
PRÉFACE. 


IL y a de long-tems qu’on a re- 
marqué, que le Decameron de Bo- 
cace, que ce célébré Florentin fit 
en se jouant , lui avoit fait plus 
d’honneur et aquis plus de répu- 
tation que tous ses autres Ouvra- 
ges. En effet quoiqu’il y ait environ 
trois cents soixante ans que ce livre 
est composé, les Italiens n’ont en- 
core rien fait de mieux, ni pour la 
maniéré de conter avec grâce, ni 
pour la pureté de la Diction. La fa- 
meuse Academie Délia Crusca qui 
. dans la compilation de son beau 
Dictionnaire a regardé Bocacedans 
les cas douteux comme une auto- 
rité décisive, nepermet pas de dou- 
ter de cette derniere vérité , et les 
imitations ou les traductions qui 
ont été faites du Decameron par 
plusieurs nations sçavantes, sont à 
mon ayis une bonne preuve de 
l’autre. 

- * 

ij 1 PRÉFACE. 

Le premier livre que je sçachfe 
qui ait paru en Italie sur le plan du 
Decameron , avoit pour titre cento 
Novelle antiche: Le second parut en 
France vers Tan 1 455 sous le titre 
de cent Nouvelles Nouvelles , qui est 
celui dont il s’agit ici. Si l’antiquité 
et la rareté rendent un livre recom- 
mandable, si le mérité et l’éminente 
qualité de ses auteurs, lui donnent 
un rang de. distinction, celui-ci de- . 
vroit être d’un grand prix. Pour son 
antiquité, ce seroit du tems mal em- 
ployé d’en vouloir produire les 
preuves. Il suffit d’en avoir déjà 
marqué l’époque ; et quand on ne 
l’auroit pas fait , le tour, les expres- 
sions, la maniéré de narrer , l’orto- 
graphe, etc. montrent suffisamment 
que la piece est des plus anciennes. 

Pour ce qui est de la rareté , nous 
nous contenterons de dire, qu’une 
personne des plus distinguées du. 
côté de l’esprit, et qui occupe un 
des premiers postes du Royaume , 
en ayant fait chercher un Exem- 
plaire avec tous les soins imagina-. 

PRÉFACE. iij 

blés et l’ayant enfin trouvé après 
bien des peines, l’a jugé assez rare 
et assez curieux pour l’acheter vingt 
pistoles. 

A l’égard des Auteurs de ces 
Nouvelles , ils ne scauroient être 
plus illustres , puisqu’elles ont été 
contées , je ne dirai pas par tout ce 
qu’il y avoit de jeunes Seigneurs à 
la Cour du Duc de Bourgqgne , où 
le Dauphin qui fut depuis Roi de 
France sous le nom de Louis XI. 
se réfugia après qu’il eut rompu 
avec le Roi Charles VII. son Pere , 
mais par le Dauphin lui-même, 
qui prit soin de les faire recueil- 
lir, et de les publier ensuite dans 
le même ordre qu’on les donne ici. 
On y a seulement ajoùté , pour 
rendre l’édition plus belle, des figu- 
res de la façon du fameux Romain 
de Hogue. 

On a cru au reste qu’on ne de- 
voit faire aucun changement au 
langage ; car outre qu’il étoit juste 
de faire parler les Anciens comme 
ils ont parlé, et que la grâce de 

iv PRÉFACE, 
cette maniéré de narrer consiste 
• principalement dans la naïveté du 
stile et du langage de ce tems-là , 
il y a, comme dit Monsieur Ame- 
lot de la Houssaie à la fin de son 
Avertissement sur les Lettres du 
Cardinal d’Ossat,</es Livres , aux- 
quels on ne peut retoucher sans les 
gâter ; et. qui ressemblent à ces beau- 
tés naturelles , qui ne brillent jamais 
davantage que dans leur négligé . 

AVERTISSEMENT. , 

Lors comme ainsi soit que entre les bons 
et très profitables passe-tems le très gracieux 
exercice de lecture et d'etude soit de grande 
et somptueuse recommandation , duquel sans 
flatterie mon très redouté Seigneur , vous 
êtes très hautement et largement doué. Je 
vôtre très obéissant serviteur désirant com- 
plaire comme je dois à toutes vos très hau- 
tes et très nobles intentions en façon à moy 
possible , ose ce présent petit auvre à votre 
commandement et avertissement mis en ter- 
me et sus pied , vous présenter et offrir , 
suppliant très humblement que agréablement 
soitreçeu , qui en soy contient et aussi traie te 
cent histoires assez semblables en maniéré , 
sans atteindre le subtil et très aurné langage 
du livre de Cent nouvelles , et se peut inti- 
tuler le Livre de Cent nouvelles , et pour ce 
que les cas décrits et racontés audit livre de 
Cent nouvelles advinrent la plus part és mar- 
ches et és mettes des J/alies ja long-tems , 
et neantmoins toutesfois , portons et rete- 
nons toujours noms de nouvelles , se peut 
très bien et par raison fondée convenable- 
ment en assez apparente vérité ce présent 
livre intituler de Cent nouvelles Nouvelles ; 
jasoit ce, quelles soient avenues és parties 
de France , d' Allemagne , d Angleterre et de 

AVERTISSEMENT. 

Haynault , de Flandre et de Brabant , aussi 
pource que l'étoffe , taille et façon d'ycelle 
est d'assez fraîche mémoire et de myne beau- 
coup nouvelle ; et nottés , que par toutes les 
nouvelles où il est dit que par Monseigneur , 
.il est entendu Monseigneur le Dauphin <, le- 
quel depuis a succédé à la Couronne et est 
le Roy Louis onziesme, car il étoit lors és 
Pays du Duc de Bourgogne. 

NOUVELLE I. 


Nouvelle traite d’un qui trouva façon de jouir 
de la femme de fon Voilin. Lequel il avoit envoié 
dehors pour plus ayfément en jouir , et lui retourné 
de fon voyage le trouva qui fe baignoit avec fa 
femme, et non fçachant que ce fut elle le voulut 
veoir et permis luy fut feullcment d’en veoir le der- 
rière et alors jugea que à ce luy fembla fa femme, 
mais croire ne lofa et fur ce partit et vint trouver 
fa femme à fon hôtel que on avoit boutée dehors 
par une poterne de derrière et luy compta l’imagina- 
tion qu’il avoit eue lur elle dont il fe repentoit. 

A 

NOUVELLE I. 

LA MEDAILLE A REVERS. 

A La Ville de Valenciennes eue nngue- 
res un notable bourgeois en son temps Re- 
ceveur de Haynault lequel entre les autres 
fut renommé de large et discrette prudence 
et entre ses louables vertus celle de libéra- 
lité ne fut pas la moindre, car par icelle 
vint en la grâce des Princes, Seigneurs, et 
autres gens de tous états , en cette heu- 
reuse félicité, se mintenit et soubtinr jus- 
qu’en la fin de ses jours devant et aprez ce 
que mort l’eut détachée de la chaîne qui en 
mariage l’acouploit. Le bon bourgeois cause 
de cette histoire ne estoitpassi mal logé en 
laditte ville, qu’un bien grand maître ne se 
tint pour content et honorée d’avoir ung tel 
logis, et entre les desiréez et loüéez édifi- 
ces , sa maison dccouvroit sur plusieurs Rués , 
et la avoit une petite poterne vis-à-vis prez 
de la, en laquelle demeuroit un moult bon 
Compagnon qui très belle femme et genre 
avoit et encore en meilleur point, et com- 
me il est de coutume les yeux de elles ar- 
Tome I. A 


:ü Les cent Nouvelles 
.chiercs de cœur décochèrent tant de fléchés 
,cn la personne dudit Bourgeois, que sans 
prochain remede , son cas n’cstoit pas çr. oin- 
dre que mortel , pour laquelle chose seure 
ment obvier trouva par plusieurs et subtiles 
; façons que le Compagnon mary de lad. gouge 
fut son amy très privé et familier, tant que 
.peu de diners, soupers, de banquets, de 
bains, d’étuves, et autres passetems en son 
hôtel et ailleurs ne se fissent jamais sans sa 
Compagnie, et h cette occasion se tenoit le 
■ Compagnon bien fier et encore autant heu- 
reux , quand nôtre Bourgcoisplus subtil qu’un 
'Renard eut gagné la grâce du Compagnon, 
bien peu se soucia de parvenir à l’amour de 
sa femme , et en peu de jours , tant et si bien 
laboura que la vaillante femme fut contente 
sd’oiür et entendre son cas pour y bailler re- 
mede convenable, ne restoit plus que tems 
• et lieu , et fut à ce menée qu’elle luy promit 
tantost que son mary iroit quelque part de- 
hors pour séjourner une nuit, elle continent 
.le avertiroit. A chief de pièces, ce désiré 
jour fut assignée et dit le Compagnon a sa 
;femme qu’il s’en alloit h unChateau lointain 
de Valenciennes environ trois lieuës et la 
chargea bien soy tenir en sa maison pource 
que ses affaires ne pouvoient souffrir que 
cette nuit il retourna ; s’elle en fut bien 
joyeuse sans en faire semblance ne maniéré en 
paroles ne autrement; Il ne le faut ja de- 
mander, car il n’avoit pas encore cheminé 

une lieuë quand le bourgeois sceut cette avan- 
ture depieca desirée , il fît tantost tirer les 
bains, chauffer les etuves, faire pastés, tar- 
tres, hypocras, et le surplus des biens de 
Dieu si largement que l’appareil sembloit un 
droit des roy, quand vint sur le soir, la po- 
terne fut deserée, et celle qui pour la nuit 
y devoit le guet, saillit dedans, et Dieu scait 
qu’elle fut doucement reçue , je m’en passe 
en brief , j’espoire plus qu’ils firent plusieurs 
divises d’aucunes choses qu’ils n’avoyent pas 
en cette heureuse journée k leur première 
voulance aprez ce que en la chambre fu- 
rent descendus, tantost se boutèrent au bain 
devant lequel beau souper fut en haste cou- 
vert et servit. Et Dieu sçait qu’on y but d’au- 
tant largement et souvent , des vins et vian- 
des, parler n’en seroit que redite, et pour 
faire le conte brief faute n’y avoit que du 
trop; en ce très gracieux état se passa la 
pluspart de cette douce et courte nuit bai- 
sers donnés baisers rendus, tant et si longue- 
ment que chacun ne desiroit que le lit, tan- 
disquecette grande chere se faisoit , voicy 
bon mary ja retourné de son voiage non qué- 
rent cette sa bonne avanture , qui heurte 
bien fort à l’huis de sa chambre , et pour la 
Compagnie qui y étoit à l’entrée de plain 
saut îuy fut refusée jusqu’à ce qu’il nomma 
son parain adoneques se nomme haut et clair, 
et très bien l’entendirent et reconnurent sa 
bonne femme et le bourgeois, la gouge fut 

4 Les cent Nouvelles 
tant fort effrayée k la voix de son mary que 
à peu que son loyal cœur ne fallioit et ne 
scavoit sa contenance tenir se le bon bour- 
geois et ses gens ne l’eussent reconfortée ; 
mais ledit bourgeois tant assuré , et de son 
fait très avisé se fit bien en haste coucher , 
au plus prez d’elle se bouta, et luy chargea 
qu’elle se joignit prez de luy et cacha le vi- 
sage qu’on ne peut rien appercevoir. Et cela 
fait au plus brief qu’on peut sans soy trop 
haster il comenda ouvrir la porte. Et le bon 
Compagnon saute dedans la chambre pen- 
sant en soy qu’aucun mystère y avoir , quand 
devant l’huis l’avoit retenu si Ion tems , et 
quand il vit la table tant chargée de vins et 
de grandes viandes , ensemble ce beau bain 
très bien paré , et le bourgeois au très beau 
lit encourtiné avec la seconde personne. 
Dieu scait s’il parla haut et blasonna les ar- 
mes de son bon voisin , lors l’appella ribaut , 
lourdier, aprez putier aprez yvrogne et tant 
bien le baptisa que tous ceux qui étoient en 
la chambre et luy avec s’en rioyent bien fort ; 
mais sa femme à cette heure n’avoit ce loi- 
sir, tant étoient ses lèvres empechées de soy 
joindre prez de son mary nouvel , ha ! dit il 
maitre houlier vous m’avez bien celée cette 
bonne chiére, mais par ma foy se je n’ay 
élée à la grande feste, sy faut il bien que 
l’on me montre l’épousée, et k ce tout te- 
nant la chandelle en sa main se tira prez du 
lit et ja se vouloit avancer de haucer la cou- 

verture sous laquelle faisoit moule grande 
penitence et silence sa très parfaite et bonne 
femme quand le bourgeois et ses gens l’en- 
garderent dont le Compagnon ne s’en conten- 
toit pas trop , et à force , maugré chacun , 
toujours avoit la main au lit, mais il ne fut 
pas maître pour lors ne creu de faire son 
vouloir et pour cause, sur quoi ung appoint 
tement très gracieux et bien nouveau fut fait 
dequoy assez se contenta , qui fut tel ; Le 
bon bourgeois se contenta qu’on lui mon- 
tra à decouvcrc le derrière de sa femme les 
rains et les cuisses qui blanches et grosses 
estoienc, et le surplus bel et honnête sans en 
rien découvrir ne voir le visage. Le bon Com- 
pagnon toujours la chandelle en main fut 
longuement sans dire mot; et quand il parla 
ce fut en louant beaucoup la trèsgrande beauté 
de cette femme et afferma par un bien grand 
servent que jamais ne avoit veu chose si bien 
ressemblant au cul de sa femme, et s’il ne 
fut bien seur qu’elle fut en son hostel à cette 
heure il diroit que ce seroit elle! mais elle 
fut tantost recouverte et adoneques se tira 
arriére assez pensif. Et Dieu scait se on luy 
disoit bien puis l’ung, puis l’autre quec’é- 
toit de luy mal cognu , à sa femme pou d’hon- 
neur porté, et que c’étoit bien autre chose, 
que cy après assez il pouroit voir; pour re- 
faire les yeux abusez de ce poure martyr, le - 
bourgeois commanda qu’on le fit seoir à la 
table où il reprit nouvelle imagination par 

A 3 

6 Les cent Nouvelles 
boire et manger largement du souper de ceux , 
qui entretemps au lit se devisoient à son 
grand préjudice puis voulut départir et don- 
ner la bonne nuit au bourgeois, et sa Com- 
pagnie; et pria moult doucement qu’on le 
bouta hors de leans, parla poterne pour plu- 
tôt trouver sa maison , mais le bourgeois luy 
répondit qu’il ne sauroit h cette heure trou- 
ver la clef, pensoit aussy que la serure fut 
tant enrouillie qu’on ne la pouroit ouvrir 
pour ce que nulle fois ou peu souvent s’ou- 
vroit : Et fut au fort contraint de saillir par 
la porte de devant et d’aller le grand tour h 
sa maison , tandis que les gens au bourgeois 
le conduisoient vers la porte tenant le bec 
en l’eauë par devises, et la bonne femme fut 
incontinent mise sur pied, et en peu d’heu- 
res habillée et lacée sa cotte simple son cor- 
set en son bras et venue à la poterne puis', 
ne fie qu’un saut en sa maison où elle atten- 
doit son mary qui le long- tour venoit trez 
avisé de son fait , et des maniérés qu’elle avoir 
à tenir. Vecy notre homme voyant- encore la 
lumière et la clarté en sa maison, hurte as- 
sez rudement et sa bonne femme qui mena- 
geoit par leans , en sa main tenant ung ra- 
mon demande, ce qu’elle bien scait, qui esc 
cela? et il répondit c’est vôtre mary , mon 
mary dit elle, mon mary n’est ce pas, il 
n’est pas en la ville, et il hurte derechief et 
dit ouvrez ouvrez je suis votre mary. Je con- 
nois bien mon mary dit-elle, et n’est pas sa 

coutume de soy enclore si tard , quand il se- 
roit en la ville, allez ailleurs, vous n’êtes 
pas bien arrivé , ce n’est point céans qu’on 
doit heurter h cette heure; Et il heurte pour 
la tierce fois et l’appella par son nom une 
fois deux fois. Adonc fit elle aucunement 
semblant de le connoitre en demandant dont 
il venoit à cette heure, et pour reponce ne 
bailloit autre chose que, ouvrez ouvrez. Ou- 
vrez dit elle , encore n'y estes vous pas mé- 
chant houllier? par la force sainte marie je* 
aimerois tnieulx ‘vous voir noier que céans 
vous bouter. Allez coucher en mal repos- 
dont vous venez ; Et lors le bon mary de • 
soy couroucer et fiert tant qu’il peut de son 
pié contre la porte et semble qu’il doive 
tout abatre , et menasse la bonne femme de 
la tant battre que c’est raige, dont elle n’a 
guere grand paour ; mais au fort pour appui» 
ser la noise et h son aise rnieulx dire sa pen- 
sée, elle ouvrit l’huis, et à l’entrée que il 
fit Dieu scait qu’il fut servi d’une chiere bien 
rechinée , et d’un agu et enflambé visage et 
quandla langue d'elle eut pouvoir sur le cueur 
chargé très fort dyre et de couroux par sem- 
blant les paroles qu’elle décochât ne furent 
pas mains tranchantes que rasoirs deguaig- 
nant bien afilez , et entre autres choses fort 
luy reprochoit qu’il avoir, par malice con- 
clud cette sainte allée pour l’éprouver, et 
que c’étoit, fait d’ung lâche et recru cou- 
rage indigne, d’etre alié à si prude femme corn- - 

8 Les cent Nouvelles 
me elle. Le bon Compagnon jassoit ce qu’il 
fut moult couroucé et mal meu par avant , 
joutefois pource qu’il veoit son tort à l’œil 
et le rebours de sa pensée, refraint son yre , 
et le couroux qu’en son cœur avoit conceu 
quand à sa porte tant hurtoit fut tout à coup 
en courtois parler converty. Car il dit pour 
soy excuser et pour sa femme contanter qu’il 
estoit retourné de son chemin pource qu’il 
avoit oublié la lettre principale qui touchoit 
plus le fait de son voiage ; sans faire semblant 
de le croire elle recommence sa legende do- 
rée luy mettant sus qu’il venoit de la taver- 
ne et de lieux deshonnetes, et dissolus, et 
qu’il se gouvernoit mal en homme de bien , 
maudissant l’heure que oncques elle eut son 
accointance et son amour et sa très maudite 
alliance. Le poure desollé connoissant son 
cas voiant sa bonne femme trop plus qu’il 
ne voulsist troublée, hélas et h sa cause ne sa- 
voit que dire. Si se prent h penser, et achef 
de pensée ou méditation, se tire prez d’elle 
ploiant ses genoux tout en bas sur la terre , 
et dit les beaux mots qui s’ensuivent. Ma 
très chiere Compagne, et très loyalle épousa 
je vous prie et requiert que ostez vôtre cœur 
de tous ces couroux que avez vers moy con- 
ceuz , et me pardonnez au surplus ce que 
vous puis avoir meffait ne médit, je con- 
nois mon cas, et vient n'agueres d’une place 
où l’en faisoit bien bonne chiere, si vous 
ose bien dire que cognoitre vous y cuiday , 

dont j’estois très desplaisant. Et pour ce que 
à tort et sans cause je le confesse vousay sus- 
peconné d’escre autre que bonne, donc me 
repens amèrement. Je vous suplie ec dere- 
, chief q ne tous autres passez couroux et cestuy 
cy oubliez, vostre grâce me soit donnée, et 
nie pardonnez ma follie. Le mautalcnt de 
nostre gouge , voyant son mary en bon ploy 
et à son droit, ne se monstra meshuy si as- 
pre ne si venimeuse. Comme dit elle villain 
putier se vous venes de vostres deshonnetes 
lieux et infâmes, est il dit pourtant que vous 
devez penser, ne en quelle façon croire que 
vostre bonne femme les daignast regarder. 
Nenny par Dieu ; helas ce scay je bien ma 
mie; n’en parlons plus pour Dieu die le bon 
homme. Et de plus belle Vers elle se incline 
faisant sa requete ja pieca que trop dicte. Elle 
jacoit cequeencores marrie, et presque en- 
raigée de cette suspection : voyant la par- 
fonde contrition du bon homme cessa son 
parler , et petit à petit son trouble cueur se 
remit à nature, ec luy pardonna, combien 
que en grand regret et après cent mille ser- 
ments et autant de promesses que celluy qui 
l’avoit tant grevée. Et par ce point à moins 
de crainte et de regret elle passa maintefois 
depuis la poterne sans que remhusche fut 
jamais decouverte à celluy k qui plus tou- 
choit. Et ce souffise quant à la première his- 
toire. 

LE CORDELIER MEDECIN. 


En la maîtresse ville du Royaume d’An- 
gleterre nommée Londres assez hantée et 
connue de plusieurs gens , n’a pas long-temps 
demouroit ung riche et puissant homme qui 
marchand et bourgeois estoit qui entre ses 
riches bagues et innümerables trésors s’éjouis- 
soit et se tenoyt plus enrichy d’une belle fille 
que Dieu lui avoir envoiée que du bien , 
grant surplus de sa chevance, car de bonté, 
beaulté, et genteté passoit toutes les filles 
d’elles plus aagées. Et ou temps que ce très 
heureux bruit et vertueuse renommée d’elle 
sourdoyt en son quinziesrre an ou environ 
estoit, Dieu scait se plusieurs gens de bien 
desiroient et pourchassoicnt sa grâce par plu- 
sieurs et toutes façons en amour accoutumées 
qui n’estoit pas ung plaisir petit au pere et. 
à' la mere. Et à cette occasion de plus en 
plus croissoit en eulx l’ardente et paternelle 
amour que à leur très nymée fille portoienr. 
Avint toutefois ou que Dieu le permit , ou 

Nouvelle traite d’une jeune fille qui avoit le mal 
des broches laquelle creva à un- Cordelier qui la 
vouloit îuediciuer un fcul bon oeil qu’il avoit et 
Jiuflÿ du procès qui s’enfuit puis après. 

que fortnnele voulut et commanda, envieuse 
et mal contante de la prospérité de cette 
belle fille de ses parens, ou de tous deux 
ensemble, ou espoir d’une secrette cause et 
raison naturelle dont je laisse l’inquisition 
aux Philosophes et Médecins qu’elle cheut - 
en une dangereuse et desplaisante maladie que ; 
communément on appelle broches. La douce - 
maison fut très largement troublée quant en ? 
la garenne que plus chiere tenoyent lesd. pa- - 
rens , avoit osé lachier les Leuriers et limiers 


ce desplaisant mal , et qui plus est touchier ' 
sa proye en dangereux et dommageable lieu. - 
La poure fille de ce grand mal toute affolée ' 
ne scait sa contenance que de plourer et " 
soupirer. Sa très dolente mere est si très ~ 
fort troublée que d’elle il n’est rien plus ** 
desplaisaut , et son très ennuyé pere detort 
ses mains et dessire ses cheveux pour la raige - 
de ce nouveau couroux. Que vous diray jer 
toute la grant triomphe qu’en cest hostel sou- 
loit tant comblement abonder est par ce cas ; 
flappie et ternie, et en amére et subite tris- - 
tesse à la male heure convertie ; Or viennent 
les parens , amis , et voisins de ce dolent hos- 
tel visitter et conforter la Compagnie , mais 
pou ou riens prouffitoit, car de plus en plus 
elle est aggressée et oppressée la bonne fille -• 
de ce mal. Adoncques vient une matronne * 
qui moult en trop enquiert de ceste mala- - 
die et fait virer et revirer puis cy, puis la, - 


la très dolente et poure patiente a grantnre.-- 

. .. A 6 v 

gret Dieu le scait , et puis luy baille méde- 
cine de cent mil le façons derbes , mais rien 
plus, vient avant et plus empire et est force 
que les Médecins de la ville et du pays en- 
viron r soient mandez , et que la poure fille 
découvre et monstre son très piteux cas. Or 
sont venus maître Pierre, martre Jehan r maî- 
tre ci, maître la,tanrde Physiciens que vous 
vouldrcz qui veulent bien voir la paciente en- 
semble, et les parties dit corps h découvert, 
ou ce mauldrt mal des broches r s’esroit hé- 
las longuement embusche. Cette pouvre fille 
fut plus surprise et esbahie que se à la mort 
fat adjugée, et ne se vouloir accorder qu’on 
la mit en façon que son mal fust apperceu , 
mesmes ayrnoit plus chiere mourir que ung 
tel secret fut à ung homme découvert ; Cette- 
obstinée volonté ne dura pas gramment y 
quand pere et mere vindrenr, qui plusieurs 
remonstrances luy firent , comme de dire- 
qu’elle pouroit être cause de sa mort qur 
n’est pas ung périt péché et plusieurs autres 
y eut, trop longs à raconter. Finablemenc 
trop plus pour pere et mere qur pour crainte- 
de mort vaincue, la poure fille se laissa ser- 
rer , et fut mise sur une couche les dents des- 
soubz et son corps tant et si très avant de- 
couvert que les Médecins virenr a percement 
le grand tneschref qui fort la tourmentoit. 
Ils ordonnèrent son régime faire aux appo- 
ticaires clysteres , pouldrcs oygnements et le 
surplus que bon sembla, et die prit, et fit 
tout ce qu’on voulut pour recouvrer santé. 

Mais tout rien n’y vault, car il n’est touf 
ne engin que lesd, Médecins saichent pouf 
alléger quelque peu de ce destresseux niai, 
ne en leurs livres n’ont veus ne accoutumé 
que riens, si très fore la poure fille empiré , 
mais que l’cnnuy qu’elle s’en donne, car au- 
tant semble estre morte que vive, en cette 
aspre langueur et douleur forte se passèrent 
beaucoup de jours. Ht comme le pere et la 
mere parens et voisins s’enqueroient partout 
la legende, de la fille, si rencontrèrent ung 
très ancien Cordelier qui borgne esroit et 
en son temps avoit veu moult de choses , 
et de sa principale science se mesloit fort de 
medecine, dont sa présence fut plus agréa- 
ble aux parens de la pariente, laquelle hé- 
las a tel regret que dessus regarda tout à son 
beau loisir, et se fit fort de la guarir, pen- 
sés qu’il fut très voulonriers oüy , et tant 
que la dolente assemblée qui de liesse pïeca 
banie estoit , fut à ce point quelque peu 
consolée espérant le fait sortir tel que la pa- 
role touchoit. Adonc maitre Cordelier se 
partit de leans, et prit jour à demain de re- 
tourner fourny et pourveu de medecine si 
très vertueuse qu’elle , en peu d’heure , ef- 
facera la grant douleur qui tant martire et 
debrise la poure paciente. La nuit fut beau- 
coup longue attendant le jour désiré, nean- 
timoins passèrent tant devers à quelque peine 
que ce fut que nostre bon Cordelier fut ac- 
quitté de sa promesse pour soy rendre de- 
vers la pacient,e à l’heure assignée, sil fut 

joyeusement receu , pensez que oüy . Et quand ! 
vint l’heure qu’il voulut besongner et la pa- 
ciente medecine on la prit comme l’autre 
fois et sur la couche tout au plus bel qu’on 
peut fut au bougons couchée , et son der- 
rière découvert assez avant lequel fut incon- 
tinent des Matronnes d’ung très beau blanc 
drap garni , tapissé et aorné , à l’endroit du 
secret mal fut fait un beau pertuis par le- 
quel maitre Cordelier pouvoir apertement le 
choisir , et il regarde ce mal puis d’ung costé , 
puis d’autre, maintenant luy touche du doigt 
tant doulcement, une autre fois prend la 
pouldre dont medeciner la vouloit. Or re- 
garde le tuyau dont il veut souffler ycelle 
pouldre par sus et dedans le mal , or retour- 
ne arriéré et jette l’œil de rechief , sur ce dic- 
mal, et ne se scait saouler d’assez la regar- 
der. A chief de piece il prend sa pouldre à 
la main gauche mise en ung beau petit vais- 
seau plat et de l’autre son tuyau qu’il vou- 
loit emplir de ladite pouldre , et comme il 
regardoit très ententivement et de très prez 
par ce pertuis et à lenviron le destresseux 
mal de la poure fille et elle ne se peut con- 
tenir voyant l’etrange façon de regarder k 
tout un œil de notre Cordelier que force de 
rire ne la surprint qu’elle cuyda bien lon- 
guement retenir, mais si mal helas luy ad- 
vint que ce ris à force retenu fut converty 
en un sonnet dont le vent retourna si très à 
point la pouldre, que la pluspart il fit voler 
contre le visage et seul bon œil de ce bon 

Cordelier, lequel sentant cette douleur ha- 
bandonna tantost et vaisseau et tuyau, et à 
peu qu’il ne cheut à la renverse, tant fort 
fut effrayé, et quand il eut son sang il met 
tost en haste la main h son œil , soy plaig- 
nant durement, disant qu’il estoit homme 
deffait, et en dangier de perdre ung seul bon 
œil qu’il avoit. 11 ne mentit pas, car en peu 
de jours la pouldre que corrosive estoit, luy 
gasta et metigea tretout l’œil, et par ce point 
l’autre qui ja estoit perdu aveugle fut, et 
ainsi demoura led. Cordelier. Si se fit gui- 
der et mener ung certain jour aprez ce jus- 
qu’à l’hostel où il conquit ce beau butin et 
parla au maitre de leans , auquel il remontra 
son piteux cas, priant et requérant ainsi que 
droit le porte que luy baille et assigne ainsy 
qu’à son estât appartient sa vie honorable- 
ment. Le bourgeois respondit que de ceste 
son adventure beaucoup luy desplaisoit , com- , * 

bien que riens il n’en soit cause, ne en quel- 
que façon que ce soit chargié ne s’en tient. 

Trop bien est il content luy faire quelque, 
gracieuse ayde d’argent pource qu'il avoit 
entreprins de guarir sa fille ce qu’il n’avoit 
pas fait, et que à luy ne voulut estre tenu en, 
riens, luy veut bailler autant en somme que 
s’il luy eut sa. fille en santé rendue , non pas* 
comme dit est qu’il soit tenu de ce faire. 

Maitre Cordelier non contant de cette offre) 
demande qu’il luy assignast sa vie remon- 
strant comment sa fille l’avoit aveuglé en sa 
presence, et à cette occasion privé estoit de 

la digne et très sainte conservation du pré- 
cieux Corps de Jésus, du saint service de 
l’Eglise, et de la glorieuse inquisition des 
Docteurs qu’ils ont écrit sur la sainte Théo- 
logie et pour ce point de prédication plus 
ne pouvoit servir le peuple que estoit sa to- 
tale destruction , car il est mendiant et non 
fondé , sinon sur aumônes que plus con- 
querre ne pouvoit; quelque chose qu’il al- 
légué ne remontre il ne peut finer d’autre 
response que ceste precedente. Si se tira 
par devers la justice du Parlement dud. Lon- 
dres , devant lequel fit bailler jour à nostre 
homme dessus dit. Et quand il vit heure de 
plaider sa cause par ung bon advocat bien 
informé de ce qu’il devoir dire. Dieu scait 
que plusieurs se rendirent au Consistoire pour 
oüir ce nouveau procez qui beaucoup pleut 
aux Seigneurs dud. Parlement tant pour la 
nouvelle du cas que pour les allegacions et 
arguments des parties devant eulx debatans, 
que non avoit accoutumé , mais plaisantes 
estoient. Ce procez tant plaisant et nouvel 
afin qu’il fut de plusieurs gens cognu fut 
tenu et maintenu assez et longuement, non 
pas qu’à son tour de roule ne fut bien ren- 
voié et mis en jeu; mais le Juge le sist dif- 
/ferer jusques à la façon de cestes. Et par ce 
point celle qui auparavant par sa beaulté 
bonté et genteté cogneuë estoit de plusieurs 
gens devant notoire à tout le monde par ce 
inauldir mal de broches dont en la fin fut 
garie ainsy que depuis me fut compté. 

Nouvelle racontée par Monfeigneur de la Roche 
de la tromperie que fit un Chevalier à la femme de 
fonmeunieràlaquelleilbailloitàentendrequefonc.. 
luy cliérroit s’il n’étoit recogné et ainfy plufieurs 
fois fi luy recogna et le meunier de ce averti pefcha 
puis après dedans le corps de la femme dudit Chéva- 
lier un diamant quelle avoit perdu en foy baignant et 
pefcha fi bien et fi avant qui le trouva comme bien 
feeut depuisledit Chevalier lequel apella le meunier 
pecheur de diamans et le meunier luy répondit eu 
î’appellant recogneur de c . . . ► 

NOUVELLE III. 

LA PECHE DE L’ANNEAU. 


le Duché de Bourgogne eut nagueres 
un gentil Chevalier dont l’histoire passe le 
nom qui marié estoit à une belle et genre 
Dune, et assez prez du Chasteau où ledit 
Chevalier faisoit résidence , demouroit ung 
musnier pareillement à une belle gente et y''' 
jeune femme mariée. Advint une fois entre 
les autres que comme le Chevalier pour pas- 
ser tems et prendre son esbatement se pour- 
nienast entour son hostel , et du long de la . 
riviere sur laquelle estoit assise la maison , 
héritage et moulin dessusdit musnier que i 
ce coup n’estoit pas à son hostel , mais à 
Dijon ou à Beaulne, ledit Chevalier apper- 
ceut la femme dudit musnier pourtant deux 
cruches et retournant de la riviere quérir de 
l’eauë. Si se avança vers elle et doulcemenc 
la salua, et elle comme saige et bien aprinse 
lui fit l’honneur et reverence qui- lui appar- 
tenoit. Notre bon Chevalier voyant cette 
musniere très belle et en bon point, mais de 

sens assez eseharssement hourdée. Se pensa 
de bonnes, et luy dit Certes mh mie j’aper- 
çois bien que vous etes malade et en grand* 
péril , à ces parolles la musniere saprocha de i 
luy et luy dit. Ilelas Monseigneur et que me 
faut il , v raye ment ma mie j’apperçoy bien , 
si vous cheminez gueres avant, que vostrô 
devant est en grand dangier de cheoir, et 
vous ose bien dire que vous ne le porterez 
gueres longuement qu'il ne vous chée, tant 
my cognois je? la simple. musniere oiant les 
paroles de Monseigneur devint très esba- 
bye, comment Monseigneur pouvoir sca- 
voir ne voir ce meschief advenir, et cou- 
roucée d’oüir la perte du meilleur membre 
de son corps, et dont elle se servoit mieux 
, . . , et son mari aussi. Si respondit helas Mon- 
• * " seigneur , et à quoi connoissez vous que mon 



fise vous à tant et soyez seure que je vous 
dis la vérité, et ne seriez pas la première à 
qui le cas est advenu, helas dit elle Mon- 
seigneur or suis je femme deffaitte deshono- 
rée et perdue, et que dira mon mari nostre 
dame quand il scaura ce meschief il ne tien- 
dra plus compte de moi. Ne vous descon- 
fortez que bien h point ma mie dit Monsei- 
gneur, encore n’est pas le cas advenu , aussy 
y a til bon remede , quand la jeune muniere 
oüyt que on trouveroit bien remede en son 
fait, le sang lui commença à revenir, et ainsy 

qu’elle sceut, pria Monseigneur pour Dieu , 
que de sa grâce lui voulsist enseigner quelle 
doit faire pour garder ce poure devant de 
cheoir, Monseigneur qui très courtois et 
gracieux estoit , mesmement toujours vers 
les dames , luy dit ma mie pource que vous 
estes belle et bonne et que j’ayme bien vô- 
tre mary, il me prent pitié et compassion 
de vôtre fait, si vous enseigneray comment 
vous garderez vostre devant de cheoir. Hé- 
las Monseigneur je vous en mercye, et cer- 
tes vous ferez une œuvre bien méritoire, car 
tant me vaudroit non estre que de vivre sans 
mon devant, et que dois je donc faire Mon- 
seigneur, ma mie dit il afin de garder votre 
devant de cheoir le remede si est qu’au plus* 
tost que faire pourez, le fort et souvent 
faire recoigner, recoigner Monseigneur,, et 
qui le scauroit faire, à qui mefaudroit il par- 
ler pour bien faire cette besor.gne , j%» . v.*, 
diray ma mie dit Monseigneur pource que 
je vous ay advertie de votre meschief qui 
très prochain et grief estoit, ensemble aussy 
et' du remede necessaire pour obvier aux in* 
conveniens qui sourdre en pouroient, je suis 
content afin de plus en mieux nourir amour 
entre nous deux vous recogner votre devant, 
et vous le rendrey en tel estât que par tout 
le pourez tout seurement porter sans avoir 
crainte ne doubte que jamais il puisse cheoir , 
et de ce me fais bien fort. Si nôtre musniere 
fut bien joyeuse ii ne le faut pas demander 

qui mettoit très grand peine du peu du sens 
qu’elle avcit de suffisamment remercier Mon- 
seigneur : si marchèrent tant Monseigneur 
et elle qu’ils vindrent au moulin ou ils ne 
furent gueres sans mettre la main à l’œuvre. 
Car Monseigneur par sa courtoisie d’ung 
hostil qu’il avoir, recoignat en peu d’heures 
trois ou quatre fois le devant de notre mus- 
niere'qui très joyeuse et lye en fut. Et aprez 
que l'œuvre fut polye, et de devises ung 
millier, et jour assigné d’encores ouvrer à 
ce devant. Monseigneur part , et tout le beau 
pas s’en retourne vers son hostel , et au jour 
nomme se rendit Monseigneur vers sa mus- 
niere, en la façon dessus et au mieux qu’il 
peut il s’emploia à recoigner ce devant, et 
si bien y ouvra par continuation de temps 
que ce devant fut tout assuré et tenoit ferme 
et bien. Pendant le temps Monseigneur re- 
congnoit le devant de cette musniere, le 
musnier retourna de sa marchandise et fît 
grand chiere , et aussi sist à sa femme , et 
comme ils eurent devisez de leurs besoignes , 
la très saige musniere va dire à son mari , 
par ma foi sire nous sommes bien obligez k 
Monseigneur de cette ville ; voire ma mie 
dit le musnier, en quelle façon. C’est bien 
raison que le vous die afin que l’en remer- 
ciez. Car vous y estes tenu, il est vrai que 
tandis que avez esté dehors. Monseigneur 
passoit parcy droit à la court, ainsi que à 
tous deux cruches je alloye à la riviere , il 

me salua si fis je lui ec comme je marchoye 
il apperceut que mon devant ne tenoît com- 
me rien, et qu’il estoit en trop grande ad- 
venture de cheoir , et le me dit de sa grâce 
dont je fut très ébahye, voire par dieu au- 
tant courcovée que se tout le monde fut 
mort. Le bon seigneur qui me voit en ce 
point lamenter en eut pitié , et de fait m’en- 
seigna un beau remede pour me garder de 
ce mauldit danger, encore me sist il bien 
plus qu’il n’eut point fait à un autre , car le 
remede dont il me advertitqui estoit de faire 
recoigner et recheviller mon devant afin de 
le garder de cheoir , lui mesmes le mit à exe- 
cution , que lui fut très grant peine et en 
sua plusieurs fois, pource que mon cas re- 
queroit d’etre souvent visitté , que vous di- 
ray je plus il s’en est tant bien acquitté que 
jamais ne lui scauriex deservir. Par ma foy 
Il m’a tel jour de cette sepmaine recoignié 
les trois les quatre fois, ung autre deux , 
ung autre trois , il ne ma ja laissée tant que 
aye esté toute garie , et si ma mis en tel es- 
tât que mon devant tient à cette heure, tout 
aussi bien et aussi fermement que celui de 
femme de nostre ville. Le musnier oyant 
cette adventure ne fist pas semblant par de- 
hors tel que son cueur au pardedans portoit; 
or ca ma mie je suis bien joyeux que Mon- 
seigneur nous a fait ce plaisir, et ce Dieu 
plaist quand il sera possible je ferai autant 
pour lui, mais pource que votre casn’estoit 

pas honneste, gardez vous bien d’en rien 
dire à personne , et aussi puisque vous es- 
tes garie, il n’est ja mestier que vous travail- 
lez pl us Monseigneur, vous n’avez garde drst 
la musniere que j’en die jamais ungmot, car 
aussi me le deffendit bien Monseigneur. Nos- 
tre Musnier que estoit gentil compagnon à 
qui les crignons de sa teste ramenteuoyent 
souvent et trop la courtoisie que Monseig- 
neur lui avoit faite, si sagement se condui- 
sit qu’onques Monseigneur ne s’aperceut qu’il 
se doubtade sa tromperie qu’il hiy avoit faite 
et cuidoit en soy mesmes qu’il n’en sceust 
rien. Mais helas si faisoit et n avoit ailleurs 
son cueur, son estude, ne toutes les pen- 
sées que à soy vanger de luy, s’il scavoit en 
façon telle ou semblable qu’il lui deceut sa 
femme. Et tant ainsi fist par son engin que 
point oyseux n’estoit , qu’il advisa à une ma- 
niéré par laquelle bien luy sembloit que s’il 
en pouvoit venir à chief que Monseigneur 
auroit beure pour œuf. A chief de pièce pour 
aulcuns affaires que survindrent à Monseig- 
neur, il monta à cheval, et print de Mada- 
me congie bien pour ung mois dont le mus- 
nicr ne fut pas joyeux. Ung jour entre les 
autres Madame eut voulenté de soi baigner , 
et sist tirer le baing et échauffer les estuves 
en son hostel, à part ce que nostre musnier 
sceust très bien pource que assez familier es- 
toit de leans, si s’advisa de prendre un beau 
brochet qu’il avoit en sa fosse , et vint au 

chasteau pour le présenter h Madame , au- 
cunes des femmes de Madame vouloient pren- 
dre le brochet, et de par le musnier faire 
présent , mais il dit que luy même il le pre- 
senferoit ou vrayement il le remporteroit ; 
au fort pource qu’il estoit comme de leans 
et joyeux homme Madame le fisc venir qui 
dedans son baing estoit. Le gracieulx mus- 
nier fistson présent, dont Madame le remer- 
cia et fist porter en la cuysine le beau bro- 
chet, et omettre à point pour le souper. Et 
entretant que Madame au musnier devisoit , 
il apperceut sur le bord de la cuve ung très 
beau dyamant qu’elle avoir osté de son doyt 
- doubtant de l’eauë le gaster. Si le croqua si 
souplement qu’il ne fust de ame apperceu , 
et quant il vit son point il donna la bonne 
nuit à Madame et à sa compagnie, et s’en 
retourna k son moulin, pensant au surplus 
de son affaire. Madame qui faisoit grant 
chiere avec ses femmes , voiant qu’il estoit 
ja bien tart et heure de souper habandonna 
le baing, et en son lit se bouta, et comme 
elle ne vit point son dyamant, si appella ses 
femmes et leur demanda aprez ce dyamant 
et k laquelle elle l’avoit baillé. Chascunedist 
ce ne fust pas k moy na moy , ne k moy aussi. 
On cherche hault et bas dedans la cuve, sur 
la cuve , mais rien ny vault , on ne le scait 
trouver. La queste de ce' dyamant dura beau- 
coup sans qu’on en sceust quelque nouvelle , 
dont Madame s’en donnoit bien maulvais 

temps pource qu’il estoit méchamment per- 
du et en sa chambre , et aussi Monseigneur 
son mari lui donna au jour de ses épousail- 
les si le tenoit beaucoup plus cher; on ne 
scait qui mécroire ne à qui le demander , 
dont grant dueil sourd par leans. L’une des 
femmes s’advisa et dist, ame n’est céans en- 
- tré que nous que y sommes et le musnier , 
ce me sembleroit bon qu’il fut mandé. On 
le manda et il vit Madame si très courrou- 
cée et desplaisante estoit que plus ne pou- 
voir demanda au musnier s’il avoit point veu 
son dyamant, et luy asseuré autant en bour- 
des que ung autre à dire vérité, s’en excusa 
très haultement. Et osa bien demandera Ma- 
dame si elle le tenoit à larron, certes dit 
elle nenny, aussi ce ne seroit pas larcin si 
vous l’aviez par esbatement emporté. Mada- 
me dit le musnier je vous promets que de 
vostre dyamant ne scai je nouvelle; adonc 
fut la compagnie bien simple et Madame es- 
pecialement que en est si très desplaisante 
qu’elle n’en scait sa contenance que de jec- 
ter larmes à grand habondance , tant à régret 
de ceste verge. La triste compagnie se met 
à conseil pour scavoir, qu’il est de faire, 
l’une dist il faut qu’il soit en la chambre , 
l’autre respond qu’el le a cherchie par tout. 
Le musnier demande à Madame selle l’avait 
à l’entrée du baing, et elle dist que ouy , 
s’ainsy est certainement Madame veu la gran- 
de diligence qu’on a fait de le quérir sans 

en 

en scavoir nouvelle la chose esc bien étran- 
ge. Toutefois il me semble bien que s’il y 
avoit homme en cette ville que sceust don- 
ner conseil pour le recouvrer que je seroie 
celui et pource que je ne vouldroye pas que 
ma science fust divulgée, il seroit bon que 
je parlasse à vous à part, à cela ne tiendra 
dist Madame, si fist partir la compagnie, et 
au partir que firent les femmes disoienc da- 
me Jheanne , Y sabeau , Catherine. Helas m us- 
nier que vous seriez bon homme si vous fai- 
siez revenir ce dyamant. Je ne m’en fais pas 
fort dit le musnier mais j’ose bien dire que 
s’il est possible de jamais le trouver que j’en 
apprendray la maniéré. Quant il se vit apart 
avec Madame il lui dist qu’il se doubtoic 
beaucoup , et pensoit que en l’arrivée du baing 
elle avoit son dyamant, que il ne fust sailly 
de son doyt et cheu en l’eauë et dedans son 
corps s’est boutté, attendu qu’il n’y avoit 
ame qui le voulsist retenir. Et la diligence 
faite pour le trouver, se mise Madame sur 
son lit ce qu’elle eusc voulentiers refusé ce 
n’eust esté pour mieux faire, et aprez qu’il 
eust assez decouverte, fit comme maniéré de 
regarder ça et là , et dist seurenient Madame 
le dyamant est entré en votre corps , et di' 
tes vous musnier que vous l’avez apperceu , 
ouy vrayement. Helas dit elle et comment 
l’en poura se tirer , très bien Madame je ne 
doubte pas que je n’en vienne bien à chef 
s’il vous plaise. Se maist Dieu il n’est chose 
Tome /. Iï 

■que je ne fasse pour le ravoir dit Madame, 
■or vous avancez beau musnier. Madame en- 
cores sur le lict couchée fut mise par le mus- 
nier tout en telle façon que Monseigneur 
mettoit sa femme quand il luy recoignoit son 
devant, et d’un tel houtil la tente pour qué- 
rir et pescher le dyamant. Aprez les reposées 
ide la première et seconde queste que le mus- 
nier fi st du dyamant, Madame demanda s’il 
l’avoit point sentu, et il dist que ouy, donc 
elle fut bien joyeuse et luy pria qu’il pes- 
eta encores tant qu’il l’eut trouvé. Pour abré- 
ger, tant fit le bon musnier qu’il rendit h 
Madame son très beau dyamant , dont la très 
grande joye vint par leans , et n’eust jamais 
musnier tant d’honneur ne d’avancement que 
Madame et ses femmes lui donnèrent , le bon 
musnier en la très bonne grâce de Madame 
part de leans-, et vint à sa maison sans soy 
vanter à sa femme de sa nouvelle adventure , 
■dont il estoit plus joyeux que s’il eut eu 
(tout le monde gagnie. La Dieu mercy, pe- 
«it de tems aprez Monseigneur revint en sa 
maison où il fut doulcement receu et de Ma- 
dame humblement bien venu laquelle, aprez 
.plusieurs devises qui au lict se font , lui 
■compta la merveilleuse adventure de son 
dyamant et commentfl fut par le musnier de son 
corps repesché; pour abréger, tout du long 
lui compta le procez en la façon et maniéré 
que tint ledit musnier en la queste dudit 
ddyamant dont il n’eut gueres grande joye , 

tnais pensa que le musnier lui avoit baillé 
belle. A la première fois qu’il rencontra le 
musnier il le salua haultement et lui dise , 
Dieu gard, Dieu gard ce bon peschcur de 
dyamans, à quoy le musnier répondit Dieu 
gard le recoingneur de c. . . par nostre Da- 
me tu dis vrai dit le seigneur tay toy de moy 
et si feray je de toy , le musnier fut content, 
et plus n’en parla, non fist le seigneur que 
je sache. 



B a 


Digitized by Google 



a8 Les cent Nouvelles 



NOUVELLE IV. 

LE COCU ARMÉ. 


J. Æ Roy n’aguîeres étant en sa ville de 
Tours, ung gentil compagnon Escossois ar- 
chier de son corps et de sa grant garde s’en- 
amoura très fort d’une belle et gente da- 
moiselle mariée et merciere. Et quant il 
sceut trouver temps et lieu le mains mal 
qu’il sceut compta son gracieulx et piteulx 
cas, dont il n’estoit pas trop content, ne 
joyeux néanmoins ; car il avoit la chose trop 
à cucur ne laissa pas à faire sa poursuite , 
mais de plus en plus très aigrement pour- 
chassa tant que la damoiselle le voulut en- 
chassier , et donner total congé , et luy die 
qu’elle avertiroit son mary du pourchas des- 
honnete et damnable qu’il s’eflforcoit d’ache- 
ver ce qu’elle fist tout au long. Le mary bon 
et saige preux et vaillant comme aprez vous 
sera compté , se courouca amèrement encon- 
tre l’escossois que deshonnourer le vouloit , 
et sa très bonne femme aussi , et pour bien 

Nouvelle d’un archier Efcoflois qui fut amourcutf 
d’une belle et gen te Damoifelle femme d’un efchopiér 
laquelle par le commandement de fon mari aifigna 
jour audit Efçolfois et de fait garni de fa gran- 
de épée, il comparut et befogna tant que il voulut pre- 
fent éfchopier que de grand pour le etoit caché en 
la ruelle de fon lit, et tout pouvoit veoir et ouyr 
plainement , etla complainte que fit après la femme à 
v fon mary. 

se vanger de luy à son aise , et sans reprin- 
se, commanda à sa femme que s’il retour- 
noit plus à sa queste, qu’elle lui baillast et 
assignastjour, et s’il estoitsifol que dy com- 
paroir le blasme qu’il pourchassoit luy seroit 
cher vendu. La bonne femme pour obéir au 
bon plaisir de son mary dist que sy feroic 
elle. Il ne demoura gueres que le poure amou- 
reux Escossois fist tant de cours qu’il veit en 
place nostre merciere que fut par luy hum- 
blement saluée, et de rechief d’atnours si 
doulcement priée, que les requestes du pa- 
ravant dévoient bien estre entérinées par la 
■confusion de ceste piteuse et dernîere priè- 
re, et qu’elle les voulsist ouir , et jamais ne 
seroit femme plus loyallement obeye ne ser- 
vie qu elle seroit , se de grâce vouloir accep- 
ter sa très humble et raisonnable requeste. 
La belle merciere soy recordant de la leçon 
que son mary luy bailla voyant aussi l'heure 
propice entre autres devises et plusieurs ex- 
cusations servans à son propos bailla jour- 
née à l’Escossois à landemain au soir de 
comparer personellement en sa chambre pour 
en ce lieu luy dire plus celeement le sur- 
plus de son intention , et le grant bien qu’il 
luy vouloir. Pensez qu’elle fut haukemenc 
remerciée doulcement escoutée, et de bon 
cueur obeye de celui, qui aprez ces bonnes 
nouvelles laissa sa dame le plus joyeulx que 
jamais il n’avoit esté. Quant le mari vint à 
l’hostel, il sceut comment l’Escossois fut 

Jeans , des parolles et des grans offres qu’il 
fist , et comment il se rendra demain au soir 
devers elle en sa chambre. Or le laisse venir 
dit le mari, il ne fist jamais si folle entre- 
prinse, que bien je lui cuide monstrer avant 
qu’il parte voyre et faire son grant tort con- 
fesser pour estre exemple aux autres fols oul- 
trecuydez et enraigez comme lui. Le soir 
du landemain approcha très désiré du poure 
amoureux Escossois pour veoir et jouir de 
sa dame, très desirée du bon mercier, pour 
accomplir sa très criminelle vangeance qu’il 
veut executer en la personne dicelui Escos- 
sois qui veult estre son lieutenant , très 
doubté aussi de la bonne femme qui pour 
obéir à son mari attend de veoir un grand 
hutin, au fort chascun sappreste, le mercier 
se fait armer de ung grant viel et lourt har- 
nois, prent sa salade, ses gantelets, et en sa 
main une grant hache , or il est bien en point 
Dieu le scait, et semble bien que autre fois 
il ait veu hutin. Comme ung vray champion 
venu sur les rens de bonne heure, et atten- 
dant son ennemi , en lieu de pavillon , se va 
mettre derrière un tapis en la ruelle de son 
lict , et si bien se cacha qu’il ne pouroit estre 
apperceu, lamoureux malade sentant l’heure 
très desirée se met en chemin devers l’hostel 
à la merciere , mais il ne oublia pas sa très 
grande bonne et forte espée à deux mains. 
Et comme il fut venu leans la dame monte 
en sa chambre sans faire effroi , et il la suyt 

tout doulcement , et quant il se est trouvé 
leans, il demanda à sa dame sen sa chambre 
y avoit ame qu’elle ; à quoi elle respondic 
assez legierement, et comme non trop as- 
seurée, que non; dictes vérité dist l’Escos- 
sois vostre mary ny est il pas , ncnny dise 
elle. Or le laissez venir par sainct Agnan s’il 
vient je luy fendray la teste jusqu’aux dents, 
voire par Dieu s’ils estoient trois je ne les 
crains, je serai bien maistre. Et aprez ces 
criminelles parolles vous tire hors sa grande 
et bonne espée et si la fait brandir trois oi* 
quatre fois et auprez de lui sur le lict la cou- 
che et ce fait incontinent baiser et accoler 
et le surplus que apprez s’ensuit, tout à son 
bel aise et loisir acheva , sans que le poure 
coux de la ruelle s’osast oneques monstrer » 
mais si grant paour avoit qu’à pou qu’il ne 
mouroit. Nostre Escossoisaprez cette haulte 
adventure prent de sa dame congé jusqu’à 
une autre fois, et la remercie comme il doic 
et scait de sa grant courtoysie, et se met à 
chemin , quant le vaillant homme d’arme» 
sceut l’Escossois yssus hors de l’huys ainsi 
effrayé qu’il estoic sans à peine scavoir par- 
ler saule dehors de son pavillon et commença 
à tencer sa femme , de ce qu’elle avoit souf- 
fert le plaisir de l’archer et elle respondic 
que c’estoit sa faulte et sacoulpe, et que 
enchargîé luy avoit de lui bailler jour, je ne 
vous commandai pas dist il que luy laississiez 
faire sa voulenté ne son plaisir. Comme dise. 

elle le pouvoye refuser voyant sa grante es- 
pee dont il meut tuée en cas de reffus. Et à 
ce coup veci son Escossois qui retourne et 
monte arriéré les degrez la chambre, et sault 
dedans et dit tout hault quest cecy, et le 
bon homme de soi saulver, et dessoubz le 
lict se boute pour plus seurement, beaucoup 
plus esbahy que paravant. La dame fut re- 
prinse et derechief enferrée à son beau loi- 
sir et à la façon que dessus tousjours l’espée 
au plus prez de lui. Aprez cette rencharge 
et plusieurs longues devises d’entre l’Escos- 
sois et la dame l’heure vint de partir si luy 
donnât la bonne nuit et picque s’en va. Le 
poure martyr estant dessoubz le lict à peu 
s il se osoit tirer de là doubtant le retour de 
son adversaire , ou pourmieulx dire son com- 
pagnon. A chief de piece il print couraige et 
à 1 ayde de sa femme la Dieu mercy il fut 
remis sur pieds. S il avoit bien tensé sa fem- 
me auparavant, encores recommença dl plus 
dure legende. Car elle avoit consenti aprez 
sa deffence le deshonneur de lui et d’elle. 

.las dist elle et ou est la femme si asseurée 
qui osast dedire ung homme ainsi eschauffé 
et enragé comme cestui estoit quant vous 
qui estes armé embastonné et si vaillant à 
qui il a trop plus meffait que à moi ne l’a- 
vez pas osé assaillir ne moi deffendre. Ce 
n est pas responce dist il , dame si vous n’eus- 
siez voulu jamais ne fust venu à ces atteintes 
vous estes maulvaise et deloyalle, mais vous 

Æst elle lasche , meschant et reprouché hom- 
me pour qui je suis deshonorée. Car pour 
vous obéir je assignay le mauldit jour à l’Es- 
cossois. Et encore n’avez eu en vous tant de 
couraige d’entreprendre la deffence de celle 
en qui gyst tout vostre bien et vostre hon- 
neur. Et ne pensez pas que j’eusse trop mieux 
aimé la mort que d’avoir moy mesme con- 
senti ne accordé ce meschief. Et Dieu scait 
le deuil que j’en porte et porterai tant que 
je vivrai quant cellui de qui je dois avoir et 
tout secours attendre en sa presence ma bien 
souffert deshonnourer. Il fait assez à croire 
et penser qu’elle ne souffrit pas la voulenté 
ée l’Escossois pour plaisir qu’elle y print, 
mais elle fut à ce contrainte et forcée par non 
Tesister , laissant laresistance en la prouesse de 
-son mari qui s’en estoit très bien chargie. 
Dont chascun d’euk laisse son dire et sa 
•querelle aprez plusieurs arguments, et ré- 
pliqués d’ung costé et d’aultre. Mais en son 
cas évident fut le mari deceu, et demeura 
trompé de l’Escossois en la façon qu'avex 
ouye. 

LE DUEL d’AIGUILLETTE. 


-•‘4 


:-5H 


]ÎMEonseigneur Thalebot que Dieu par- 
donne Capitaine Anglois si eureux comme 
chascun scait, fit en sa vie deux jugemens 
dignes d’estre recitez et en audience et mé- 
moire perpétuelle amenez, et afin, que de 
chascun diceulx jugements soit faite men- 
tion , je veuille racomptcr en briefs mots 
ma première nouvelle et au rang des autres 
la cinquiesme j’en fournirai et dirai ainsi. 
Pendant le temps que la mauldite et pesti- 
lentieuse guerre de France et d’Angleterre 
regnoit,et que encores n’a pas prins fin com- 
me souvent advient; ung Francoys homme 
d’armes fut h ung aultre Angloys prisonnier , 
et puis qu’il fut mis à finance, soubz le sauf- 
conduit de Monseigneur Thalebot , devers 
son Capitaine, retournoit pour faire finance 
de sa rcnçon , et à scq maistre l’envoyer ou 
apporter, et comme il estoit en chemin fut 
par ung Angloys sur les champs encontré , 

Nouvelle racontée par Phelippe de Laon' de 
deux juge mens de Monfeigneur Thalebot, c’efl \ 
fcavoir d’un françôis qui fut prins pour un anglois- 
fousfon fauf- conduit disant que efguilletes eftoienc 
habillement de guerre , et ainfy le fit armer de fes> 
dguilletes fans autre chofe encontre le françois* 
lequel d’une épée le frnppoit prefent Thalebot et 
l’autre qui l’Eglife avoit dérobée auquel il fit-jureff 
de ne jamais plus en i’Eglife entrer.. 

Tequel voyant le Françoys r tantost lui de- 
manda dont il venoit et où il alloit, l’aultre- 
respondit la vérité. Et où est vostre sauf- 
conduit dit l’Anglois il n’est pas loing dit: 
le Francoys. lors tire une petite boete pen- 
dante à sa ceinture ou son saufconduit estoit,- 
et à l’Angloys le tendit qui de bout à aultre- 
le leur, et comme il est de coutume mettre- 
en toutes lettres de saufconduit, réservé tous 
vrais habillements de guerre l’Angloys nos- 
tre sur ce mot, et voit encores les esguil- 
lettes à armer pendantes au parpoint du Fran- 
coys. Si va jugier en soy mesmes qu’il avoie: 
enfraint son saufconduit , et que esguillettes- 
sont vrays habillements de guerre si lui dise 
je vous fois prisonnier, car vous avez rom- 
pu vostre saufconduit, par mafoy non ay* 
dist le Francoys salue vostre grâce, vous; 
voyez en quel estât je suis, nenny nenny. T 
dist l’Anglois par sainct Jouen vostre sauf- 
conduit est rompu, rendez vous ou je vous; 
tueray. Le poure Francoys qui n’avoit que* 
son paîge et qui estoit tout nud,et de ses* 
armeures degarny voyant l’autre, et de trois oui 
quatre archiers accompagnie pour le mieulx: 
faire à luy se rendit. l’Angloys le mena en* 
une place assez prez de là , et en prison le.* 
boute. Le Francoys se voyant ainsi mal me- 
. né à grant hâte à son Capitaine le manda ^ 
lequel ouyant le cas de son homme fut très- 
tout à merveilles esbahy, si fist tantost e^*- 
cripre lettres à Monseigneur Thalebot^, 

par ung herault , les envoya bien et souffi* 
samment informé de la matière que l’hom- 
me d’armes prisonnier avoit au long au Ca- 
pitaine rescript. C’est ascavoir comment ung 
tel de ses gens avoit prins un tel des siens 
sous son saufconduit. Ledit herault bien in- 
formé et aprins de ce qu’il devoit dire et 
faire, de son maistre partit et à Monseig- 
neur Thalebot des lettres présenta. Il les leuc 
et par ung sien secrétaire en audience de- 
vant plusieurs Chevaliers et escuyers et aul- 
tres de sa route de réchief les fist lire , Si 
devez scavoir que tantost il monsta sur son 
Chevalet, car il avoit la teste chaulde et fu- 
meuse, et n’estoitpas content quand on fai- 
soit autrement qu’à point et par especial en 
matière de guerre , et de fraindre son sauf- 
conduit il enragoit tout vif. Pour abréger le 
compte fit venir devant lui l’Angloys et le 
Francoys , et dist au Francoys qu’il comp- 
tast son cas. Il dist comment il avoit esté 
prisonnier d’un tel de ses gens et s’estoit 
mis à finance. Et soubz vostre saufconduit 
Monseigneur je m’en alloye devers ceulx de 
nostre parti pour quérir ma rançon, je ren- 
contrai ce gentilhomme ici lequel est aussi 
de vos gens qui me demanda où j’alloye, et 
se javoye saufconduit je luy S dis que oui le- 
quel je luy monstrai , et quant il leut leu il 
me dit que je l'avoye rompu et je luy res- 
pondis que non avoye et qu’il ne le scaliroit 
monstrer, brief je ne peuz estre oüy et me 

flic force se je ne me vouloye faire tuer sur 
la place de me rendre. Et ne scai cause nulle 
parquoi il me doye avoir retenu, si vous en 
demande justice. MonseigneurThalebotoyant 
le François n’estoit pas bien à son aise, 
néanmoins quant il eut ce dit , il dist à l’An- 
glois que respons tu à cecy. Monseigneur 
dit il , il est bien vrai comme il a dit que je 
le rencontray et voulut voir son saufconduic 
lequel de bout en bout et tout du long je 
le leus, et apperceutantost qu’il l’avoit rom- 
pu et enfraint , et aultrement jamais je ne 
l’eusse arresté. Comment la il rompu dist 
Monseigneur Thalebot, dist tost. Monseig- 
neur pource que en son saufconduit sont 
reservez tous habillements de guerre et il y 
avoit et a encores vrays habillements de guerre 
c’est ascavoir à son parpoint ses esguillettes 
à armer que sont ungs vrays habillements 
de guerre. Car sans elles on ne se peut ar- 
mer. Voire dit Thalebot et esguillettes sont 
ce doncques vrais habillements de guerre , 
et ne scais tu aultre chose parquoy il puisse 
avoir enfraint à son saufconduit vrayment 
Monseigneur nenny respondit l’Angloys. 
Voire villain de par vostre dyable dist Mon- 
seigneur Thalebot avez vous rclenu ung gen- 
tilhomme sur mon saufconduit pour ses es- 
guillettes, par saint George je vous feray 
monstrer se ce sont habillements de guerre, 

' alors tout eschauffé et de couroux bien fort 
emeü et couroucé vint au Francoys et de 

son parpoint deux esguillettes en tira, et à 
l’Anglois les bailla , et au Francoys une bonne 
espée d’armes lui fut à la main livré, et puis- 
la sienne belle et bonne hors du foureau va 
tirer, et la tint en sa main et à 1 Angloys va 
dire deffendez vous de cest habillement de 
guerre que vousdistes se vous scavez. Et puis 
dist au Francoys frappez sur ce villain qui 
vous a retenu sans cause et sans raison , on 
verra comment il se deffendra de vostre ha- 
bi lement de guerre, se vous lespargnez je 
frapperay sur vous par saint Georgé. Alors 
le Francoys voulsit ou non fut contraint à 
frapper sur l Angloys de l’espée toute nuë 
qu’il tenoit, et le poure Angloys se cou- 
vroyt le mieulx qu’il pouvoit , et couroyt 
par la chambre et Thalebot aprez qui tous- 
jours faisoit ferir par le Francoys sur l’aul- 
tre, et lui disoit deffendez vous vilain, de 
vostre habillement de guerre. A la vérité l’ An- 
gloys fut tant battu qu'il fut prez jusqu’à la' 
mort, et cria mercy à Thalebot et au Fran- 
coys, lequel par ce moyen fut délivré de sa 
rançon et par Monseigneur Thalebot acquit- 
té, et avec ce son cheval et son harnois et 
tout son bagaige que au jour de sa prinse 
avoit lui fist rendre et bailler. Reste à comp' 
ter l’autre qui est tel. 11 sceut que l’ung de 
ses gens avoit dérobé en une Eglise le ta- 
bernacle où l’en met corpus domini et à bons 
deniers comptans vendu. Je ne scay pas la 
juste somme, mais il étoit grant et beau, 

d’argent doré très gentementesmaillé. Mon- 
seigneur Thalebot quoy qu’il fut très cruel 
et en la guerre très-criminel si avoir en grand 
reverence tousjours en l’Eglise et ne voulovt 
quen nul monstier ne eglise le feu on boü- 
tast ne derobast quelque chose et où il sca- 
voit qu’on le fîst il en faisoit merveilleuse 
discipline de ceulx qui en ce faisant trespas- 
soient son commandement. Or fist il devant 
lui amener cellui qui le tabernacle avoit en 
l’Eglise robé. Et quant il le veït Dieu scait 
quelle chere il lui fist, il le vouloit à toute 
force tuer se ne eussent esté ceulx que en- 
tour lui estoient qui tant lui prièrent que sa 
vie lui fut saulvée. Mais neantmoins si le 
voulut il punir et lui dist. Traître ribault 
comment avez vous osé rober cette eglise 
oultre mon commandement et ma dtffense. 
Ah Monseigneur pour ‘Dieu dist le poure 
larron je vous crie mercy, jamais ne m’ad- 
viendra. Venez avant villain dit il , et l’autre 
aussi voulentiers qu’on va au guet devers 
Monseigneur Thalebot d’aller s’avance, et 
ledit Monseigneur Thalebot dechargier sur 
ce pelerin de son poingt qui estoit gros, et 
lourt, pareillement frappe sur sa teste en 
lui disant ha larron avez vous robé l’Eglise, 
et l’autre de crier Monseigneur je vous crie 
mercy jamais je ne le ferai , le ferez vous , 
nenny Monseigneur. Or jures doncques que 
jamais tu n’entreras en eglise nulle que ce 
sMt, jure villain, et bien Monseigneur dist 


Digitized by Google 



40 Les cent Nouvelles 
l’autre , lors lui fit jurer que jamais en Eglise 
pié ne inettroitgjont tous ceulx qui là es- 
toient et qùe l’oùyrent eurent grant ris quoy 
que ils eussent pitié du larron pource que 
Monseigneur Thalebot lui deffendoit l’Eglise 
à toujours, et lui faisoit jurer de non jamais 
y entrer, et croyés qu’il cuydoit bien faire 
et à bonne intention lui faisoit. Ainsi avez 
vous ouy racompter de Monseigneur Thale- 
bot les deux jugements qui furent tels com- 
me comptez les vous ay. 

Nouvelle racontée par Monfeigneur de Lanoy 
d’un vvrogne qui par force au prieur des Auguftins 
de la Haye en Hollande fe voulu: confeflér et après la 
confefllon difant qu’il étoit en bon état vouloît 
mourir et cuidoit avoir la tête tranchée , et être 
mort et par fes compagnons fut emporté. Lel’quels 
difoient qu’ils le portoient en terre. 

; L’YVROGNE AU PARADIS. 

^^Dvint en ,une bonne ville de Hollande 
comme le prieur des Augustins nagueres se 
pourmenast en disant ses heures sur le se- 
rain assez prez de la Chapelle saint Antoine 
située au bois de ladite ville fut rencontré 
d’un grant lourt Hollandois si très yvre qu’à 
merveilles, lequel demeuroit en ung village 
nommé Hestevelighes à deux lieuës prez dil- 
lec, le prieur de loing le voiant venir cog- 
neut tantost son cas par les lourdes démar- 
chés et mal seures qu’il faisoit tirant son che- 
min. Et quant ils vindrent pour joindre l’ung 
à l’autre, l’yvrogne salua premier le prieur 
qui lui rendit, son salut tantost et puis pas- 
sast oultre continuant son service sans en 
aultre propos l’arrester ne interroguer, mais 
l’yvrogne tant oultré que plus n’en pouvoir 
se retourne et poursuit le prieur et lui re- 
quest confession. Confession dist le prieur, 


Digitized by Google 



4* Les cent Nouvelles 
vaten vaten tu es bien confessé. Helas sire 
respondit l’yvrognepourDieu confessez moy, 
jay assez très fresche mémoire de tous mes 
pechez, et si ay parfaite contrition. Le Prieur 
desplaisant destre empesché à ce coup par 
cest yvrogne répond va ton chemin, il ne 
te faut confesser car tu és en très bon es- 
tât, ha dea dist l’yvrogne par la mort bien 
vous me confesserez maistre prieur , car j’en 
ay à cette heure devocion et le saisit par la 
manche, et le voulut arrester. Le prieur n’y 
vouloir entendre, mais a\oit tant grant faim 
que merveille destre échappé de l’autre, mais 
rien n’y vault , car il est ferme en la devo- 
cion destre confessé, ce que le prieur tou- 
jours refuse et si s’en cuyde depescher, mais 
il ne peut la devocion de l'yvrogne de plus 
en plus s’efforce, et quant il voit le prieur 
reffusant de ouyr ses pechez il met sa main 
à sa grande Coustille et de sa gaygne la tire 
et dit au prieur qu’il le tuera se bien il n’es- 
coute sa confession, le prieur doubtant le 
Cousteau et la main périlleuse qui le tenoit 
si demanda à l’aultre que vueil tu dire. Je 
me vueil confesser die il. Or avant dist le 
prieur je le vueil avance toy, nostre yvrogne 
plus saoul que une grive partant d’une vigne 
commença s’il vous plaist sa devote Confes- 
sion laquelle je passe car le prieur point ne 
la révéla, mais vous pouvez bien penser qu’elle 
fut bien nouvelle et estrange. Quant le prieur 
veit son point, il couppale chemin aux Ion- 

gués et lourdes parolles de nostre yvrogne 
ti l’absolution luy donne et en congé luy 
donnant luy dist Vaten tu és bien confessé. 
Dictes vous sire respondist il. Ouy vrayment 
dist le prieur ta Confession est très bonne. 
Vaten tu ne peux mal avoir. Et puis que je 
suis bien confessé et que j’ay l'absolution 
receuë se à ceste heure mouroye niroye je 
pas en Paradis dist l’yvrogne. Tout droit 
sans faillir respond le prieur n’en fais nulle 
doubte. Puis que ainsy est ce dist l’yvrogne 
que maintenant je suis en bon estât, et en 
chemin de Paradis, et qu’il y fait tant bel et 
tant bon jevueil mourir tout maintenant affin 
que incontinent je y aille , sy prent et baille 
son Cousteau à ce prieur en luy priant et 
requérant qui lui tranchast la teste affin qu’il 
allast en Paradis. Ha dea dist le prieur tout 
esbahy il n’est ja mestier de ainsi faire tu 
iras bien en Paradis par aultre voye. Nenny 
respond l’yvrogne. Je vueil aller tout main- 
tenant et icy mourir par vos mains advan- 
cez vous et* me tuez, non ferai pas dist le 
prieur, ung prestre ne doit personne tuer. 
Si ferez sire par la mort bieu , et se bientost 
ne me despechez et me mettez en Paradis 
moy mesmes à mes deux mains vous occi’ 
ray , et à ces mots brandit son grant Cous- 
teau , et en fait monstre aux yeux du poure 
prieur tout espouventé et assimply. Au fort 
aprez qu’il eut ung peu pensé affin d’estre 
de son yvrogne despechié lequel de plus en 


Digitized by Google 



44 Les cent Nouvelles 
plus l’aggresse et par force que luy oste la 
vie il saisit et prend le Cousteau et va si 
dire. Or ca puis que tu veux finer par mes 
mains affin d’aller en Paradis metz toy à ge- 
noux ici devant moy. L’yvrogne ne s’en fist 
guerres prêcher , mais tout à coup du hault 
de luy tomber se laissa et à chef de piece à 
quelque meschef que ce fut sur les genoulx 
se releva et à mains jointes le coup de l’es- 
pée cuydant mourir attendoyt. Le prieur du 
dos du cousteau fiert sur le col de 1 yvrogne 
wng grant et pesant coup. Et par terre le 
abbat bien durement , mais vous n’avez gar- 
de qu’il se relieve , mesme cuyde vrayment 
estre mort et estre ja en Paradis. En ce point 
le laissa le prieur que pour sa seureté n’ou- 
blia pas le cousteau. Et comme il fut ung 
peu avant, il rencontra ung chariot, chargé 
de gens aux mains de la pluspart. Si bien 
advint que ceulx qui avoient esté présens ou 
nostre yvrogne s’estoit chargié y estoient, 
auxquels il raconta bien au long le mystère 
dessusdict, en leurs priant qu’ils se levas- 
sent et qu’en son hostel le voulsissent ren- 
dre et conduire et puis leurs bailla son cous- 
teau. Ils promirent de l’emmener et char- 
gier avec eux et le prieur s'en va. Ils neu- 
rent gueres cheminé qu’ils apperceurent ce 
bon yvrogne couchie ainsi comme s’il fut 
mort les dents contre terre , et quant ils fu- 
rent prez de luy tous à une voix par son 
nom l’appellerent , mais ils ont beau huchier , 

il n'avoit garde de respondre, ils recommen- 
cèrent a crier , mais c’est pour néant. Adonc- 
ques descendirent aucuns de leur chariot si 
le prindirent par la teste par les piez et par 
les jambes , et tout en lair le levèrent , et 
tant hucherenc qu’il ouvrit ses yeuls, et in- 
continent parlast est dist. Laissez moi, lais- 
sez moi je suis mort, non estes non dirent 
ses Compagnons, il vous faut venir avec 
nous. Non ferai dist l’yvrogne, ou irai je je 
suis mort et desja en Paradis. Vous vous en 
viendrez dirent les autres, il nous faut aller 
boire ; Boire dit il voire dit l’autre jamais je 
ne boirai dit il car je suis mort. Quelque 
chose que ses Compagnons lui disent il ne 
vouloyt mettte hors de sa teste qu’il ne fut 
mort. Les devises durèrent beaucoup, et ne 
scavoient trouver les Compagnons façon ne 
maniéré d’emmener ce fol y vrogne , car quel- 
que chose qu’ils disent tousjours respondit 
je suis mort; En la fin ung entre les autres 
se advisa et dist. Puis que vous estes mort 
vous ne voulez pas demourer icy, et com- 
me une beste, aux champs estre enfoüy, ve- 
nez venez avec nous si vous porterons ente- 
rer sur nostre chariot ou cemetiére de nos- 
tre ville ainsy qu’il appartient à ung Chres- 
tien , aultrement n’yrez pas en Paradis. Quant 
l’yvrogne entendit qu’il le falloir enterer ains 
qu’il montast en Paradis il fut content de 
obéir, si fut tantost trousé et mis dans le 
chariot ou guerres ne fut sans dormir. Le 

chariot estoyt bien attelé si furent tantost à 
Hestevelighes où ce bon yvrogne fut des- 
cendu tout devant sa maison. Sa femme et 
ses enfans furent appeliez et leur fut ce bon 
corps saint rendu que si fort dormoit que 
pour le porter du chariot en sa maison et en 
son lict le jecter , jamais ne seveilla , et la 
fut il ensevely entre deux linceulx sans s’é- 
veiller bien deux jours aprez. 

Nouvelle d’un Orphevrc de Paris que Et coucher 
un chareton lequel luy avoir amené du charbon avec 
luy et fa femme et comment ledit chareton par der- 
rière s’efioüoit avec elle dont Porphevre s’aperceut 
1» • _ . 1 . 1 1* 


et trouva ce qu’il etoit , et des paroles que dit au 
chareton. 

NOUVELLE VIL 
LE CHARRETON 
A L’ARRIERE GARDE. 


Un 


Orfevre de Paris n’agueres pour des- 
pechier plusieurs besognes de sa marchan- 
dée à l’encontre d’une foire du landitet den- 
vers fisc large et grant provision de charbon 
de saoulx. Advint ung jour entre les autres 
tjue le Charreton que ceste denrée livroip 
pour la grant haste de l’Orfevre , fist si grant 
diligence qui lamenadeux voitures plus qu’il 
n’avoit fait ez jours paravant, mais il ne fut 
pas si tost en Paris à sa derniere charetée , 
que la porte à ses talons ne fut fermée, tou- 
tes fois il fut très bien venu , et bien de l’Or- 
fevre receu ; et aprez que son charbon fut 
descendu et ses chevaux mis en Testable il 
voulut souper tout h loisir , et firent très 
grand chère, qui ne se passa pas sans boire 
dautant et d’autel. Quand la brigade fut bien 
repeuë, la cloche va sonner douze heures 
dont ils se donnèrent grand merveille tant 

plaisamment s’estoit le temps passé à ce sou- 
per, chacun rendist grâces à Dieu faisant 
très petits yeulz , et ne demandoient que le 
lict , mais pource qu’il estoit tant tart , l’Or- 
fevre retint au coucher son Chareton doub- 
tant la rencontre du guet qui l’eust bouté en 
Chastelet , se à cesce heure l’eust trouvé. 
Pour celle heure nostre Orfevre avoir tant 
de gens qui pour luy ouvroient que force 
luy fut le Chareton avec lui et sa femme en 
son lict hebergier, et comme saige et non 
suspeconneux il fit sa femme entre luy et le 
chareton couchier. Or vous faut il dire que 
ce ne fut pas sans grant mystère car le bon 
chareton refusoit de tous points ce logis, et 
à toute force vouloir dessus le banc ou de- 
dans la grange couchier, force luy fut d’o- 
beir à l’Orfevre, et aprez qu’il fut dépouil- 
lé, dedens le lit se boute, où 'qu’il estoit ja 
l’Orfevre et sa femme en la façon que j’ay 
dicte. La femme sentant le Chareton h cause 
du froit et de la petitesse du lict d’elle ap- 
prouchier, tost se vira devers son mary, et 
en lieu d'oreiller se mist sur la poitrine du 
sondit mary, et ou giron du Chareton son 
derrière reposoit. Sans dormir ne se tindrent 
gueres l’Orfevre , et sa femme sans en faire 
le semblant, mais nostre Chareton jacoit 
qu’il fut lassé et travaillé n’en avoit garde. 
Car comme le poulain sechauffe sentant la 
jument et se dresse et demaine, si faisoit le 
sien poulain levant la teste contre mont si 

très prochain de ladicce femme, et ne fut pas 
en la puissance dudit Charcton qu’à elle ne 
se joignit de prez, et en cet estât fut long 
espace quand la femme sesvcillasr, voire ou 
au moins quelle en fist semblant. Aussi neust 
pas fait le mary si ce neust esté la teste de 
sa femme qui sur la poitrine estoit reposant 
qui par l’assaut et heurt de ce poulain luy 
donnoit si grant branle que assez tost il se 
réveilla, il cuydoit bien que sa femme son- 
geât, mais pource que trop longuement du- 
roit, et qu’il ouyt le Chareton soy remuer, 
et treffort souffler tout doulccmcnt leva la 
main en hault. Et si très bien apoint en bas 
la rabattit qu’en dommaige et en sa garenne 
le poulain au chareton trouva dont il ne fut 
pas bien content, et ce pour l’amour de sa 
femme il l’en fist en hastc saillir, et dist au 
chareton que faites vous méchant coquart, 
vous estes par ma foy bien enraigé qui à ma 
femme vous prenez. N’en faictes plus. Je 
vous jure par la mort bieu que s’elle se fut 
à ce coup esveillée quand votre poulain ainsi 
la harioit. Je ne scay moy penser que vous 
eussiez fait : car je suis tout certain tant la con- 
nois qu’elle vous eut tout le visaige esgratin- 
né et à ses mains les yeulx de vostre teste 
esrachez, vous ne scavez pas comme elle 
est merveilleuse depuis qu’elle entre en sa 
malice, et sy n’est chose au monde qui plus- 
tost luy boutât. Ostez vous je vous en sup- 
plie pour votre bien , le chareton en peu de 
Tome I. C 

mots s’excusa qu’il ny pensoit pas , et com- 
me le jour fut prochain tantost il se leva et 
aprez le bon jour donné à son hostesse part 
■et s’en va et à charier se met. Vous devez 
penser que la bonne femme s’elle eut pensé 
le fait du chareton que elle leut beaucoup 
plus grevé que son mary ne disoit. Combien 
que depuis il me fut dit il que assez de foys 
3e chareton la rencontra en la propre façon 
*et maniéré qu’il fut trouvé de l’Orfevre si- 
non qu’elle ne dormoit pas non point que 
; je le veuille croire ne en riens ce raport 
dfaire bon. 

Nouvelle d’un compagnon picard demeurant à 
Bruxelles lequel engroila la fille de Ton maiftre et à, 
cette caufe print congié de haute heure et vint en Pi- 
cardie foy marier et tort après Ion partement la mere de 
la fille s’aperceut de l’encoulleure de laditte fille laquelle 
à quelque mechief que cefut confefla à fa mere le ca& 
et tel que etoit et la mere la renvoya à devers ledit com- 
pagnon pour luy défaire ce que luy avoit fait à fa fille.' 
Et du refus que la nouvelle mariée fit audit compagnon 
et du conte quelle luy conta , à l’occaf.on duquel de 
elle fe départit incontinent et retourna à fa premier 
amoureufç laquelle d époufa, 

.§[ NOUVELLE VIII. 

I GARCE POUR GARCE. 



L-N la ville de Bruxelles où maintes ad- 
*pntures sont en nostre tems advenues, dé- 
croît na pas long tems un jeune Compag- 
f jjpn picart qui servit très bien et loÿaulment 
son maistre assez long espace, et entre aul- 
tres services à quoy il obligea sondit mais- 
tre vers luy, il fit tant par son très gracieux 
parler maintient et courtoisie que si avant 
fut en la grâce de sa fille qu’il coucha avec 
elle, et par scs œuvres meritoirs elle devint 
grosse et encinte. Nostre Compagnon voyant 
sa Dame en cest estât ne fut pas si fol que 
d’attendre l’heure que son maistre le pouroit 
scavoir et appercevoir. Si print de bonne 
heure ung gracieux congie pour peu de jours 
combien qu’il neut nulle envye dy jamais 
retourner, faignant d’aller en Picardie visit- 
ter son pere et sa mere et aulcuns de ses pa- 
rens et quant il eut à son maistre et à sa 
maistresse dit adieu , le très piteux fut à la 
fille sa Dame, à laquelle il promist tantost 

retourner : ce qu’il ne fist point et pour 
cause; luy estant.en Picardie en l’hostel de 
son pere. La poure fille de son maistre de- 
■venoit si très grosse que son piteux cas ne 
se pouvoit plus celer : dont entre les aul- 
tres sa bonne mere que au mestier se cog- 
moissoit s’en donna garde la première si la 
tira à part et luy demanda comme assez on 
peut penser dont elle venoit en cet estât et 
«que luy avoit mise, s’elle se fist beaucoup 
presser et admonester autant quelle en voul- 
-sist rien dire ne cognoistre, il ne le fault ja 
demander : mais en la fin elle fut à ce me- 
née qu’elle fut contrainte de cognoistre et 
confesser son piteux fait et dist que le picard 
varlet de son pere lequel nagueres s’en es- 
ïtoit allé l’avoit seduite et en ce très piteux 
•point laissée, sa mere toute enraigée, fo- 
* .rcncée et tant marrie qu’on ne pourort plus,, 
;la voyant ainsy deshonorée se prent à la ten- 
scr et tant d’injures luy va dire que la pa- 
tience qu’elle eut de tous costez sans mot 
sonner ne rien respondre estoit assez suffi- 
sante d’estaindre le crime qu’elle avoit com- 
mis pour soy laissier engrosser du picard. 
iMais helas ceste patience ne esmeutenrien 
sa mere. à pitié, mais luy dist vaten, vaten 
arriéré de moy, et fais tant que tu trouves 
le picard qui ta 'faite grosse et luy dis qu’il 
te defface ce qu’il ta faict. Et ne retournes 
jamais -vers moy jusqu’à ce qii’il aura tout 
deffiiit-.ee que par -son oultraige il ta fait. La 

poure fille en l’estât que vous ouyes marrie 
et desolée par sa fumeuse et cruelle mere se 
met à la queste du picard que l’êngrossa et 
croyez certainement que avant que elle en 
peut avoir aucunes nouvelles ce ne fut pas 
sans endurer grant peine et du mal-aise lar^- 
gement. En la paifin comme Dieu le vou* 
lut aprez maintes gestes qu’elle fist en Picar- 
die elle arriva par ung jour de Dimanche en 
ung gros villaige au pays d’artois, et si très- 
bien luy vint à ce propre jour que son amyr 
le picard lequel l’avoit engrossée, faisoit ces 
nopces, de laquelle chose elle fut merveil- 
leusement joyeuse, et ne fut pas si peu as- 
seurée pour à sa mere obéir qu’elle ne se 
boutât par la presse des gens : ainsy grosse’ 
comme elle estoit, et fist tant qu’elle trouva - 
son amy et le salua lequel tantost la cog-, 
neut et en rougissant son salut luy rendit 
et luy dist vous soyez la très bien venuë qui- 
vous ameine à ceste heure mamie , ma mere. - 
dist elle m’envoye vers vous, et Dieu scait' 
que vous m’avez bien fait tenser elle ma char- 
gié et commandé que je vous die que vous- 
me deffaciez ce que vous m’avez fait ,- et se. 
ainsy ne le faites que jamais ne retourne vers, 
elle; l’autre entend tantost la folie et au- 
plutost qu’il peut il se deffit delle et luy dise 
par telle maniéré. Ma mie je feray voulen- 
tiers ce que me requerez et que vostre mere 
veut que je. face, car c’est bien raison, mais- 
à cette heure vous voicz que je n’y puis;* 

pas bonnement entendre : si vous prie tant 
comme je puis que ayez patience pour mes- 
huy, et demain je besongneray à vous, elle 
fut contante et alors il la fist guider et met- 
tre en une chambre et commande qu’elle fut 
très bien pensée caraussy bien elle en avoir 
bon mesticr à cause des grands labeurs et 
travaux quelle avoit euë en son voiage fai- 
sant cette queste, or-vous devez scavoir et 
entendre que l’espousée ne tenoit pas ses 
yeux en son sain mais se donna très bien 
garde et apperceut son mary parler à nostre 
fille grosse dont la puce luy entre en l’o- 
reille , et n’estoit en rien contente mais très 
troublée et marie en estoic. Si garda son cou- 
roux sans mot dire jusqu’à ce que son mary 
se vint coucher , et quand il la cuida accol- 
ler et baiser ; et au surplus faire son devoir , 
et gaigner le chaudeau , elle se vire puis 
d’ung costé puis d’autre, tellement qu’il ne 
peut parvenir à ses attaintes dont il est très 
esbahy, et couroucé et luy va dire, ma mie 
pourquoy faittes vous cecy, j’ay bien cause 
dist elle, et aussy quelque chere que vous 
facez il ne vous chault gueres de moy ; vous 
en avez bien d’autres dont il vous est plus 
que de moy, et non ay par ma foy dist il : 
ne en ce monde je n’aime autre femme que 
vous. Helas dist elle et ne vous ay je pas 
bien veu aprez diner tenir vos longues pa- 
rolles à une femme à la salle on y voyoic 
trop bien que c’estoit vous et ne vous en 

scaurîez excuser. Cela dise il nostre Dame 
vous n’avez cause en rien de vous enjalou' 
ser. Et adonc luy va tout au long compter 
comment c’estoit la fille à son Maistre de 
Bruxelles et coucha avec elle et l’engros' . 
sa , et qu’à cette cause il s’en vint par de- 
çà , et comment aussy aprez son partemenir 
elle devint si très grosse qu’on s’en ap- 
perceut, et comment elle se confessa à sa 
mere qu’il l’avoit engrossée l’cnvoyoit vers* 
luy affin qu’il luy deffist ce qu’il luy avoir 
fait autrement jamais vers elle ne s’en re- 
tournast. Quand nostre homme eust tout 
au long compté sa râtelée sa femme ne 
reprint que l’ung de ses points et dist, com- 
ment dist elle distes vous qu’elle dist à sa 
mere que vous aviez couchée avecqucs elle. 
Oiiy par ma foy dist il et luy conta tout , 
par mon serment dist elle monstra bien 
qu’elle estoit besce , le chareton de notre- 
maison à couchié avecque moy plus de. 
quarante nuits, mais vous n’avez garde que 
j’en disse oneques ung seul mot à ma me- 
re , je men suis très bien gardée , voire 
dist il de par le diable le gybet y ayt part r 
or allez à vostre charrcton se vous voulez „ 
car je n’ay cure de vous. Si se leva tout 
à coup et s'en vint rendre à celle, qu'il en-, 
grossa et habandonna l’aultre : Et quand le 
lendemain onsceut cette nouvelle Dieu scait 
le grant ris d’aucuns, et le grand déplaisir de 
plusieurs especiallement du pere et de la. 
mere de l’espousée. C 4 

NOUVELLE IX 


LE MARI 



MAQUEREAU DE SA FEMME. vîl 


Jl our continuer le propos des nouvelles 


Histoires comme les adventurcs adviennenrjj 
en divers lieux et diversement : on ne doibu -j 
pas taire comment ung gentil Chevalier de 
Bourgoingne faisant resider.ee en ung sien ■=* 
Chasteaubeauetfort fourni de gens et d’artille- 
rie comme à son état appartenoit devint amou- 
reux d’une belle Damoiselle de son hostel , 
voire et la première aprez Madame sa fem- 
me , et par amours si fort la contraignoit que 
jamais ne scavoitsa manière sans elle et tous- 
jours l’entretenoit et la requeroit , et brief 
nul bien sans elle il ne pouvoir avoir , tant 
estoit au vif féru de l’amour d'elle. La Da- 
moiselle bonne et saige voulant garder son 
honneur que aussi chier elle tenoit que sa 
propre aine, voulant aussi garder la loyauté 
que à sa Maistresse elle devoyt, ne prestoyt 

Nouvelle racontée par Monfeigneur parle d’un 
Chevalier de Bourgogne lequel etoit tant amoureux 
d’une des chamberieres de fa femme que c’etoit mer- 
veille et cuidanr coucher avec laditte chamheriere 
coucha avec fa femme laquelle etoit couchée au lk 
de laditte chamheriere etaufli comment il fit un autre 
Chevalier ion voifiu par ordonnance coucher avec 
laditte femme cuidant Véritablement que ce fut la 
chamheriere de laquelle choie il fur depuis bien mal 
content iacoit que la Dame n’eu fceut oncques rien 
et ne cuidoitavoit eu que fon mary comme je croy. 



Digitized by Google 



Nouvelles. 57 

pas l’oreille à son seigneur toutefois qu’il eut 
bien voulu, et se aucune force luy estoit dé 
l’escouter, Dieuscait la très dure responce' 
dont il estoit servy luy remontrant sa trés' ; 
folle entreprise , et la grant lascheté dé son" 
cueur. Et au surplus bien luy disoit que se" 
ceste queste il continue plus qua sa Mais- 
tresse il serait découvert , quelque maniéré 
ou menace qu’elle face il ne veut laisser soir 
entreprise mais de plus en plus la pour- - 
chasse, et tant en fait que force est à la bon- 
ne fille d’en advertir bien au long sa Mais- 
tresse ce qu’elle fist, la Dame advertie des 
nouvelles amours de Monseigneur sans en 
monstrer semblant en est très mal contente, , 
mais non pourtant elle s’advisad’un tourain- 
coys que rien luy en dire : qui fut tel. Elle 
enchargea à sa Damoiselle que la première" 

‘ fois que Monseigneur viendroit pour la prier ' 
d’amours que très tous reffus mis ariere elle ; 
luy baillast jour à lendemain de soy trouver ' 
dedans sa chambre et en son lict : et s’il 1 
accepte la journée dist la Dame je vhmdray 
tenir vostre place, et du surplus laissez moy * 
faire. Pour obéir comme elle doibt à sa Mais* 
tresse elle est contante et promet d’ainsy se * 
faire. Si ne tarda gueres aprez que Monseig- - 
neur ne retournast à l’ouvraige et s’il avoit : 
auparavant bien fort menty, encorcs h ceste - 
heure il s’en efforce beaucoup plus de l’af- - 
fermer disant que se à cette heure elle n’cn- 1 - 
tend à sa prière trop mieulx luy vaudrait hu 

mort, et que sans prouchain remede vivre 
en ce monde plus nepouvoit. Quen vaudroit 
le long compte la DamoiselJe de sa Mais- 
tresse bien conseillée si bien à point que 
mieux on ne pouroit, baille à demain au bon 
seigneur l’heure de besongner dont il est tant 
contant que son cueur luy tressault tout de 
joye, et dist bien en soy mesme qu’il ne 
fauldroit pas h sa journée. Le jour des ar- 
mes assigné survint au soir ung gentil Che- 
valier voisin de Monseigneur et son très 
grant amy qui le vint voir auquel il fist très 
grande et bonne chiere comme bien le sca- 
voit faire, si fist Madame aussy et le surplus 
de la maison s’efforcoitfort de luy complaire 
saichant estre le bon plaisir de Monseigneur 
et de Madame. Aurez les très grandes chie- 
res et de souper du banquet, et qu’il fut heure 
de retraite , la bonne nuit donnée à Madame 
et à ses femmes les deux Chevaliers se met- 
tent en devises de plusieurs et diverses ma- 
tières , et entre aultrcs propos le Chevalier 
estrange demande à Monseigneur s’en son 
villaige avoit rien de beau pour aller courir 
l’esguillecte. Car la devocion luy en est prin- 
se, aprez ces bonnes chieres et le beau temps 
qu’il fait à cette heure. Monseigneur qui rien 
ne luy vouldroit celer pour la très grande 
amour que il luy porte, luy va dire comment 
il a jour assigné de couchier ennuyt avec sa 
chamberiere. Et pour luy faire plaisir quant 
il aura esté avec elle une espace de temps ij 

se lèvera tout doulcement et le viendra qué- 
rir pour le surplus aller parfaire. Le Com- 
pagnon, estrange mercia son Compagnon, 
et Dieu scait , qu’il luy tarde bien que l’heure 
soit venuë. L’hoste prend congie de luy ec 
se retrait dedans sa garde robe comme il avoir 
de coutume pour soy deshabiller; Or devez 
vous scavoir que tandis que les Chevaliers- 
se devisoient. Madame s’en allast mettre de- 
dans le lier où Monseigneur devoir trouver* 
sa chamberiere et droit la attend ce que Dieu 
luy vouldroit.envoyer. Monseigneur mist as- 
sez longue espace à soy deshabiller tout à 
propos pensant que desja Madame fut en- 
dormie comme souvent faisoit, pource que- 
devant se couchoit. Monseigneur donne con— 
gie à son valet de chambre et h tout sa lon- 
gue robe s’en va au lit où Madame l’atten— 
doit cuydant y trouver autry , et toutcoie- 
ment de sa robe se desarme y et puis dedans* 
le lict se bouta. Et pource que la chandelle-* 
estoit estaincte et que Madame mot ne son- 
noit il cuide avoir sa chamberiere. llny euscc 
gueres esté sans faire son devoir, et si très.* 
bien s’en acquitta que les trois les quatre 
fois gueres ne luy cousterent que Madame 
print bien en gré laquelle tost aprez pensant 
que fut tout s’endormit. Monseigneur trop - 
plus legier que par avant, voyant que Ma-»- 
dame dormoit, et se recordant de sa pro*- 
messe tout doulcement se lieve et puis vient: 
à.son Compagnon qui n’attendoit que l'heure-: 

d’aller aux armes, et luy dist qu'il allast te- 
nir son lieu ; mais qu’il ne sonnât mot , et 
que retournast quand il auroit bien beson- 
gné et tout son saoul , l’autre plus esveillé 
que ung rat et viste comme ung leurier parc 
et s’en va et auprez de Madame il se loge 
sans quelle en saiche rien. Et quant il fut 
tout rasseuré se Monseigneur avoit bien be- 
songné voire et en haste encores fist il mieux 
dont Madame n’est pas ung peu esmerveillée 
laquelle aprez ce beau passetems qui aucu- 
nement travailly estoit, ariere s'endormit et 
bon Chevalier de l’abandonner et à Monsei- 
gneur se retourne lequel comme paravant se 
vint reloger emprez Madame et de plus belle 
aux armes se rallie tant luy plaist le nouvel 
exercice tant d’œuvres se passèrent tant en 
dormant comme autre chose faisant que le 
jour s’apparut, et comme il se retournoit cuy- 
dant virer l’œil sur la chamberiere , il voit 
et connoit que c’est Madame , laquelle à 
cette heure va dire, n’estes vous pas bien pu- 
tier recraint lasche, qui croyant avoir ma 
chamberiere tant de fois, et oultre mesure 
m’avez accolée pour accomplir votre desor- 
donnée volenté, vous etes la Dieu mercy 
bien deceuë, car autre que moy pour ceste 
heure n’aura ce qui doit estre mien. Se le 
chevalier fut esbahy et couroucéce n’est pas 
merveilles. Et quant il parlast il dist ma mie 
je ne vous puis celer ma folie dont beaucoup 
il me poise que jamais l’entreprins , sy vous 


Digitized by Google 



Nouvelles. 6 1 

prie que vous en soyez contente et ny pen- 
sez plus car jour de ma vie plus ne m’ad- 
viendra, cela vous promets par ma foy. Ec 
afin que n’ayez occasion d'y penser je don- 
neray congie à la chambericre que me bailla 
le vouloir de faire ceste faulte : Madame plus 
contente d’avoir eu l’adventure de cette nuit 
que sa chambericre, et oyant la bonne re- 
pentance de Monseigneur, assez legierement 
se contenta, mais ce ne fut pas sans grant 
langaiges et remonstrances, au fort tréstout 
• va bien , et Monseigneur que à des nouvel- 
les en sa quenouille, aprez qu’il est levé s’en 
vient vers son compaignon, auquel il compte 
tout du long son adventure, luy priant de 
deux choses. La première ce fut qu’il celast 
très bien ce mystère, et sa très desplaisante 
adventure. L’autre si est que jamais il ne re- 
retourne en lieu où sa femme sera. L’autre 
très desplaisant de ce malle adventure con- 
forte le chevalier au miculx qu’il peut, et 
promist d’accomplir sa très raisonnable re- 
queste et puis monta à cheval et s’en va. La 
chamberiere qui coulpe n’avoit au mesfait 
dessus dfct en porta la pugnicion pour en 
avoir congie. Si vesquirent depuis long temps 
Monseigneur et Madame ensemble sans qu’el- 
le sceut jamais avoir affaire au Chevalier es* 
trange. 

NOUVELLE X. 

LES PASTES D’ANGUILLE. 

, • * '■ x 

JPlu sieurs haultes et diverses dures, et 
merveilleuses adventures ont esté souvent * 
menées et à fin conduites ou Royaulme d’An- 
gleterre, dont la recitacion à présent ne ser- 
viroit pas à la continuacion de cette pré- 
sente histoire. Neantmoins cette présenté- 
histoire pour ce propos continuer, et le 
nombre de ses histoires accroistre fera men- 
cion, comment ung bien grant seigneur du 
royaulme d’Angleterre entre les miculx for- 
tunez riche, puissant et conquérant, lequel 
entre les autres de ses serviteurs avoir par- 
faite confiance, confidence et amour, à un. 
jeune gracieulx , gentilhomme de son hos'tel 
pour plusieurs raisons , tant par la loyaulté , 
diligence, subtilité et prudence, et pour le, 
bien que en luy avoir trouvé ne luy celoic 
pas rien de ses amours, mesures par succes- 
sion de temps, tant fist ledit gracieulx gen- 
til homme par son habilité que fut tellement 

Nouvelle parle d’un Chevalier d’Angleterre lequel 
depuis qu’il fut marié voulut q ue fou mignon comme 
par avant fon mariage tàisoit, de belles filles luy 
fit finance. Laquelle chofe il ne voulut faire, car 
il fe penfoit que luy sufiisoit bien d’avoir une femme , 
mais ledit Chevalier à son premier train le ramena 
par le faire toujours fervir de paftés d’anguilles au 
diner et au fouper. 

en sa grâce , que tous- ses parfaits secrets et 
adveutures de ses amours mesmement les af- 
faires embassades et diligences menoit et 
conduisoit. Et ce pour le temps que son 
dist maistre estoit encore à marier. Advint 
certaine espace aprez que par le conseil de 
plusieurs de ses parents , amis et bien veuil- 
lans Monseigneur se maria à une très belle 
noble, bonne et riche Dame , dont plusieurs 
furent très joyeulx , et entre les autres nos- 
tre gentil homme, qui mignon sepeult bien 
nommer , ne fut pas moins joyeulx disant en 
soy que c’estoit le bien et honneur de son 
maistre, et qu’il se retireroit à ceste occa- 
sion de plusieurs menues folies d’amour qu’il 
faisoit ausquelles ledict mignon trop se don- 
noit d’espoir. Sy dist un jour à Monseigner , 
qu’il estoit très joyeulx de luy pource qu’il 
avoit si très belle et bonne dame espousée, 
car à ceste cause plus ne seroit empeschie 
de faire queste ca ne la , comme il avoit de 
coutume , à quoy Monseigneur respondit 
ce nonobstant n’entendoit pas du tout amours 
habandonner : et jacoit ce qu’il fut marie si 
n’estoit il pas pourtant du gracieux service 
d’amours osté , mais de bien en mieulx sy 
vouloir employer. Son mignon non content 
de ce vouloir, luy respondit que sa queste 
en amours deveroit estre bien finée, quant 
amours l’ont party de la nonpareille, de la 
plus belle , de la plus saige de la plus loyale 
et bonne par dessus toutes autres , faictes dist 

il Monseigneur tout ce qu’il vous plaira. Car 
de ma part k aulcre femme jamais parolle ne 
porteray au préjudice de ma mai tresse. Je 
ne scay quel préjudice dist le Maistre, mais 
il vous fault trop bien remettre en train d’al- 
ler à telle et k telle. Et ne pensés pas que 
encore d’elles ne m’en soit autant que quant 
vous en parlay premier. Ha dea Monseig- 
neur dist le mignon : il faut dire que vous 
prenez plaisird’abuserfemmes : laquelle chose 
n’est pas bien fait : car vous scavez bien que 
toutes celles que m’avez icy nommées ne 
sont pas k comparer en beaulré ne aultrc- 
ment k Madame k qui vous feriez mortel 
desplaisir s’elle scavoit vostre deshonncste 
vouloir. Et qui plus est vous ne pouvez pas 
ignorer qu’en ce faisant vous ne dampnés 
vostre ame. Cesse ton preschier dist Mon- 
seigneur et va faire ce que je commande. 
Pardonnez moy Monseigneur dist le mignon ; 
j’aymeroye mieulx mourir que par moy sour- 
dist noise entre Madame et vous , si vous 
prie que soyez content de moy , car certes 
je n’en feray plus. Monseigneur qui voit son 
mignon en son opinion aheurté , pour ce 
coup plus ne le pressa. Mais certaine pièce 
comme de troys ou quatre jours sans faire 
en riens semblant des parolles precedentes 
entre aultres devises k son mignon demanda 
quelle viande il mangeoit plus voulentiers, 
et il luy respondit que nulle viande tant ne 
luy plaisoit que pastés d’anguille. Sainct 

Jehan c’est bonne viande dise le maistre vous 
n’avez pas mal choisy. Cela se passe et Mon- 
seigneur se trait arriéré et mande vers lui ve- 
nir ses maistres d’hostel ausquels il enchar- 
gea si chier qu’ils le vouloient obéir que son 
mignon ne fust servy d’autres choses que de 
pastés d’anguilles pour rien qu’il dit, et ils 
respondirentpromettansd’accomplirson com- 
mandement, ce qu’ils firent très bien, car 
comme ledit mignon fut à table pour man- 
gicr en sa chambre le propre jour du com- 
mandement ses gens luv apporteront large- 
ment de beauîx et gros paitcs d’anguilles qu’on 
leur délivra en la cuisine, dont il fut bien 
joyeulx, si en mangea tout son saoul , à len- 
demain pareillement, cinq ou six jours en- 
suivans tous jours ramenoient ces pastés en 
jeu dont il estoit ja tout ennuyé. Si demanda 
ledit mignon à ses gens se l’on ne servoit 
leans que des pastés. Ma foy dirent ils Mon- 
seigneur on ne vous baille autre chose, trop 
bien voyons nous servir en salle et ailleurs 
d’autre viande , mais pour vous il n’est mé- 
moire que de pastez. Le mignon saige que 
jamais sans grant cause pour sa bouche ne 
faisoit plainte, passa encorcs plusieurs jours 
usant de ces ennuyeulx pastés dont il n’es- 
toit pas bien content. Si s’advisa ungjour en- 
tre les aultres d’aller disncr avec les maistres 
d’ostel qui le firent servir comme paravant 
de pastez d’anguilles, et quant il vit ce, il 
ne se peut plus tenir de demander la cause 

pourquoy on le servoit plus de pastez d’an- 
guilles que les aukres, et s’il estoit pasté. 
Par la mor bieu dist il j’en suis si hourdé 
que plus n’en puis, il me semble que je ne 
vois que pastés et pour vous dire il n’y a 
point de raison , vous la mavez faite trop lon- 
gue, il y a ja plus d’un mois que vous me 
faictes ce tour, dont je suis tant maigre que 
je n’ay force ne puissance, sy ne scauroye 
estre content d’estre ainsi gouverné. Les 
maistres d’ostel lui dirent que vrayement ils 
ne faisoient chose que Monseigneur n’eust 
commandé, et que ce n’estoit pas par eulx. 
Nostre mignon plain de pastés ne porta gué- 
rés sa pensée sans la découvrir à Monseig- 
neur, et luy demanda à quel propos il l’avoit 
fait servir si longuement de pastés d’anguil- 
les, et deffendu comme disoient les maistres 
d’ostel qu’on ne luy baillast aultre chose; et 
Monseigneur pour rcsponce luy dist, ne mas 
tu pas dit que la viande que en ce monde 
tu plus aymes ce sont pastez d’anguilles. Par 
saint Jehan ouy Monseigneur dist le mignon , 
et pourquoy doncques te plains tu mainte- 
nant dist Monseigneur si je te fais bailler ce 
que tu aymes. Ce que j’aime dist le mignon 
il y a maniéré. J’ayme voircment très bien 
pastés d'anguilles pour une fois ou pour deux 
ou pour trois, ou de fois à aultre et nest 
viande que devant je prinse , mais de direque 
tousjours les voulsisse avoir sans mangier au- 
tre chose , par nostre Dame non feray , il. 

n’est homme qui n’en fust rompu et rebou- 
té , mon estomac en est si travaillé que taa- 
tost qu’il les sent il a assez diné. Pour Dieu 
Monseigneur commandez qu’on me baiHe 
aultre viande pour recouvrer mon appedt 
aultrement je suis homme perdu. Ha dea dise 
Monseigneur, et te semble il que je ne soye 
ennuyé, qui veulx que je me passe de la chair 
de ma femme, tu peulx penser par ma foy 
que j’en suis aussi saoul que tu és de pas- 
tés, et que aussy voulentiers me renouvel- 
leroit je jacoit ce que point tant ne l’aymas- 
se , que tu ferois d’autre viande, que pour- 
tant n’aymes que pastés, et pour tout abré- 
ger tu ne mangeras jamais d’autre viande jus- 
qu’à ce que me serves ainsy que saoulois; et 
me feras avoir des unes et des autres pour 
moy renouveller comme tu veulx changer 
de viandes. Le mignon quant il entent le 
mystère et la subtile comparaison que son 
maistre lui baille, fut tout confus et se ren- 
dist, promettant à son Maistre de faire tout 
ce qu’il voudra pour estre quitte de ces pas- 
tez : voire ambassades et diligences comme 
paravant. Et par ce point Monseigneur voir 
et pour Madame espergnier, ainsi que pou- 
vons penser, au pourchats du mignon passa 
le temps avec les belles et bonnes filles et 
nostre mignon fut délivré de ses pastés et à 
son premier mestier ratellé est restabli. 

NOUVELLE XI. 

' #> 

L’ENCENS AU DIABLE.. 


■TL NG Lsche paillard recraint, jaloux* je 
ne dis pas coux, vivant à l’aise ainsy que Dieu; 
scait que les entachez de ce mal peuvent sen- 
tir et les autres peuvent appercevoir et oüir 
dire , ne scavoit à que recourer à soy ren- 
dre pour trouver garison de sa douleur mi- 
sérable et bien peu plainte maladie. Il fai-'- 
soit huy ung pèlerinage, demain ung autre, 
et aussy le plus souvent par ses gens ses de- ■ 
vocions et offrandes faisoit faire , tant estoit”? 
assoté de sa maison voire au mains du regard-' 
de sa femme laquelle misérablement son temps 
passoit avec son très mauldit mary , le plus 
suspeconneux hongnart que jamais femme 
accointast. Ung jour comme il pensoit qu’il 
avoit fait et fait faire plusieurs offrandes à 
divers saints de paradis et entre aultres à 
Monseigneur sainct Michel. Il s’advisa qu’il' 
en feroit une à l’ymage qui est soubz les 
pieds dudit sainct Michel et de fait commanda 
à l’ung de ses gens qu’il luy allumast et fisc. 

î^ouvelle par Monfeigncur d’un paillart jaloux 
qui après plufieurs offrandes faites à plufieurs faints 
pour le remede de fa jaloufie lequel offrit une chan- 
delle au diable que on paint ordinairement dessous 
St. Michel et du songe quil fongea , et de ce quil luy 
advint au reveillé comme vouspourrésoüircy après. 



Digitized by Google 



Nouvelles. 69 

offre d’une grosse chandelle de dre en le 
priant pour son intention. Tantost son com- 
mandement fut accomply et luy fut fait son 
raport. Or ça dist il en soy même je vray si 
Dieu ou Diable me pouroit garir : en son 
accoustumé desplaisir s’en va couchiez au- 
prez de sa bonne et prudente femme, et ja- 
coit ce qu’il eut en sa teste des fantasies et 
pensées Largement., si le .contraignit nature 
qu’elle eut ses droits de repos, et de fait 
bien fermement s’endormit, etainsy qu’il es- 
toit au plus parfont de son somme celui à 
que ce jour la chandelle avoit esté offerte 
par vision à luy sapparut, qu’il le remercie 
de l’offrande que n’agueres luy avoir en- 
voyée , affermant que pieca telle offrande ne 
luy fut donnée. Dist au surplus qu’il n’avoit 
pas perdu sa peine, et qu’il obtiendroit ce 
dont il avoit requis. Et comme l’autre tous- 
jours perseveroit à son somme, luy sembla 
que à ung doigt de sa main ung anneau lui 
fut bouté en luy disant que tant que c’est 
anneau en son doigt seroit, jamais coux il 
-ne seroit, ne cause aussi venir luy en pou- 
roi t qui de ce le tentast. aprez l’évanouisse- 
ment de ceste vision nostre jaloux se reveil- 
le , et cuyda à l’ung de ses doigts ledit an- 
meau trouver ainsy que semblé luy avoit, mais 
au derrière de sa femme bien avant bouté l’un 
.de sesdits doigts et trouva, de quoy luy et 
•elle furent très esbahis mais du surplus de la 
vie au jaloux , de ses affaires et maintiens ceste 
histoire se taise. 

NOUVELLE XII. 

LE VEAU. - fl 

3E/S mettes du pays de Hollande ung fol 
n’aguercs seadvisa de faire du pis qu’il pou- 
roit. C’est à scavoir soy marier; et tantost 
qu’il fut affublé du doux manteau de mariage, 
jacoit ce que alors il fut yuer , il fut si très 
fort eschauffé qü’on ne le scavoit tenir de 
nuit, encore veu que les nuits pour celle ... 
saison duroient neuf ou dix heures nestoient 
point assez suffisantes ne d’assez longue du- 
rée pour estaindre le très ardant désir qu’il 
avoit de faire lignée, et de fait quelque part 
qu’il rencontra sa femme il labouroit; fust 
en la chambre fust en Testable , ou en quel- 
que lieu que ce fust, tousjours avoit ung^ 
assaut , et ne dura ceste maniéré ung mois 
ou deux seulement, niais si très longuement 
que pas ne le vouldroye escripre pour l’in- 
convenient qui sourdre en pouroit , se la fo- 
lie de ce grant ouvrier venoit àja connois- 

Nouvelle par Monfeigneur de la Roche parle 
d'un liollandois qui nuit et jour à toute heure ne 
ceflfoit de allaillir fa femme au jeu d’amours et com- 
ment d’avanture il la rua par terre en palfant par 
un bois fous un grand arbre fur lequel etoit un la- 
boureur qui avoir perdu fon veau que il cherchoit 
auquel il difoit que il luy fembloit en veoir la queue. 

«ance de plusieurs femmes : que vous en di- 
ray je plus, il en fit tant que la mémoire ja- 
mais estainte n’en sera audit pays. Et h la vé- 
rité la femme quinagueresau baillif d’Amiens 
se «complaignit , n’avoit pas si bien matière 
de soy complaindre que ceste cy. Mais quoy 
qu’il fust , nonobstant que de ceste plaisante 
peine se fust très bien aucune fois passée pour 
obéir comme elle devoir à son mary ne fust 
resbourse à l’esperon. 

Advint ung jour aprez diner que très 
beau temps faisoit, et que le soleil ses rayes 
enuoyoit et despartoit dessus la terre paincte 
et bordée de belles fleurs, Sy leur pritit vou- 
lenté d’aller joi'ier au bois eulx deux tant seu- 
lement, et se mirent au chemin. Or ne vous 
faut il pas celer ce qui sert k l’histoire. A 
l’heure droictement que nos bonnes gens 
avoient ceste devocion d aller jouer au bois , 
advint qu’ung laboureux avoit perdu son 
veau qu’il avoit mis paistre dedans ung pré 
en ung pastis audit bois, lequel vint cher- 
cher, mais ne le trouva pas dont il ne fut 
■point trop joyeux. Si se mist en la queste , 
tant par le bois comme ezprez , terres et pla- 
ces voisines de l’environ pour trouver son 
dit veau , mais il n’en scait avoir nouvelles. 
Il s’advisa que paradventure il seseroit bouté 
en quelque buisson pour paistre ou dedans 
aulcune fosse herbue, dont il pouroit bien 
saillir quant il auroit le ventre plain ; et à 
celle fin qu’il puisse mieulx veoir et à son 

aise sans aller courir ca ne la se son veau es- 
toit ainsi comme il pensoit, il choisit le plus 
haut arbre et mieulx houchié de bois qu’il 
peut trouver et monte sus, et quant il setreuve 
au plus haut de cest arbre qui toute la terre 
d’environ couvroit il luy fut bien advis que 
son veau estoit à moitié trouvé. Tandis que 
ce bon laboureux gcttoit les yeulx de tous 
costez aprez son veau , vecy nostre homme 
et sa femme que se boutent au bois chan- 
tans joiians et faisant fcste, comme font les 
cueurs gais quant ils se treuvent és plaisans 
lieux, et n’est pas merveilles si le vouloV luy 
creut et le désir l’enhorta d’accoler sa fem- 
me en ce lieu sy plaisant et propice pour exé- 
cuter ce vouloir à sa plaisance et à son beau 
loisir. Tant regarda un coupt à destre l’aul- 
tre à senestre qu’il apperceut le très bel ar- 
bre dessus lequel estoit ce laboureux dont il 
ne scavoit riens , et soubz cest arbre se dis- 
posa, et conclud ces gracieuses plaisances 
accomplir. Et i^uand il fut au lieu il ne de- 
moura gueres aprez la semonce de son dit 
désir. Mais tantost mit la main à la besogne 
et vous commença à assaillir sa femme et la 
gette par terre , car à l’heure il estoit bien 
en ses gogues , et sa femme aussy d autre part. 
Si la voulut veoir par devant et par derrière , 
et de fait prend sa robbe et la luy osta et en 
cotte simple la met , aprez il la haussa bien 
hault maulgré d’elle, ainsy comme esforcé, 
et ne fut pas content de ce. Mais encores 

pour le bien voir à son aise et sa beauté re- 
garder la tourne et revire , et à la fin sur son 
gros derrière sa rude main par trois ou qua- 
tre fois il fait descendre , puis d’autre part 
la retourne, et comme il eut son derrière re- 
gardé aussy fait il son devant, ce que la bon- 
ne simple femme ne veut pour rien consen- 
tir, mesme avec la grant resistence quelle fait 
Dieu scait que sa langue n’estoit pas oiseu- 
se, or lappelle maulgracieux , maintenant fol 
et enraigc, l’autre fois deshonneste, et tant 
lny dist que c’est, merveille , mais rien n'y 
vault, il est trop plus fort qu’elle et si acon- 
elud de faire invenroire de ce qu’elle porte , 
si est force qu’elle obéisse mieulx amant com- 
me snige le bon plaisir de son mary que par 
reffus le desplaisir, toutte deffence du costé 
d’elle mis arriéré, ce vaillant homme va pas- 
ser temps à son devant regarder et se sans 
honneur on peut dire , il ne fust pas content 
se ses mains ne dccouvroient à ces yeulx les 
secrctz dont il se devoitbien passer d’anque- 
re, et comme il estoit en cette profonde es- 
tude, il disoit maintenant je voycecy, je voy 
cela, encores cecy, encores cela, et que 
l’oyoit il voit tout le monde et beaucoup 
plus, et aprez une grande et longue pose , 
estant en ceste gracieuse contempiacion dise 
de rechief saincte Marie que je voye de cho- 
ses. Helas dise lors le laboureur , bonnes gens 
ne vcez vous point mon veau, sire , vil me 
semble que j’envoy la queüe. L’autre jacoit 
Tome I, D 

qu’il fuse bien esbahi subitement fist la res- 
ponse et dist, cette queuë n’est pas de ce 
veau, et à tant point et s’en va et sa femme 
aprez. Et qui me demanderoit qui le labou- 
reur mouvoit de faire ceste question, le se- 
crétaire de cette histoire respond que la barbe 
du devant de ceste femme estoit assez et beau- 
coup longue , comme il est coustume à cel- 
les de Hollande. Si cuidoit bien que ce fust 
la queuë de son’veau, attendu aussy que le 
mary d’elle disoit qu’il veoit tant de choses , 
voire h pou prez tout le monde, si pensoit 
en soy mesmes.que le veau ne pouvoit gue- 
res estres essongné , et que avec d’aultres 
.choses leans pouroit estre embusché. 

Nouvelle par Monfcignetir lnmnnt de Bruxelles, 
commcntle Clerc d’un procureur d’angleterredeceut 
fon mai lire pour luy faire accroire qu’il n’avoit 
nuis c et A cette caufe il eut le gouverne- 

ment de fa maiftrefle aux champs et à la ville et fe 
donnèrent bon temps. 

NOUVELLE XIII. 

LE CLERC CHÂTRÉ. 


Londres en Angleterre avoit n’agueres 
un procureur de Parlement qui entre les au- 
tres de ses serviteurs avoit ung Clerc habile 
et diligent et bien escrivant que très beau 

f filz estoit, et que on ne doibt pas oublier 
pour un homme de son aage il n’estoic point 
de plus subtil. Ce gentil Clerc et vigoureux 
fust tantost provoqué de sa maistresse, que 
très belle gente et gracieuse estoit, et si très 
— bien luy vint que aincoys qui luy osast onc- 
ques dire son cas, le Dieu d’amours l’avoit 
à ce menné, qu’il estoit le seul hommè au 
monde qui plus luy plaisoit ; advint qu’il se 
trouva en place commode, et de fait toute 
crainte mise arriéré à sa dicte maistresse son 
très gracieux et doux mal racompta , laquelle 
pour la grant courtoisie que Dieu en elle 
n’avoit pas oubliée desja ainsy attainte com- 
me dessus est dit, ne le fist gueres languir, 
car aprez plusieurs excusations et remôn- 

trances, qu’en briefelle luy toucha, que elle 
eust à autre plus aigrement , et plus longue- 
ment demennées elle fut contente qu’il sceut 
qu’il luy plaisoit bien, l’autre qui entendoit 
son latin plus joyeux que jamais il n’avoit 
esté , se advisa de battre le fer tandis qu'il es- 
toit chaud , et si très fort la besogne pour- 
suivit qu’en peu de tems joiiit de ses amours. 
L’amour de la maistresseau Clerc et du Clerc 
à elle , estoit et fut long temps si très ardant 
que jamais gens ne furent plus emprins , car 
en effet le plus souvent en perdoient le boire 
et le manger, et ne estoit pas en la puissan- 
ce de malle bouche, de dangicr ne d’autres 
telles mauldictes gens de leurs bailler ne don- 
ner destourbier : à ces très joyeux estât et 
plaisant passemps se passèrent plusieurs jours 
qui gaires aux amants ne durèrent, que tant 
donnez l’ung à l’autre s’estoient, qua peu ils 
eussent quitté h Dieu leur part de Paradis 
pour vivre au monde leur terme en ceste fa- 
çon, qt comme ung jour advint que ensem- 
ble estoient, et de très haulx biens qu’a- 
mour leur souffrit prendre se devisoient en- 
tre eulx, en eulx pourmenant par une sale, 
comment ceste leur joye nonpareille conti- 
nuer seurement pouroient, sans que l’em- 
busche de leur dangereuse entreprinse fut 
decouverte au mary d’elle qui du renc des 
Jaloux se tiroit très prez et du hault bout ; 
Pensés que plus d’ung advis leur vint au de- 
vant que je passe sans plus au long le des- 

cripre. La fïnalle conclusion et derniere re- 
solution que le bon Clerc prit, fut de très 
bien conduire et à leur fin mener son en- 
treprise à quoy point ne faillit, vecy com- 
ment. Vous devez scavoir que l'accointance 
et aliance que le Clerc eust à sa maistresse 
laquelle diligement servoit et luy complai- 
soit, que aussy n’estoit pas moins diligent 
de servir et complaire à son maistre et tout 
pour tousjours mieulx son fait couvrir et 
aveugler les jaloux yeulx qui pas tant ne se 
doubtoient que on luy en forgoit bien la ma- 
tière; un certain jour aprez nostre bon Clerc- 
voyant son maistre assez content de luy en- 
treprit de parler , et tout seul très hum- 
blement doulcement et en grande reveren- 
ce à luy , et luy dist qu’il avoit en son cueur 
ung secret que voulentiers luy declairast s’il 
osast , et ne vous fault celer que tout ainsy 
comme plusieurs femmes ont larmes à com- 
mandement que elles espandent au moins 
aussy souvent qu’elles veulent, si eut à ce 
coup nostre bon Clerc qu’à grosses larmes , 
en parlant, des yeulx luy descendoient en 
très grande habondance, et n’estoit homme 
que ne cuidast quelles ne fussent de contri- 
cion , de pitié, ou de très bonne intencion. 
Le poure maistre abuzé oyant son Clerc ne 
fut pas ung peu esbahy , ne esmerveillé. Mais 
cuidoit bien qu’il y eut autre chose que ce 
que aprez il sceut. Si dist et que vous faut 
il mon filz, et que avez vous à plorer main- 

tenant. Helas sire et jay bien cause plus que 
nul autre de me douloir, mais helas mon 
e as est tant estrange, est non pas moins pi- 
teux ne moins seur tous temps d'estre celé, 
que nonobstant que j’aye eu vouloir de le 
vous dire si men reboute crainte quant j’ay 
au long à mon malheur pensé. Ne plorés plus 
mon filz respond le niaistre, et si me dictes 
qu’il vous fault, et je vous asseure s’en moy 
est possible de vous ayder, je my emploie- 
pvy voulentiers comme je dois. Mon Mais' 
tnc distle regnard je vous mercie, mais quant 
j:’ay bien tout regardé je r,e pense pas que 
ma langue eust la puissance de découvrir la 
très grande infortune que j’ay si longuement 
portée. Ostez moy tous ces propos et tou- 
tes ces doléances respond le Maistre , je sui9 
celuy à* que riens ne devez celer, je vueil 
scavoir ce que vous avez, avancez vous ec 
le me dictes. Le Clerc saichant le tour de 
son baston , s’en fist beaucoup prier et à très 
grant crainte par semblant, et à très grande 
babondance de larmes, et h voulenté se lais- 
se ferrer et dit qu’il luy dira, mais qu’il luy 
vueille promettre que par luy jamais per- 
sonne n’en scaura nouvelle, car il aimeroit 
autant ou plus chier mourir que son mal- 
heureux cas feust cogneu. Ceste promesse 
par le Maistre accordée , le Clerc mort et? 
descouluré comme ung homme jugié h pen- 
dre si vas dire son cas. Mon très bon Mais- 
tre , il esc vray que jacoit ce que plusieurs 

gens et vous aussy pouroient penser que je 
feusse homme naturel comme ung aultre ayant 
puissance d’avoir compagnie avec femme, et 
de faire lignée , vous oseray je bien dire et 
monstrer que point je ne suis tel , dont hé- 
las trop je me deul, et à ces parolles trop 
asseurément tira son membre et luy ftst mon- 
stre de la peau ou les c.^. . se logent, les- 
quel» il avoir par industrie fait monstrer en 
hault vers son petit ventre, et si bien les avoit 
cachiez qu’il sembloit qu’il n’en eust nulz. 
Gr luy va dire mon Maistre vous voyez bien 
mon infortune dont je vous prie de rechief 
quelle soit cellée, et outre plus très hum- 
blement vous requére pour tous les services 
que jamais vous feis que ne sont pas telz que 
ÿ’en eusse eu la voulenté, si Dieu m’en eust 
donné le povoir, que me facicz avoir mon 
pain en quelque monastère dévot , où je 
puisse le surplus de mon temps au service 
de Dieu passer, car au monde ne puis de 
riens servir. Le abusé et deceu Maistre re* 
monstra à son Clerc l’aspreté de Religion , 
le peu de mérité que luy en viendroit quant 
il se veut rendre comme par desplaisir de • 
son infortune, et foyson d’autres raisons lùy 
amena, trop longues à compter, tendans 'à 
fin de l’oster de son propos, scavoir vous 
faut il aussy que pour riens ne l’eust voulu 
^abandonner, tant pour son bien escriprei 
et diligence que pour la fiance que dores - 1 
ennavant à luy adjoustera. Que vous diray je- 

plus, tant luy remonstra que ce Clerc au 
fort pour une espace en son estât et en son 
service demourer luy promet , et comme bien 
ouvert luy avoit son secret le Clerc , aussy 
Je Maistre le sien luy voulut deceler, et dist 
mon filz de vostre infortune ne suis je point 
joyeux , mais au fort Dieu que faiftout pour 
le mieulx, et scaic ce qui nousnuist et vault 
mieulx , vous me pourez doresennavant très 
bien servir à mon pouvoir, vous le merite- 
ray •> j’y jeune femme assez legiere et volai- 
ge , et suis ainsy comme vous veez desja an- 
cien et sur aage, qui aucunement peut estre 
occasion à plusieurs de la requcrre de des- 
honneur, et à elle aussy, selle estoit autre 
que bonne, me bailler matière de jalousie/ 
et plusieurs aultres choses. Je la vous baille 
et donne en garde, et si vous en prie que à 
ce tenez la main que je n’aye cause dans 
elle trouver nulle matière de jalousie. Par 
grande deliberation fist le Clerc sa response 
et quant il parla. Dieu scait si loüa bien 
sa très bonne et belle maistresse, disant que 
sur tous autres il l’avoit belle et bonne et 
qu’il s’en devoit tenir seul*. Neantmoins qu’en 
ce service et 'd’autres, il est celuy que se 
veult du tout son cueur emploier, et ne la 
laisser pour riens qu’il y puisse advenir qu’il 
ne le advertisse de tout ce que loyal servi- 
teur doit faire à son Maistre, le Maistre lye 
et joyeux de la nouvelle garde de sa femme, 
laisse l’hoscel et en la yüIc à ses affaires ya 

entendre, et bon Clerc incontinent sault à 
sa garde, et le plus longuement que luy et 
sa Dame bien osèrent, n'espargnerent pas les 
membres qui en terre pouriront; et ne firent 
jamais plus grant feste, -depuis que l’adven- 
ture fust advenue de la façon subtile que son 
mary abuseroient , assez et longue espace dura 
le joly passeremps de ceulx que tant bien sen- 
treaymoient: et ses aucunes fois le bon mary 
alloir dehors , il n’avoit garde d’emmener son 
Clerc, plustost eust emprunté ung serviteur 
à ses voisins que l’autre n’eust gardé lostel, 
et se la Dame avoit congié d’aller en aucun 
pèlerinage pl utost allast sans chamberiere que 
sans le très gracieux Clerc, et faictes vostre 
conte, jamais Clerc ne se peult vanter d’a- 
voir eu meilleure adventurequi point ne vint 
à connoissance voire au mains que je saiche 
à celluy qui bien s’en fust desesperé , s’il en 
eust sceu le demaine. 

NOUVELLE XIV. 

LE FAISEUR DES PAPES ! 

OU L’HOMME DE DIEU. 

* 1 

* 'f 

JB/- N la grande et large Marche de Bour- • 
goigne n’est pas si depourveüe de plusieurs i 
adventures dignes de mémoire et descripre, J 
qu’à fournir les histoires que à présent cou- \ 
tent, n’en puisse et doive faire- sa part en 
renc des autres. Je ne ose avant mettre ne 
en bruit ce que n’agueres y advint assez prez 
d’un gros et bon villaige séant sur la riviere 
dousche. La avoio v et encorcs à une mon- 
taignc où ung Hermite tel' que Dieu scait , 
faisoit sa résidence.,. lequel soubz umbre du 
doux manteau d’ypocrisie faisoit des choses 
merveilleuses qui pas ne vindrent à connois- 
sance ne en la voix publique du Peuple, 
jusques à ce que Dieu plus ne voulut son 
très dampnable abus permettre ne souffrir. 
Ce saint hermite qui de son coup à la mort 
se droit, n'estoit pas mains luxurieux que se- 

Nouvelle par Monfeigneur de Crequoy de l’her- 
jnite qui deceut la fille d’une pauvre femme et luy 
faifoit accroire que fa fille auroit un fils de luy qui 
feroit pape, et adonc quand vint à l’enfanter ce fut 
Une fille , et ainfy fut l’embuche du faux hermite défi- 
couverte qui à cette caufe s’enfuit du pays. 

roit ung viel Singe , mais la maniéré du con- 
duire estoit si subtile qu’il faut dire quelle 
passoit les autres cautellès communes, vecy 
qu’il fist. Il regarda entre les aulcres femmes 
et belles filles la plus digne de estre aymée 
et desirée, si ce pansa que ce estoit la fille 
à une simple femme vefve très devote et bien 
aulmosniere , et va conclure en soy mesmes 
que se son sens ne luy fault qu’il en chevira 
bien. Ung soir environ la mynuit qu’il fai- 
soic fort et rude tems il descendist de sa mon- 
taigne, et vint à ce villaigc, et tant passa 
de voyes et sentiers que à l’environ de la mere 
et la fille sans estre oyseux se trouva l’ostel 
n’estoit pas si grant, ne si pou de luy hanté-' 
toute devocion, qu’il ne sceut bien les en- 
gins. Si va faire ung permis en une paroyr 
non gueres espesse, à l’endroit de laquelle- 
estoit le lict de ceste simple femme vefve,, 
et prend un long baston percé et creux donc 
il estoit hourdé, et sans la vefve esveiller' 
auprez de son oreille mist et dise en assez 
basse voix par trois foys : escoute moy fem- 
me de Dieu je suis ung ange du Créateur 
qui devers toy m’envoye, toy annoncer et 
commander que pour les haulx biens qu’il à 
voulu en toy entrer qu’il veult par ung hoir - 
de ta chair, c’est à scavoir ta fille,: l’Eglise' 
son espouse réunir, reformer et en son estât' 
deu remettre , et vecy la façon. Tu t’en iras 
en la montaigne devers le saint hermice, et: 
ta fille luy menucras et bien au long luy comp*- 

teras ce qu’à présent Dieu par moy te man- 
de, il connoistra ta fille, et de eulx viendra 
ung filz esleu de Dieu et destiné au saint 
Siégé de Rome qui tant de biens fera que à 
saint Pierre et à saint Paul l'on le poura bien 
comparer, à tant men vois, obey à Dieu. La 
simple femme vefve très esbahye, surprinse 
aussy et à demy ravie cuida vraiement et de 
fait que Dieu luy envoya ce messagier , sy 
dist bien en elle mesme quelle ne désobéira 
pas, et puis la bonne femme se rendort. Une 
grande piece aprez non pas trop fermement 
attendant et beaucoup désirant le jour , et 
entretnnt le bon herinite prend le chemin de- 
vers son hermitaige en la montaigne, ce très 
désiré jour tost se monstra et fust par les 
raiz du soleil maulgré les verrieres des fe- 
nestres à coup descendu emmy la chambre 
de ladite vefve et la mere et la fille se levè- 
rent à très grant hâta. Quant elles furent 
prestes et sur piez mises, et leur peu de 
mesnaige mis à point. La bonne mere si de- 
manda à sa fille selle avoit riens ouy en ceste 
nuyt, et la fille luy respond certes mere 
nenny. Ce n’est pas à toy dist elle aussy que 
de prinssault ce doulx messaige s’adresse com- 
bien qu’il te touche beaucoup. Lors luy va 
dire et racompter tout au long l’angelique 
nouvelle que en ceste nuyt Dieu luy manda. 
Demande aussy quelle en veultdire la bonne 
fille comme sa mere simple et devote res- 
pond Dieu soit loué. Tout ce qu’il vous 


Digitized by Google 



Nouvelles. 85 

plaira ma mere soit fait. C’est très bien dit 
respond la mere. Or nous en allons en la 
montaigne à la semonce du bon ange devers 
le sainctPreudomme. Lebon hermite faisant 
le guet, quant la deceuë femme sa simple 
fille ameneroit, la voit venir si laisse son huys 
entreouvert, et en priere se va mettre era- 
myla chambre : afiin qu’en devocion fut trou- 
vé, et comme il desiroit il advint, car la 
bonne femme et sa fille aussy voyans l’huys 
entreouvert, sans demander quoy ne com- 
ment, dedans entreront, et comme elles ap- 
perceurentThermiteen contemplacion , com- 
me s’il fut Dieu, l’onnourerent. L’hermite à 
voix humble en cachant les yeulx et vers la 
terre encliné, dise , Dieu salue la compaignie 
et la poure vieillote désirant qu’il sceuc la 
chose qui Pâmer, ok , le tira à part, et luy 
va dire de chief en chief, et de bout en 
bout tout le fait, qu’il scavoit et trop mieulx ' 
quelle, et comme en grant reverance faisoit 
raport , le bon hermite gettoit ses yeulx en 
hault, joygnoit les mains au ciel, et la bon- 
ne vieille plouroit tant avoit de joye et de 
pitié. Et la poure fille aussi plouroit quant 
elle veoit ce bon et sainct hermite en si 
grande devocion prier et ne scavoit pour- 
quoy. Quant ce raport fut tout au long ache- 
vé dont la viellotte attendoit la response, 
celluy qui la doit faire ne se haste pas. Au 
fort certaine piece aprez quand il parla ce 
fut en disant , Dieu soit loué. Mais ma mie 

dist il vous semble il à la vérité à vostre' eï> 
tendement que ce que cy vous me dictes ne 
soit point fantasie où illusion, que vous en 
juge le cueur , saichez que la chose est grande. 
Certainement beau pere, j’entendis la voix 
que ceste joyeuse nouvelle me apporta aussy 
plainernent que je fais vous, et créez que je 
ne dormoye pas. Or bien dist il non pas que 
je vueille contredire au vouloir de mon Créa- 
teur , se me semble il bon que vous et moy 
dormirons encores sur ce fait, et s’il vous 
appert de rechief , vous reviendrez ycy vers 
moy , et Dieu nous donnera bon conseil et 
advis , on ne doit pas trop legierement croire 
ma bonne mere, le Dyable est aucunes fois 
envieulx d’aultry, bien treuve tant de cau- 
telles , et se transforme en ange de lumières. 
Créez créez ma mere que ce n’est pas peu 
de chose de ce fait cy , et je y mets ung peu 
de reffus, et que ne le vueille pas l’accom- 
plir ce n’est pas merveilles, ne ay je pas à 
Dieu voué chasteté , et vous m’apportez la 
rompeure de par luy, retournez en vostre 
maison , et priez Dieu, et au surplus demain 
nous verrons que ce sera, et à Dieu soyez. 
Aprez ung grant tas de agios se part la com- 
paigtiie de l’hermite, et vindrent à l’hostel 
tout devisant. Pour abréger, nostre hermite 
h l’heure accoutumée et deuë fourny du bas- 
ton creux, en lieu de potence, revient à l’o- 
reille de la simple femme vefve disant les 
propres mots ou en substance de la nuyt 

precedente, et ce fait incontinent sans autre 
chose faire retourne à son hermitaige,la bonne 
femme emprinse de joye cuydant Dieu tenir 
par les picz se lieve de haulte heure, et à sa 
fille racompte toutes ces nouvelles sans doub»- 
te, et confermant la vision de l’autre nuyt 
passée il n’est que d’abregier. Or allons de- 
vers le saint homme. Elles s’en vont et il les 
regarde aprochcr , si va prendre son bréviaire 
faisant de l’hypocrite , et pensez que il le 
faisoit en grande devocion , Dieu le scait , 
et puis aprez son service print à recommen- 
cer , et en cest estât devant l’huys sa mai- 
sonnette se fait des bonnes femmes saluer. 
Et pensez que se la vielle luy fit hyer un 
grant prologue de sa vision , celluy de main- 
tenant n’est de rien maindre, dont >e preud*- 
homme se signe du signe de la croix faisant 
grans admiracions à merveilles , disant mon 
Dieu mon Créateur quest cecy, fais de moy 
tout ce qu’il teplaist, combien que ce n’es- 
toit ta large grâce je ne suis pas digne de es- 
couter ung si grant œuvre. Or regardez beau 
pere dist lors la bonne femme abusée et fol- 
lement deceuc. Vous voyez bien que c’est 
à certes Tjuant de rechief s’est apparu l’ange 
vers moy. En vérité ma mie ceste matière est 
si haulte et si très difficile et non accoustu- 
me que je n’en scauroye bailler que doub- 
teuse response. Non mye affin que .vous en- 
tendez seuremcnt que en attendant la tierce 
apparicion je vueilie que vous temptcz Dieu; 

Mais on dict de coustume à la tierce fois vaul t 
la luitte, si vous prie et requiers que encore 
elle se puisse passer cette nuit sans autre 
chose faire,, attendant sur ce fait la grâce de 
Dieu et se par sa grande miséricorde , il luy 
plaise nous demonstrerennuit comme les au- 
tres nuits precedentes, nous ferons tant qu’il 
en sera loüé. Ce ne fut pas du bon gré de 
la simple vielle qu’on tardast tant d’obeir à 
Dieu , mais au fort i’hermite est creu com- 
me le plus saige. Comme, elle fut couchée 
au parfond des nouvelles qui en teste luy 
viennent , l’hypocrite pervers de sa montai- 
gne descendu , luy met son baston creux à 
l’oreille aiqsy comme il avoit de costume , 
en luy commandant de par Dieu comme son 
ange une fois pour toutes qu’elle maine sa 
fille h l’hermite pour la cause que dit est; 
elle n’oublia tantost qu’il fut jour ceste char- 
ge, car après les grâces, à Dieu de par elle 
et sa fille rendiiës se mettent au chemin par 
devers l’hermitaige, où l’hermite leurs vint 
au devant qui de Dieu les salue et begnic , 
et la bonne mere^rop plus que nulle autre 
joyeuse ne luy celast gueres sa nouvelle ap- 
,paricion, dont l’hermite qui paria main la 
tient en sa chapelle la convoie, et la fille va 
apprez et leans font leurs très dévotes orar 
sons h Dieu le tout puissant, qui ce très 
haultmystereleursàdaignédemonstrer. Aprez 
un peu de sermon que iist l’hermite touchant 
songes , visions , apparitions qui souvent aux 

gens adviennent, et il chêne en propos de 
toucher leur matière pour laquelle estoient 
assemblez et pensez que l’hermite les pres- 
che bien et en bonne devocion. Dieu le scait , 
puis que Dieu veultet commande que je fas- 
se lignée papale, et le daigne reveller non 
pas une fois ou deux seulement , mais la 
tierce d’abondance. Il faut dire , croire et 
conclure que c’est ung hault bien qui de ce 
fait s’en ensuyvra. Sy m’est advis que mieux 
on ne peut faire que d’abreger l’execution en 
ce lieu, de ce que trop j’ay différé de bail- 
ler foy à la sainte apparicion. Vous dictes 
bien b- au pere. Comment vous plaistûl faire 
respond la vielle. Vous laisserez céans dise 
Fhermite vostre belle fille , et elle et moy 
en oraisons nous mettrons et au surplus fe- 
rons ce que Dieu nous apprendra, la bonne 
femme vefve en fut contante, et aussy fust 
sa fille pour obéir, quand nostre hermite se 
treuve à part avecques la belle fille comme 
se il la voulsist rebaptizer toute nuë il la fait 
depoüiller, et pensez que fhermite ne de- 
moura pas vestu. Que en vauldroit le long 
compte il la tint tant et si longuement avec- 
ques luy, en lieu d’autre Clerc, tant allasc 
aussy et vint à l’ostel d’elle pour la doubte 
des gens, et aussy pour honte qu’elle n’osoic 
partir de la maison. Car bientost aprez le 
ventre si luy commença à bourser dont elle 
fut si joyeuse qu’on ne le vous scauroit dire. 
Mais se la fille s’esjouissoit de sa portée, là 

mere d’elle en avoir à cent doubles jouys,. 
et le mauldit bigot faignoit aussi s’en esjouir. 
Mais il enraigoit tout vif, ceste poure abu- 
sée cuydant de vray que sa fille deust faire 
ung très beau fils pour le temps advenir de 
Dieu esleu Pape de Rome, ne se peult te- 
nir qu’à-sa plus privée voisine ne le contast, 
que aussy esbahye en fut comme se cornes 
luy venoient , non pas toutefois quelle ne 
se doubtast de tromperie, elle ne celast pas 
longuement aux auxltres voisins et voisines- 
comment la fille d’une celle estoit grosse par 
les œuvres du sainct hermite, d’ung fils qui 
doit estre Pape de Rome, et ce que j’enscay 
dist elle , la mere d’elle me l’a dit, à qui Dieu 
la voulu reveler. Ceste nouvelle fut tantost 
espanduë par les villes voisines , et en ce 
temps pendant la fille s’accoucha, qui à la 
bonne heure d’une belle fille se délivra, dont 
elle fut esmerveilléc, et couroucée, et les 
voisinnes aussy que actendoient vrayement 
le saint Pere advenir, recevoir. La nouvelle 
de ce cas ne fut pas mains tost sceuë que 
celle precedente, et entre aultres, l’hermira 
en fut des premiers advertis qui tantost s’en 
fouyt en ung autre pays ne scay quel , une 
autre femme ou fille décevoir, ou és deserts 
d’Egypte de cüeur contrit la penitence de 
son péché çatisfaire. Quoy que soit ou fut 
la poure fille en fut deshonnoréc, donc ce 
fut grant dommaige car belle bonne et gente- 
estoit. 

' Nouvelle par Monfeigneur de la Roche d’um 
nonain qu’un moine cuidoit tromper, lequel en fa 
compagnie amena fon compagnon qui devoit bailler 
à tafter à elle fon infiniment comme le marché le 
portoit , et comme le moine mit fon compagnon 
en fon lieu , et de la refponce qu’elle fît. 

NOUVELLE XV. 

•N ON N AI N SCA VANTE.. 




U gentil' pays de Brabant prezd’un Mo- 
tere de blancs moines est scitué unglu- 
Monastere de Nonnains que très devo- 
et charitables sont , dont l’histoire taise 
nom et la marche particulière , ces deux 
sons comme on dit de coustume estoienc 
isines ; la grange et les buteurs : car Dieif 
y la charité de la maison aux Nonnains 
éstoit si très grande que peu de gens estoienc 
escondis de l’amoureuse distribucîon , voire 
si dignes estoienc dycelle recevoir. Pour ve- 
nir ou fait de cestc histoire où Cloistre des 
blancs moines avoic ung jeune et beau Re- 
ligieux que fut amoureux d’une des Non- 
nains, et de fait eut bien le couraige aprez 
les prémisses de luy demander h faire pour 
l'amour de Dieu, et la Nonnain que bien 
cognoissoit ses outilz, jacoit quelle fut bien 
courtoise luy bai Hast dure et aspre respon- 
se. Il ne fut pas pourtant enchâssé , .mais 

tant continua sa très humble requeste, que 
force fut à la très belle Nonnain ou de per- 
dre le bruit de sa très large courtoisie , ou 
d’accorder au moins ce qu’elle avoit à plu- 
sieurs sans gueres prier accordé. Si luy va 
dire , en vérité vous poursuivés et faictes 
grant diligence d’obtenir ce que à droit ne 
scauriez fournir., et pensez vous que je ne 
saiche bien par oiiy dire quelz outils vous 
portez, créez que si fais, il n’y a pas pour 
dire grant mercy. Je ne scay moy qu’on 
vous à dit respond le moyne, mais je ne 
doubte pas que vous ne soyez bien contente 
de moy et que ne vous monstre que je suis 
homme comme ung aultre, homme, dist 
elle, cela croy je assez bien, mais vostre 
chose est tant petit comme l’on dit que se 
vous l’apportez en quelque lieu, à peu s’on 
s’apperçoit qu’il y est : il va bien autre- 
ment dist le moyne, et se j’estoye en place 
je feroie, et par vostre jugement, menteurs 
tous ceulx ou celles que ceste renommée 
me donnent : au fort aprez ce gracieux dé- 
bat, la courtoise Nonnain affin d’estre quitte 
de l’ennuyante poursuite que le moine fai- 
soit, affin que elle saiche qu’il vault et qu’il 
scait faire , et aussi qu’elle n’oublie le mes- 
tier que tant luy plaist , elle luy baille jour 
à douze heures de nuyt devers elle venir 
et heurter à sa traille dont elle fut hau- 
tement merciée ; toutefois vous ny entre- 
rez pas que je ne saiche dise elle à la 

vérité quelz outilz vous portez , et se je 
m’en scauroye ayder ou non , comme il vous 
plaira respond le moine, à tant s’en va et 
laisse sa maistresse, et vint tout droit de- 
vers frere Conrard l’ung de ses Compaig- 
nons queestoit outillé Dieu scait comment, 
et pour ceste cause avoit ung granr gou- 
vernement ou Cloistre des Nonnains. 11 luy 
contast son cas tout du long comment il 
a prié une telle , la reponce et le reffus 
qu’elle fist doubtant qu’il ne soit pas bien 
soullier à son pied, et la parfin comme elle 
est contente qu’il entre vers elle, mais quelle 
sente et saiche premier de quelle lance il 
vouldroit jouster contre son escu , or est 
ainsy dist il que je suis mal fourny d’une 
grosse lance , telle que j’espoire et voy 
quelle desire destre rencontrée. Si vous en 
prie tant comme je puis que cnnuit vous 
venez avec moy à l’heure que je me dois 
vers elle rendre et vous me ferez le plus 
grant plaisir que jamais homme fist à au- 
tre. Je scay très bien quelle voudra la moy 
venu sentir en taster la lance dont je at- 
tens à fournir mes armes, et en la fin ce 
fauldra ce faire , vous serez derrière moy 
«ans .dire mot et vous mettrés en place et 
vostre gros bourdon en son poing luy met- 
trés : elle ouvrera l’huys je n'en doubte 
point, et puis cela fait vous vous en yrez 
«t dedans j’entreray , et puis du surplus lais- 
sez moy faire. Frere Conrard est en grant 

soucy comment il poura faire et complaire 
à son Compaignon , mais toutesfois se met 
k l’adventure et tout ainsi que luy avoit dit 
s’en va et luy accorde ce marché , et à 
l’heure assignée se met avecques luy en 
chemin par devers la Nonnain. Quant ils 
sont à l’endroit de la fenestre , maiscre moy- 
ne plus eschauffé que ung estalon de son 
baston ung coup heurte , et la Nonnain 
n’attendist par l’autre heure , mais ouvrist 
la fenestre et dist en basse voix que est ce- 
la, c’est moy dist il ouvrez tost 1 huis qu’on 
ne vous oye, ma foy dist elle vous ne se- 
rez ja en mon livre enregistré ne escript , 
que premièrement ne passez à monstre, et 
que je ne saiches quel harnois vous por- 
tez. Âprochez vous prés et me monstrez que 
c’est. Très voul en tiers dist il , alors tire 
frere Conrard lequel s’avancoit pour faire 
son personnaige que en la main de Ma- 
dame la Nonnain, mist son bel et très puis- 
sant bourdon que gros long et rond estoit, 
et tantost qu’elle le sentit comme se nature 
luy en baillast la connoissance , elle dist 
nenny nenny dist elle je congnois bien ces- 
tuy cy. C’est le bourdon frere Conrard. 
Il ne y a Nonnain céans qui bien ne le 
congnoisse , vous n’avez garde que j’en con- 
gnoisse , vous n’avez garde que jen soye 
deceuë je le congnois trop , allez quérir 
vostre adventure ailleurs , et h tant sa fenestre 
referma bien couroucée et mal contente non 

pas frere Conrard, mais sur l’autre moyne , 
lesquels aprez ceste adventure s’en retour- 
nèrent vers leur hostel tout devisant de ceste 
adventure. 

NOUVELLE XVI. 1 

LE BORGNE AVEUGLE. 

jPwN le Comté d’artois n’agueres vivoit un ] 
gentil Chevalier riche et puissant lyé par ma- 
riage avec une très belle Dame de hault lieu ; \ 
ces deux ensemble par longue espace passè- 
rent plusieurs jours paisiblement et doulce- 
ment, et pource que alors le très puissant 
Duc de Bourgoigne Conte d’artoys et leur ’ 
seigneur estoit en paix avec tous les grands / 
princes chrétiens. Le Chevalier qui très de- * 
vot estoit délibéra faire à Dieu sacrifice du 
corps qu’il luy avoit presté bel et puissant 
assouvy de taille d’estre autant et plus que 
personne de sa contrée , excepté que perdu 
avoit ungœilen ungassault et pour faire son 
obligacion en lieu esleu et de luy désiré. 
Aprez les congiez à Madame sa femme prins 
et de plusieurs ses parents s’en va devers les 
bons seigneurs de Prusse vrays deffenseurs 
de la très saincte foy chrétienne tant fist et 
diligenta qu’en Prusse aprez plusieurs adven- 

Nouvelle par Monfeigneur le Duc d’un Cheva- 
lier de Picardie lequel en Prude s’en alla tandis 
Madame fa femme d’un autre faccointa , et à l’heure 
que fou mary retourna elle étoit couchée avec fon 
amy lequel par une gracieufe fubtilité , elle le bouta 
hors de la chambre fans ce que fon mary le che- 
valier s’en donna garde. 

tures que je passe saint et sauve se trouva* 

Il fist largement de grandes prouesses en ar- 
mes, dont le grand bruit de sa vaillance fut 
tantost espandu en plusieurs marches , tant 
à la relation de ceulx qui veu l’avoient en 
leur Pays retournez, que par lettres que les 
demeurez escrivoient à plusieurs que très 
grant gré leurs en scavoient. Or ne faut pas 
celer que Madame qui estoit demeurée ne 
fut pas si rigoureuse qu’à la priere d’un gen- 
til Escuyer qui d’amours la requist elle ne 
fust tantost contente qu'il fut Lieutenant de 
Monseigneur qui aux Sarrazins se combat- 
toit. Tandis que Monseigneur jeusne et fait 
pcnitence. Madame fait bonne chiere avec- 
ques l’Escuyer, le plus des fois Monseigneur 
se disne et soupe de biscuit et de la belle fon- 
taine , et Madame a de tous les biens de Dieu 
si très largement que trop , Monseigneur au 
mieulx venir se couche en la paillade, et 
Madame en ung trqp beau lict avec son Es- 
cuyer se repose ; Pour abregier tandis que 
Monseigneur aux Sarrazins fait grant guer- 
re, l’ Escuyer à Madame se combat, et si 
très bien sy porte, que se Monseigneur ja- 
mais ne retournoit elle s’en passeroit très bien , 
et à peu de regret, voire qu’il ne face aul- 
trement qu’il a commencé. Monseigneur 
voyant la, Dieu mercy, que l'effort des Sar- 
razins n’estoit point si aspre que par cy de- 
vant à esté, sentant aussi que assez longue 
espace a laissé son hostel et à sa très bonne 
Tome 1. E 

femme que moult la desire et regrette com- 
me par plusieurs de ses lettres elleluy a fait 
scavoir, dispose son parlement et avec le peu 
de gens qu'il avoit se mect en chemin , et 
si bien exploicta à l’aide du grant désir qu’il 
a de soy trouver en sa maison , et és bras de 
Madame, qu’en peu de jours s’y trouva. Ce- 
luy à qui ceste haste plus touche que à nul 
de ses gens est tousjours des premiers des- 
couchiez et premier prest et le devant au 
chemin , et de fait sa trop grande diligence 
le fait bien souvent chevaucher seul devant 
ses gens , aucuneffois ung quart de lieüe ou 
plus. Advint ung jour que Monseigneur es- 
tant au giste environ à six lieuës de sa mai- 
son où il doit trouver Madame, se leva bien 
matin et monta à cheval que bien luy sem- 
ble que son cheval le rendra à sa maison avant 
que Madame soit descouchée , que riens de 
sa venue ne scait; ainsy comme il le pro- 
posa il advint , et comme il estoit en ce plai- 
sant chemin dist à ses gens venez tout à vos- 
tre aise , et ne vous chaille ja de moy fuir , 
je men iray tout mon beau train pour trou- 
ver ma femme au lict, ses gens tout hodez 
et travaillez et leurs chevaux aussi , ne con- 
tredirent pas à Monseigneur , mais s’en vien- 
nent tout à leur aise aprez luy sans eulx tra- 
vailler aucunement; mais pourtant si doub- 
laient ilz de mondit seigneur lequel s’en al- 
loit ainsi de nuyt tout seul et avoir si^grant 
haste ; et il s’en va et fait tant qu’il est en 

brief en la basse court de son hostel descendu 
où il trouva ung varlet qui le démonta de 
son cheval. Tout ainsy houzé , et esperonné 
quant il fut descendu , s’en va tout droit sans 
rencontrer personne , car encores matin es- 
toit devers sa chambre où Madame encores 
dormoit ou espoir faisoit ce qui tant à faict 
- Monseigneurtravailler. Créezque l’huysn’es- 
. toit pas ouvert accause du Lieutenant que 
tout esbahy fut et Madame aussi quant Mon- 
seigneur heurta de son baston ung très lourd 
coup, qui est cela dise Madame, c’est moy » 
ce dise Monseigneur, ouvrez ouvrez. Ma- 
dame que tantost à congneu Monseigneur à 
son parler ne fut pas des plus asseurées, 
neantmoins fait habiller incontinent son Es- 
cuyer que met peine de s’advancer le plus 
qu’il peut, pensant comment il poura es- 
chappersans dangîer. Madame qui faint d’es- 
tre encores toute endormie et non recong- 
noistre Monseigneur, aprez le second heurt 
qu’il fait à l’huys demanda encores qui esc 
cela. C’est vostre mary Dame , ouvrez bien 
tost ouvrez. Mon mary dit elle , helas il esc 
bien loing d’icy, Dieu lé remaine à joye et 
brief. Par ma foy Dame je suis vostre mary : 
et ne me congnoissez vous au parler. Si tost 
que je vous ay ouy respondre je congneuz 
bien que s’estiés vous. Quant il viendra je 
le scauray beaucoup devant pour le recep- 
voir ainsy comme je dois, et aussi pour man- 
der Messeigneurs ses parents et amis pour 

île festoier et convoir à sa bien venue. Allez 
allez et me laissez dormir. Sainct Jehan je 
vous en garderay bien dist Monseigneur, il 
fault que vous ouvrez l’huys et ne voulez et 
ne voulez vous congnoistre vostre mary. Alors 
l’appelle par son nom, et elle qui voit que 
son amy est ja tout prest le fait mettre der- 
rière l’huys. Et puis va dire à Monseigneur 
estes vous ce pour;Dieu pardonnez moy et 
estes vous en bon point. Ouy Dieu mercy 
ce dist Monseigneur. Or loué en soit:Dieu 
* ce dist Madame. Je viens incontinent vers 
•vous et vous mettrez, dedans ; mais que je 
soye un peu habillée et que j’aye de la chan- 
. delle. Tout à vostre aise ce dist Monseig- 
neur. >En vérité ce dist Madame tout à ce 
«coup que vous avez heurté Monseigneur j’es- 
,toye bien empeschie d’un songe que est de 
vous et quel est il ma- mie?' Par ma foy Mon- 
seigneur il me sembloit-à bon escient que 
•vousesties revenu que vous pari iez-à moy et 
si voyez- tout aussi clair d’un œil comme de 
l’autre. Pieu st ores à Dieu ce dist Monseig- 
neur. Nostre.Daroe ce dist Madame je croy 
,que aussi faictes vous, par ma foy ce dist 
Monseigneur vous estes bien beste et com- 
binent ce pouroit il faire. Je tiens moy dist 
-elle qu’il est ainsy, il n’en est riens, non 
v dise Monseigneur estes vous- bien si . folle de 
Je penser. Dea Monseigneur dist elle, ne me 
créez jamais s’il n’est ainsi, et pour la paix 
de mon cueur je. vous requiers que nous les- 

prouvons, et à ce coup elle ouvra l’huis te*- 
nant la chandelle ardente en sa main , et Mon- 
seigneur qui est content de teste espreuve 
et si accorde par les parolles de sa femme , 
et ainsi le poure homme endura bien que 
Madame luyboucha son bon œil d’une main ,, 
et de l’autre elle tenoit la chandelle devant 
l’oeil de Monseigneur qui crevé estoit, et. 
puis luy demanda Monseigneur ne veezvous 
pas bien par vostre foy. Par mon serment non: 
ce dist Monseigneur, et entretant que ces 
devises se faisoient le Lieutenant de mondit 
Seigneur sault de la chambre sans qu’il fut: 
apperceu de luy. Or attendez Monseigneur 
ce dist elle, et maintenant vous me voyez: 
bien , ne faictes pas? par Dieu ma mie nenny 
respond Monseigneur comment vous veroy.- 
je vous avez bouchié mon destre œil et l’au- 
tre est crevé passé *à plus de dix ans. Alors, 
dit elle or voy je bien que s’cstoit songe 
voyrement qui ce raport me fit, mais quoy- 
que soit Dieu soit loüé et gracié que vous- 
estes cy. Ainsi soit il ce dist Monseigneur et 
a tant s’entracolerent et baiserent par plu- 
sieurs fois, et firent grant feste,.et n’oublia: 
pas Monseigneur conter comment il avoit: > 
laissé ses gens derrière, et que pour la trou- 
ver au lit il avoit fait telle diligence, et vray-- 
ment dist Madame encores estes vous bon; 
mary , et à tant vindrent femmes et serviteurs- 
qui bien veignerent Monseigneur et le des- 
housercnt et de tous points déshabillèrent ^ 

et ce fait se bouta ou lit avec Madame qui 
le repeut du demourant de l’Escuier qui sen 
va son chemin lye et joyeux destre ai.nsy es- 
chappé. Comme vous avez ouy fut le Che- 
valier trompé et n’ay point sceu , combien 
que plusieurs gens depuis le sceurent, qu’il 
en fut jamais adverty. 

Nouvelle parMonfeigneurleDucd’uti préfident 
de parlement qui devint amoureux de fa chamberiere 
laquelle ;\ force en bluttant la farine cuida violer. 
Mais par beau parler de luy fe defarma et luy fit 
affubler le bluteau dequoy elle tamifoit , puis alla 
quérir 1a maiftrefle qui enceteftat fon mary trouva 
comme cy après vous oirès cy dessous. 

LE CONSEILLER 


AU BLUTEAU. 


E N la ville de Paris presîdoît en la Cham- 
bre des Comptes un grant Clerc Chevalier 
assez sur aage , mais très joyeux et très plai- 
sant estoit, tant en sa maniéré d'estre, corn-, 
me en devises , ou qui les adressast fust aux 
hommes fust aux femmes. Ce bon seigneur 
avoit femme espousée desja ancienne et ma- 
ladive dont il avoit belle lignée et entre les 
autres Damoiselles chamberiereset servantes 
de son hostel, celle où nature avoit mis son 
entente de la faire très belle , estoit mes- 
chine faisante le mesnaîge commun comme 
les lits, le pain, et autres telz affaires. 

Monseigneurque ne jeusnoitjourde l’amou- 
reux mestier tant qu’il trouvast rencontre , 
ne cela gueres à la belle meschine le grant 
bien qu’il luy veult , et luy va faire ung grant 
prologue des amoureux assaults que inces- 
samment amours pour elle luy envoyé, con- 

tinuë aussi cc propos luy promettant tous les 
biens du monde , monstrant comment il est 
bien en luy de luy faire tant en telle manié- 
ré et tant en telle, et qui oyoit le Cheva- 
lier jamais tant d’cur n’advint à la meschine 
que de luy accorder son amour. La belle mes- 
chine bonne et saige ne fust pas si beste que 
aux gracieux mots de son Maistre baillast 
responce en riens à son advantaige, mais se 
excusa si gracieusement que Monseigneur 
en son couraige très bien l’enprisa et aima , 
combien qu’il aymast mieulx quelle fist au- 
tre chemin , motz rigoureux vindrent en jeu 
par la bouche de Monseigneur quant il ap- 
perceut que pour doulceur ne feroit rien , 
mais la très bonne fille aymant plus chier 
mourir que perdre son honneur, ne s’en ef- 
froia gueres , ainsi asseurement respondit , 
dit et face ce qu’il luy plaist mais jour qu’elle 
vive de plus prez ne luy sera Monseigneur 
que la voit aheurté en ceste opinion, aprez 
nng gracieux adieu , laissa ne scay quans jours 
ce gracieux pourchas de bouche seulement, 
mais regards et autres petits signes ne luy 
coustoient gueres, qui trop estoient à la fille 
envieulx, et selle ne doubtast mettre malle 
paix entre Monseigneur et Madame, elle ne 
luy celeroit gueres ladesloyaulté de son seig- 
neur. Mais au fort elle conclud le deceler 
tout le plus tard quelle poura. La devocion 
que Monseigneur avoit aux sains de la mes- 
chine de jour en jour croissoit , et ne luy 

soufisoit pas cle laymer et servir en cueur seu- 
lement mais d’oraison comme il a fait cy de* 
vant la veult arriéré reservir. Si vient à elle 
et de plus belle recommença sa harangue en 
la façon que dessus, laquelle il confermoit 
par cent mille serments et autant de promes.- 
ses. Pour abregier, riens ne luy vauk, et ne 
peut obtenir ung seul mot et encores moins* 
de semblans quelle luy, baille quelque peu 
despoirde jamais parvenir à ses attaintes, et 
en ce point se partit, mais il n’oublia pas de 
dire que s’il la rencoutre en quelque lieu* 
marchant qu’elle l’obéira ou elle fera pis. La 
meschine gueres ne s’en effroia, et sans plus 
y penser va besoigner en la cuisine ou autre 
part ne scay quans jours aprez : ung lundy 
matin la belle meschine pour faire des pas— 
tez blustoitde la farine. Ordcbvez vous sca- 
voir que la chambre où ce faisoit ce mestier/ 
ne estoit pas loing de la chambre de Mon-r- 
seigneur, et qu’il oyoit très bien le bruit et 
la noise qui se faisoit, et encores scavoic 
aussi très bien que c’estoit la meschine qui' 
des tamis joüoit. Si s’advisa qu’elle n’aura pas 
seule cette peine mais luy viendra aider voire 
et luy fera au surplus ce qu’il- luy a bien pro- 
mis, car jamais mieulx ne la pourroit trou- 
ver y dist aussy en soy mesme quelques ref- 
fus que de la bouche elle m’ait fait , si en ; 
cheviray je bien si je la puis a gré tenir, il 
regardast que bien matin estoit et que Ma- 
dame n’escoit pas esveillée, dont il fut bien; 

joyeulx, et affin qu’il ne l’esveille il sauk 
tout doulcement hors de son lict à tout son 
couvrechief et prend sa robe longue et ses 
bonnes et descend de sa chambre si celée- 
ment qu’il fut dedans la chambrette où la 
meschine dormoit sans qu’elle oncques en 
sceut riens jusques à tant qu’elle le vit tout 
dedans, qui fut bien esbahie, ce fut la poure 
chamberiere que à pou trembloit tant estoit 
effrée doubtant que Monseigneur ne luy os- 
tast ce que jamais rendre ne luy scauroit , 
Monseigneur qui la voit effrée sans plus par- 
ler luy baille ung fier assault , et tant fist en 
peu d’heures qu’il avoit la place emportée 
s’il neust esté content de parlamenter. Si luy 
va dire la fille , helas Monseigneur je vous 
crie mercy je me rens à vous ma vie et mon 
honneur sont en vostre main ayez pitié de 
moy. Je ne scay quelle honneur dist Mon- 
seigneur que très eschauffé et esprins estoit, 
vous passerez par là. Et à ce mot recommen- 
ce l'assault plus fier que devant. Lafille voyant 
que eschapper ne pouvoit s’advisa d’ung bon 
tour et dist Monseigneur j’ayme mieulx vous 
rendre ma place par amour que par force , 
donnez fin s’il vous plaise aux durs assaults 
que me livrez, et je feray tout ce qu’il vous 
plaira. J’en suis content dist Monseigneur , 
mais créez que autrement vous neschappc- 
. rez. D’une chose je vous requiers dist lors 
la fille , Monseigneur je doubte beaucoup 
que Madame ne yous oye et se elle venoit 

davanture , et droit cy vous trouvast , je sc- 
roye femme perduë et deshonnorée, car elle 
me feroit du mains battre ou tuer, elle n’a 
garde de venir non dist Monseigneur , elle 
dort au plus fort. Helas Monseigneur je 
doubte tant que je n’en scay estre asseurée, 
si vous prie et requiert pour la paix de mon 
cueur et plus grande seureté de nostre be- 
soigne, que vous me laissez aller voir s’clle 
dort ou qu’elle fait. Nostre Dame tu ne re- 
tourneroyz pas dit Monseigneur , si feray 
dist elle par mon serment très-tout tantosr. 
Or je le vueille dist il avance toy. Ha Mon- 
seigneur dist elle , se vous voulez bien faire 
vous prendriez ce tamis etbesoigneriez com- 
me je faisoie , afin d’aventure se Madame es- 
toit esveillée qu’elle oye la noise que j’ay 
devant le jour encommencée. Or monstre car 
je feray bon devoir, et ne demeures gueres : 
nenny Monseigneur tenez aussi ce bluteau 
sur vostre teste , vous semblerez tout à bon 
escient estre une femme. Or ca de pardieu 
dist il. 11 fut affublé de ce bluteau , et puis 
commence à tamiser, tant que c’estoit belle 
chose que tant bien.Uiy seoit, et entretanc 
la bonne chamberierc moma en la chambre 
et esveilla Madame-, et iuy compta com- 
ment Monseigneur *porcy devant damours 
l’avoit priée qu'il l'avoitassaillieàcestc heure 
où elle tamisoit , et s’il vous plaist venir voir 
comment j’en suis eschappée et en quel poinc 
il est. Venez en bas vous le verrez. Madame 

tout h coup se lieve , et prend sa robe de nuyt 
et fust tantost devant l’huis de la chambre 
où Monseigneur diligemment tamisoit , et 
quant elle le voit en cest estât, et affublé du 
bluteau , elle luy va dire. Sa Maistre et quest 
cecy où sont vos Lettres, vos grands hon- 
neurs, vos sciences et discrétions, et Mon- 
seigneur que l’ouit et deceu se veoit respon- 
dit tout subitement. Au bout de mon v». 
Dame , la ay je tout amassé aujourd’huy , 
lors très mary et couroucée sur la meschine 
se desarma de I’estamine et du bluteau et en 
sa chambre remonte et Madame le suit qui 
son preschement recommence, dont Mon- 
seigneur ne tient gueres de compte; quant 
il fut prest il manda sa mule, et au palais 
s’en va où il compta son adventure à plu- 
sieurs gens de bien qu’il sen rirent bien fort, 
et me dist on depuis quelque couroux que 
le seigneur eust de prinsault à sa meschine 
si laïda il depuis de sa parolle et de sa che- 
vance à marier. 

Nouvelle racontée paT Monfeigncnr de la Roclie 
d’un gentil homme de Bourgogne lequel trouva fa- 
çon moyennant dix efcus quil fit bailler à la cham- 
beriere de coucher avec elle , mais avant quil voufilt 
partir de fil chambre, il eut fes dix efcus et fe fit 
porter fur les elpaules de laditte chamberiere par la 
chambre de l’hofte , et en palTant par laditte chambre 
il fit un fonnet tout de fait avifé qui leur fait encula 
comme vous pourrés oiiir en la nouvelle cy deflous* 

NOUVELLE XVIII. 

■:) * 

LA PORTEUSE 

w 

‘ • DU VENTRE ET DU DOS. 

Gentilhomme de Bourgogne n’ague- 
res pour aucuns de ses affaires s’en alla à Pa- 
ris, et se logea en ung très bon hostel : Car 
telle estoit sa coustume de tousjours quérir 

- les meilleurs logis. 11 neuf gueres esté en son 
logis luy que bien congnoissoit mouche en 
Jait qu’il n’apperceut tantost que la cham- 
beriere de leans estoit femme que devoit vo- 
lontiers faire pour les gens; si ne luy celast 
gueres ce qu’il avoit sur le cueur, et sans 
aller de deux en trois il demanda l’ausmosne 
amoureuse. Il fut de pinsault bien rechassé 
des meures , voire dist elle est ce à moy que 
vous devez adresser telles parolles. Je veuil 
bien que vous sachez que je ne suis pas celle 
que fera tel blasme à l’hostel où je demeure 
et pour abréger qui loioit, elle ne le feroit 
pour aussi gros d’or ; Le gentilhomme tan- 

tost congneut que tous ses excusations es- 
toient érres pour besongner, si luy va dire 
mamye se jeusse temps et lieu, je vous di- 
roye telle chose que vous seriez bien con- 
tente , et ne doubtez point que ce ne fut 
grandement vostre bien , mamye pource- que 
devant les gens ne vous vueille gueres arrai- 
sonner afin que ne soyez de moy suspecon- 
née. Croiez mon homme de ce que par moy 
vous dira, et se ainsi le faictes vous en vaul- 
drez mieulx, je n’ay dist elle na vous na luy 
que deviser et sur ce point s’en va , et nos- 
tre gentilhomme appella son varlet qui es- 
toitun gallant tout esveillë, puis luy compta 
son cas et le charge de poursuir sa besongne 
sans espargner bourdes. Le varlet duit à ce- 
la, dist qu’il fera bien son personnaige : fl 
ne l’oublia pas : car au plustost qu’il la trou- 
va; pensez qu’il joüa bien du bec. Et se elle 
neust esté de Paris, et plus subtile que foi- 
son d’aultres , son gracieux langaige , et les 
promesses qu’il faisoit pour son maistre l’eus- 
sent tout en haste abattuë , mais autrement 
alla car aprez plusieurs parolles et devises 
d’entre elle et luy, elle luy dise ung moo, 
trenché je scay bien que vostre maistre veult , 
mais il ne touchera ja se je n’ay dix escus. 
Le varlet fist son raport à son maistre qui 
nestoit pas si large voire au moins en tel cas 
que donner dis escus pour jouir d’une telle 
Damoiselle.Quoy que soit elle n’en fera au- 
tre chose dist le varlet , encores y à til bien 

maniéré de venir en sa chambre, car il faut 
passer parmy celle à l’hoste. Regardez que 
vous voulderiez faire. Par la mort bieu dise 
il mes dix escus me font bien mal den ce 
point les laisser aller : mais j’ay si grant de- 
vocion au sainct et si en ay fait tant de pour- 
suite que il faut que je besongne au Dya- 
ble soit chichette, elle les aura, pourtant 
vous disje dist le varlet, voulez vous que je 
luy die quelle les aura. Ouy de par le Dya- 
ble ouy dist il , le varlet trouva la bonne fille 
et luy dist quelle aura ces dix escus, voire 
et encores mieulx cy aprez, trop bien dist 
elle, pour abregier leure fut prinse que l’es- 
cuier doit venir coucher avec elle mais avant 
que oneques le voulsist guyder par la cham- 
bre de son maistre en la sienne , il bailla tous 
les dix escus centent, qui fut bien mal con- 
tent ce fut nostre homme qui se pensa en 
passant par la chambre et cheminant aux nop- 
ces que trop chier à son grëluy coustoient, 
qu’il jouera d’ung tour. Il sont venus si doul' 
cernent en la chambrette que Maistre et Da- 
me rien n’en scavent. Si se vont despoüiller, 
et dist nostre escuier qu’il emploiera son ar- 
gent s’il peut. Il se met à l’ouvraige et fait 
merveilles d’armes et espoir plus que bon ne 
luy fut ; tant en devises que aultrement se 
passèrent tant d’heures que le jour estoit voi- 
sin et prochain à celuy qui plus voulentiers 
eust dormy que nulle autre chose fait, mais 
la très bonne chamberiere luy va dire. Or ca 

sire pour les très grant bien honneur et cour- 
toisie que j’ay ouy et veu de vous jay esté 
contente mettre en votre obéissance et jouis- 
sance la chose en ce monde que plus dois 
chier tenir, je vous prie et requer que in- 
continent vous vueillcz apprester habiller et 
de cy partir, car il est déjà haulte heure, et 
se d’avanture mon maistre ou ma maistresse 
venoient cy comme assez est leur coustume 
au matin , et vous trouvassent je seroye per- 
duë et gasté , et vous promets que ne serés 
pas le mieulx party du jeu. Je ne scay moy 
dist lescuier , quel bien ou quel mal : mais 
je me reposeray et si dormiray tout à mon 
aise et à mon beau loisir avant que je parte,, 
et aussy je vueille emploier mon argent , pen- 
sez vous avoir si tost gaigné mes dix escus. 
Ils ne vous coustent gueres à prendre , mais 
par la mort bieu afin que ne aye paour, et 
que point je ne me espante, vous me ferez 
compaignie s’il vous plait , ah Monseigneur 
dist elle il ne se peult ainsi faire par mon 
serment, il vous convient partir, il sera jour 
tout en haste et se on vous trouvoit icy que 
seroit ce de moy, j’aymeroie mieulx estre 
morte que ainsi en advenist , et si vous ne 
vous advancez , ce que trop je doubte en ad- 
viendra, il ne me chaud moy qu’il adviengne 
dist lescuier; mais je vous dis bien que se 
ne me rendez mes dix escus ja ne m’en par- 
tiray. Adviengne ce que advenir peult, vos 
dix escus dist elle? et estes vous tel, se vous 

m’avez donné aucune courtoisie ou gracieu- 
seté que vous me le vouliez aprez retollier 
par ceste façon sur ma foy vous nionstrez 
mal que vous soyez gentilhomme. Tel que 
je suis dist il je suis celluy qui de cy ne pa«- 
tiray ne vous aussy, tant que me ayez rmi- 
dumes dix escus vous les auriez gaigniez trop 
aise. Ha dist elle si mayt Dieu quoy que vous 
disiez je ne pense pas que vous soyez si mal 
gracieux attendu le bien qui est en vous, et 
le plaisir que je vous ay fait que fussiez si 
peu courtois que vous ne aydissiez à garder 
mon honneur, et pour ce de rechief vous 
supplie que ma requeste passez et accordez 
et que de cy vous partez , lescuyer dist qu’il 
n’en fera rien, et pour abregier force fut à 
la bonne gentille femme à tel regret que 
Dieu scait, de desbourser les dix escus afin 
que l’escuyer s’en allast : quant les dix escus 
refurent en la main dont ils estoient partis, 
celle que les reridist cuida bien enrager tant 
estoit mal contente, et celluy qui les à leur 
fait grant chiere. Or avant dist la couroucée 
et desplaisante que se voit ainsi gouverner , 
quant vous vous estes bien joué et farsé de 
moy, aumoins advancez vous et vous suffise 
que vous seul congnoissiez ma folie, et que 
par vostre tarder elle ne soit congnue de 
ceulx qui me deshonnoreront s’ils en voient 
l’apparence ; à vostre honneur dist lescuyer 
point je ne touche, gardez le autant que 
vous ï’aymez , vous m’avez fait venir icy , 

et si vous somme que vous me rendez et re- 
mettez au lieu dont je partis, car ce n’est 
pas mon intencion d’avoir les deux peines 
de venir et retourner. La chamberiere voyant 
que y riens n’avoit eu si non le couroucer, 
voyant aussy que le jour conimencoit à ap- 
paroir , avecques tout le desplaisir et crainte 
que son enuié cueur portoit dudit escuyer, 
se hourde de cest escuyer et à son col le 
charge, comme h tout ce fardeau, le plus 
soiief quelle oncques peut, le courtois gen- 
tilhomme portoit tenant lieu de bahu sur le 
dos de celle qui sur son ventre l’avoit sous- 
tenu , laissa couler ung gros pet , dont le 
ton et le bruit firent loste esveilleret demanda 
assez effréément que est la. C’est vostre cham- 
fceriere sire dist l’escuyer qui me porte ren- 
dre où elle m’avoit emprunté. A ces mots 
•la poure gentil femme n’eust plus cueur puis- 
sance ne vouloir de soustenir son desplaisant 
fardeau : si va d’ung costé et l’escuyer de 
l’autre. Et leste que bien congnoist que c’est, 
et aussi avecques ce s’en doubtoient bien 
parla très bien à l’épousée que toute demoura 
deceuë et scandalisé, et tost aprez se par- 
tit de leans , et l’escuyer en Bourgoigne s’en 
retourna, qui aux galans et compaignons de 
sorte joyeusement et souvent racompta cette 
adventure dessus dicte. 

Nouvelle par Fhelippes Yignier d’un marchand 
d’angleterre duquel la femme en fon abfence fit 
un enfant, et diioit qu’il étoit fien, et comment il 
s’en dépêcha gracieufement comme elle luy avoit 
baillé à connoillre que il étoit venu de neige, aufll 
pareillement au fpleil comme la neige s’étok fondu* 

NOUVELLE XIX. 

L’ENFANT DE NEIGE. 

rd an T désir de voir pays, congnois- 
tre et scavoir plusieurs expériences qui par 
le monde universel de jour en jour advien- 
nent, nagueres si fort eschauffa Iattrempé 
cueur et vertueux couraige d’un bon et ri- 
che marchand de Londres en Angleterre, que 
abandonna sa très belle et bonne femme, sa 
belle maignie d’enfans , parens , amis, heri- 
taiges, et la plus part de sa chevance et se 
partit de ce Royaulme assez bien fourny d’ar- 
gent content et de très grande habondance 
de marchandises dont ledit pays de l'Angle- 
terre peut d’autres pays servir, comme d’es- 
tain, de ris et foison d’autres choses que 
pour cause de briefueté je passe : En ce pre- 
mier voyage vaqua le bon marchand l’espa- 
ce de cinq ans, pendant lequel temps sa très 
bonne femme garda très bien son corps, fist 
on prouffit de plusieurs marchandises, et ant 
si très bien le fist que son mary au bout esditz 

cinq ans retourne, beaucoup la loüa et plus- 
que paravant ayma : le cueur audit marchand,, 
non encores content tant d’avoir veu et cog- 
neu plusieurs choses estranges et merveil- 
leuses comme d’avoir gaigné l'argent se fist 
arriéré sur la mer boutter, cinq ou six mois 
puis son retour, et s’en reva à l’aventure en 
estrange terre tant de Crestiens comme de 
Sarrazins et ne demoura pas si<peu que les 
dix ans ne fussent passez, ainsi que sa fem- 
me le revist; trop bien luy escripvoit et as- 
sez souvent, et à celle fin quelle sceut qu’il 
estoit encores en. vie. Elle qui jeune estoit 
et en bon pointer que faulte n’avoit de nulz 
biens de Dieu , fors seulement de la presence 
de son mary fut contraincte par son trop de- 
mourer de prendre ung Lieutenant, qui en 
peu d’heure lùy fist ung très beau filz. Ce 
filz fut noury et condit avec les aultres ses 
freres d’ung cousté, et au retour du mar- 
chant mary de sa mere avoit ledit enfant en- 
viron sept ans. La feste fut grande à ce re- 
tour d’entre le mary et la femme et comme 
ils furent en leurs joyeuses devises et plai- 
sans propos, la bonne femme à la semonce 
de son mary fait venir devant eulx tous leurs- 
enfans sans oublier celluy qui futgaignéeen 
l’absence de celluy en qui avoit le nom. Le 
bon marchant voyant la belle Compaignie 
de ses enfans recordant très bien du nombre 
d’eulx a son partement,- le voit creu d’ung 
dont il est esbahy et moult esmerveillé. Si 

ya demander à sa- femme qui estoit ce beau 
fils le dernier ou renc de leurs enfans , que 
il est dist elle par ma foy sire il est nostre 
filz et que seroit il. je ne scay dist il, mais 
pource que plus ne l’avoie veu , avez vous 
merveilles si je le demande. Sainct Jehan 
nenny dist elle mais il est nostre filz: et com- 
ment se peut il faire dist le mary , vous nes- 
•tiez pas grosse à mon partement , non vraye- 
ment dist elle que je-sceusse, mais je vous 
ose bien dire à la vérité que l’enfant est vos- 
tre, et que aultre que vous à moy na tou- 
éhié.Jene le dispasaussy dist il : maistout- 
tesfois il y dix ans que je partis, et c’est 
enfant se monstre de sept, comment donc- 
ques pourroit il estre mien l’auriez vous peu 
porté plus que ungaultre, par mon serment 
dist elle je ne scay , mais tout ce que je dis 
est vray se je l’a y plus porté que ung aul- 
tre, il n’est chose que j’en saiche, et se vous 
ne me le feistes au partir je ne scay moy 
penser dont il peult estre venu, sinon que 
assez tost aprez vostre departement ung jour 
j’estoye par ung matin en nostre grant jar- 
din, où tout à coup me vînt ung soudain de^ 
sir et appétit de manger une feüille dosille 
qui pour ycelle heure estoit couverte, et 
soubz la neige tapie. J’en choisis une entre 
les aultres belle et large que je cuiday aval- 
ler, mais ce n’estoit que ung peu de neige 
blanche et dure, et ne leuz pas si tost aval- 
ise que ne me sentisse en tout tel estât que 

je me suis trouvée quant mes autres enfans 
ay portez. Ce fait à certaine piece depuis je 
vous ay fait ce très beau filz. Le marchant 
congneut tantost qu’il en estoit nozamis et 
n’en voulut faire aucun semblant , aincois s’en 
vint adjoindre par parolles à confermer la belle 
bourde que sa femme luy baillioit et dist. 
Ma mye vous ne dictes chose qui ne soit 
possible, et qu’à aultre que vous ne soit ad- 
venu , loüé soit Dieu de ce qu’il nous a en- 
voyé. S’il nous a donné ung enfant par mi- 
racle, ou par aulcune secrette façon dont 
nous ignorons la maniéré , il ne nous a pas 
oublié d’envoyer chevance pour l’entretenir. 
Quant la bonne femme vit que son mary vou- 
loit condescendre à croire ce qu’elle luy dist , 
elle n’est pas moyennement joyeuse. Le mar- 
chand saige et prudent en dix ans qu’il fut 
depuis à lostel sans faire ses loingtains voya- 
ges ne tint oncques maniérés envers sa fem- 
me en parolles ne aultrement, pourquoy elle 
peust penser qu’il entendit riens de son fait 
tant estoit vertueux et pacient. Il n’estoit pas 
encores saoul de voyager, si voulut recom- 
mencer et le dist à sa femme qui fist sem- 
blant d’en estre très marrie et mal contente. 
Appaisez vous dist il , s’il plaist à Dieu Mon- 
seigneur sainct George je reviendray brief. 
Et pource que nostre fils que feisees en mon 
aultre voyage est desja grant habille et en 
bon point de veoir et d’apprendre se bon 
vous semble je l’emraeneray avecques moy 

çt par ma foy dise elle vous ferez bien et je 
vous en prie, il sera fait dist il. A tant se 
part, et avec luy emmaine le fils, dont il 
n’estoit pas perc à que il à pieca garde bon- 
ne pensée. Ls eurent si bon vent qu’ils sont 
venus au port d’ Alexanderie , où le bon mar- 
chant très bien se deffit de la plus part de 
ses marchandises, et ne fust pas si beste affin 
qu’il n’eust plus de charge de l’enfant de sa 
femme et d’ung aultre, et que aprez sa mort 
ne succedast en tous ses biens comme ung 
de ses aultres enfans qu’il ne le vendist à 
très bons deniers contens pour en faire ung 
esclave et pource qu’il estoit jeune et puis- 
sant. Il en eust prez de cent ducats. Quant ce 
fut fait il sen revint à Londres sain et sauf 
Dieu mercy et n’est pas à dire la chiere que 
sa femme luy fist quant elle le vit en bon 
point, mais elle 11e voit point son filz donc 
ne scait que penser. Elle ne se peut gueres 
tenir qu’elle ne demandast à son mary qu’il 
avoit fait de leur filz. Ha Madame dist il , il 
ne vous le fault ja celer, il luy est très mal 
prins. Helas comment dist elle est il noyé , 
nenny certes, mais il est vray que fortune de 
mer nous mena par force en ung pays où il 
faisoicsi chaud que nous cuidions tous mou- 
rir par la grande ardeur du soleil que sur nous 
ses rais espandoic, et comme ung jour nous 
estions saillis de nostre nave pour faire un 
chascun une fosse à soy tappir pour le so- 
leil , nostre bon fils que de neige comme vous 

scavez estoit, en nostre présence sur le gra- 
vier par la grant force du soleil il fut tout à 
coup fondu et en eauë résolu, et neussiez 
pas dict une sept-pseaulme que nous ne trou- 
vasmes rien de luy, tout ainsi soudain en 
est party et pensez que j’en fus et suis bien 
dësplaisant , et ne veis jamais chose entre les 
merveilles que j’ay veuës dont je fusse plus 
esbahy. Or avant dist elle puis qu’il plaist à 
Dieu le nous oster comme il le nous avoir 
donné loué en soit il. S’elle se doubtast que 
la chose alast auhrement l’ystoire sen taist 
et n’en fait mencion, lorsque son mary luy 
rendist telle comme elle luy bailla combien 
qu’il en demoura toujours le Cousin. 



NOUVELLE 

Nouvelle racontée par Pftelippes de Laon d un 
lourdault champenois lequel quand il fe mana n a- 
voit encore jamais monté lurbefte chrétiennedon 
fa femme fe tenit bien de rire et de 1 expédient que 
la mere d’elle y trouva, et foudam pleur dudit 
lourdault à une fefte et alfemblée qui fe 
après qu’on luy eut montré 1 amoureux metier com 
jne vous pourés ouïr plus à plein cy apres. 

TT 

• i. 

NOUVELLE XX. 

LE MARI MEDECIN. 

.ji C E n’est pas chose nouvelle qu’en le Comté 
: l de Champaigne on a toujours recouvert de 
gens lourds en la taille combien qu'il sem- 

É bloit assez strange à plusieurs, pourtant que 
ils sont si prez à ceulx du pays du mal en- 
ji; gin , assez et largement dystoires à ce pro- 
pos pourroit on mettre conformant la bestise 
■ des Champenois, mais quant à présent celle 
que sensuit pourroit souffire. En le dict 
Comté avoit ung Jeune homme orphelin qui 
bien riche et puissant demoura puis le trépas 
de ses pere et mere, et jacoit que il feust 
lourt très peu saichant, et encores aussy mal 
plaisant , si avoit une industrie de bien gar- 
der le sien et conduire sa marchandise. Et à 
ceste cause assez de gens. Voire de gens de 
bien luy eussent bien voulu donner en ma- 
riage leur fille ; une entre les aultres pleut 
aux parens et amys de nostre Champenois, 
tant pour la beauté , bonté , et chevance etc. 
Tome I. F 

et luy dirent qu’il estoit temps qu’il se ma- 
riast, et que bonnement il ne pouvoir con- 
duire son fait. Vous avez aussi dirent ils desja 
'vingt et quatre ans si ne pouriez en meil- 
leur aage prendre cest estât, et se vous y 
voulez entendre nous avons regardé et choisi 
pour vous une belle fille et bonne qui nous 
semble très bien vostre fait. C’est une telle 


vous la congnoissez bien, lors la luy nom- 
mèrent. Et nostre homme à qui nen challoit 
que il fist, fust marié ou non, mais qu’il ne 
tirast point d’argent, respondit, qu’il feroit 
,ce qu’ilz vouldroient, puis qu’il vous sem- 
ible que c’est mon bien conduysez la chose 
:au mieulx que vous scaurez. Car jeveuil faire 
par vostre conseil et ordonnance, vous die» 
tes bien dirent ces bonnes gens nous le re- 
garderons et y penserons comme pour nous 
mesmes ou pour l’ung de nos propres en- 
fans. Pour abregier, certaine piece aprez , 
nostre Champenois fust marié, de pardieu ce 
iust, mais tantost qu’il futauprezde sa fem- 
me couché la première nuit, luy , qui onc- 
■ ques sur beste chrcstienne n’avoit monté : 
(tantost luy tourna le dos. Qui estoit mal 
«contente c’estoit nostre espousée , nonob- 
stant qu’elle n’en fist nul semblant. Cette 
nmauldicte maniéré dura plus de dix Jours et 
<encores durast, se la bonne mere à l’cspou- 
: sée ny eust pourveu du remede. 11 ne vous 
faut pas celer que nostre homme neuf en fa- 
çon et en mariage, du temps de ses feu pere 

et mere avoic esté bien court tenu, et sur 
toutes choses luy estoit et fut deffendu le 
mestier de la beste aux deux dos , doubtant 
que s’il sy esbattoit qu’il y despendroit toutce 
sa chevance, et bien leur sembloit et à bon- 
ne cause qu’il n’estoit pas homme que on 
deust aymer pour ses beaulx yeulx, luy qui 
pour riens ne courroscast pere et mere et qui 
n’estoit pas trop chaut sur potage avoit tou- 
jours gardé son pucellage , que sa femme eusc 
voulentiers dérobé selle eust sceu par quel- 
que honneste façon. Ung jour se trouva la 
mere de nostre espousée devers sa fille, et 
luy demanda de son mary, de son estât , de 
ses condictions, de son mariage et cent mille 
choses que femmes scaivent dire , à toutes 
choses bailla et rendist nostre espousée à sa 
mere responce et dist que son mary estoic 
très bon homme et qu’elle ne doubtoit point 
quelle ne se conduisit bien avec luy , et pourcc 
qu’elle scavoit bien par elle mesme qu’il faut 
autre chose en mariage que boire et mengier , - 
elle dist à sa fille. Or viens ca et me dis par 
ta foy , et de ces choses de nuit comment 
ten est il. Quant la poure fille oiiit parler de 
ces choses de nuit à peu que le cueur ne luy 
faillit tant fut marrie et desplaisante, et ce 
que sa langue n’osoit rcspondre , montrent 
ses yeulx dont saillirent larmes en très gran- 
de habondance : si entendit tantost sa mere 
que ces larmes vouloienr dire. Si dist ma fille, 
ne plourez plus, dictes moy hardiment je 

F 2 

suis vostre mere à que ne devez riens celer 
et de qui ne devez estre honteuse vous à til 
.encores riens fait. La poure fille revenue de 
pâmoison , et un peu rasseurée , et de sa mere 
reconfortée cessa la grande flote de ses lar- 
mes, mais n’avoit. encores force ne sens de 
respondre. Si l’interrogea arriéré sa mere et 
luy dist. Dis moy hardiment et oste tes lar- 
mes. Ta til riens faict, à voix basse et pleurs 
entremeslées respondist la fille et dist, par 
ma foy ma mere il ne me toucha oncques, 
mais du surplus , que il ne soit bon homme 
et doux par ma foy si est. Or dis moy dist 
la mere, et scéz tu point s’il est fourny de 
:tous ses membres. Dy hardiment se tu lestais-: 
si est très bien dist elle. J’ay plusieurs fois 
;Sentu ses denrées daventure ainsy que je me 
retourne et retourne en nostre lit, quant je 
ne puis dormir. Il souffit ce dist la mere , 
laisse moy faire du surplus. Vecy que tu fe- 
ras. Au matin il te convient faindre destre 
malade très fort , et monstre semblant des- 
;tre oppressée , qu’il semble que l’ame s’en 
parte. Ton mary me viendra ou mandera qué- 
rir je n’cn doubte point, et je feray si bien 
mon personnaigc que tu scauras tantost com- 
muent tu fus gaignée, car je porteray ton uri- 
-,ne a ung tel médecin que donnera tel con- 
seil que je vouldray ; comme il fut dit il fut 
fait. Car lendemain si tost qu’on vit le jour 
^rostre gouge se commença à plaindre et à 
faire la malade , que il sembloit que une fie- 

vre continue luy ronge^st corps et ame. Son 
mary estoit bien esbahy et desplaisant si ne 
scavoit que faire ne que dire. Si manda tan- 
tost quérir sa belle mere qui ne se fist gue- 
res attendre. Tantosr qu’il la vit. Helas me- 
re dist il vostre fille se meurt , ma fille dist 
elle et que luy fault il : lors tout en parlanc 
marchèrent jusques en la chambre de la pa- 
tiente. Si tost que la mere voit sa fille elle 
lliy demande qu’elle faisoit, et elle comme 
bien aprinse ne respondist pas la première 
fois, mais à petit de piece aprez dist mere 
je me meurs , non faictes fille se Dieu plaise, 
prenez couraige. Mais dont vous vient ce 
mal si en haste. Je ne scay, je ne scay dist 
la fille, vous me parofflez à me faire parler. 
Sa mere la prent par la main, luy taste son 
poulx et son chief, et puis dist à son beau 
filz. Par ma foy croyez qu’elle est bien ma- 
lade , elle est pleine de feu, si y fault pour- 
voir de remede , y a til point icy de son uri- 
ne; celle de la minuyt y est, dist une des 1 
mesdames. Baillez la moy dist elle. Quant’ 
elle eut cesté urine fist tant quelle eut ung’ 
urinai et dedans la boutta, et dist à son beau 
filz qu’il la portast naonstrer à un tel méde- 
cin, pour scavoir qu’on poura faire à sa fille, 
et son luy peult aider, pour Dieu ny espar- 
gnons riens dit elle. J’ay encores de l’argent 
que je n’aymes pas tant que je fais ma fille. 
Espargner dist le mary, croyez son luy peut 
aider pour argent que je ne luy fauldray pas.- 

Or vous avancez dist elle et tandis que elle 
se reposera ung peu je m’en iray jusqu’au 
menaige , tousjours reviendray je bien , s’on 
h mestier de moy;or devez vous scavoir que 
nostre bonne mere avoic le jour de devant 
au partir de sa fille, forgié le médecin que 
estoit très bien adverty de la responce qu’il 
devoit faire. Vecy nostre gueux qui arive de- 
vers le médecin à tout l’urine de sa femme , 
et quant il y eut fait la reverence , il luy va 
compter comment sa femme estoit deshaitée 
et merveilleusement malade , et vecy son urine 
que vous apporte affin que mjeulx vous in- 
formez de son cas, et que plus seurement me 
puisse conseiller. Le médecin prent l’urinal 
et contrcmont le liéve , et tourne et retour- 
ne l’urine et puis va dire vostre femme esc 
fort aggravée de chaulde maladie et dangier 
de mort, se elle n’est prestement secourue, 
vecy son urine que le monstre. Ha maistre 
pour Dieu mercy vueillez moy dire, et je 
vous payeray bien que on y pourra faire pour 
recouvrer santé, et s’il vous semble qu’elle 
n’ayt garde de mort. Elle n’a garde, se vous 
luy faictes ce que je vous diray dist le mé- 
decin, mais si vous tardez gueres, tout l’or 
du monde ne la garderoit de la mort. Dictes 
pour Dieu dist l’autre et dn le fera. Il faut 
dist le médecin quelle ait compaignie à hom- 
me ou elle est morte. Compagnie d’homme 
dist l’autre et quest ce à dire cela. Cest à dire 
dist le médecin qu’il faut que vous montez 

sur elle, et que vous la ronchinez très bien' 
trois ou quatre fois tout en haste, et le plus 
à ce premier que vous en pourrez faire sera 
le meilleur, autrement ne sera point estainte 
la grande ardeur qui la seiche et tire à fin 
voire dist il et seroit ce bon , elle est morte, 
et ny à point de répit dist le médecin sé ainsi; 
ne le faictes , voire et bien tost encores. 
Saint Jehan dist l’autre j’essayeray comment 
je pouray faire. Il se part de la, et vient à 
l’ostel et treuve sa femme que se plaignoit 
et doillousoit très fort ,• comment va il dist 
il ma mye. Je me meurs mon amy dist elle. 
Vous n’avez garde, se Dieu plaist dist il. - 
J’ay parlé au médecin que ma enseigné une - 
medecine dont vous serez garie. Et durant 
ces devises il’se despoüille, et au plus prez 
de sa femme se boutte. Et comme il appro* 
choit pour exécuter le conseil du médecin 
tout en lourdois , que faites vous dist elle * 
me voulez vous tuer. Mais je vous gariray 
dist il. Le médecin la dist , et si dit ainsy que 
nature luy monstra et à laide de la paciento 
il besongna très bien deux ou trois fois, et 
comme il se reposoit tout esbahy de ce que 
advenu luy estoit, il demande à sa femme 
comment elle se porte : Je suis ung peu mieulx 
dist elle que parcy devant nay esté, loué 
soit Dieu dist il. J’espoire que vous n’avez 
garde, et que le médecin aura dit vray. Alors 
recommence de plus belle et pour abréger 
tant et si bien le fist que sa femme revint en 

santé dedans peu de jours donc il fut très 
joyeux si fut la mere quant elle le sceut. No- 
tre Champenoys aprez ces armes dessus dic- 
tes devient ung peu plus gentil compaignon 
qu’il n’estoit auparavant, et luy vint en cou- 
raigc, puis que sa femme restoiten santé qu’il 
semondroit ung jour au disner ses parens et 
amys et les pere et mere d’elle, ce qu’il fist 
et les servoit grandement en son patoys : 
à ce disner faisoit très bonne et joyeuse chiere. 
On beuvoit à luy, il beuvoit aux autres , 
cescoic merveilles qu’il estoit gentil compai- 
gnon : or escoutez qu’il luy advint au fort 
de la meilleure chiere de ce disner. Il com- 
mença très fort à plorer, et sembloit que 
tous ces amis, voire tout le monde fussent 
morts, dont ny eut celluy de la table qui 
ne s’en donnast grant merveilles dont ces 
soudaines larmes procedoient ; les ungs et 
les autres luy demandent qu’il avoit mais à 
peu s’il pouvoit ou scavoit respondre, tant 
le contraignoient ses folles larmes. Il parla 
au fort en la fin et dist. J ay bien cause de 
plorer. Et par ma foy non avez , ce dise sa 
belle mere que vous fault il, vous estes riche 
et puissant et bien logîé , et si avez de bons 
amis, et que ne fait pas à oublier, vous avez 
belle et bonne femme que Dieu vous à ra- 
menée en santé que n’agueres fut sur le bord de 
sa fosse , si m’est advis que vous devez es- 
tre lye et joyeux. Hclasnon fait dist il. C’es^ 
pour moy que mon pere .et ftia mere que 


Digitized by Googl< 



Nouvelles. 129 

tant moymoient , et mont assemblez, et lais- 
sez tant de biens, qu’ils ne sont cncores en 
vie, car ils ne sont morts tous deux que de 
chaulde maladie se je les eusse aussi bien ron- 
chinés quant ils furent malades que j’ay fait 
ma femme ils fussent maintenant sur piedz. 
Il ny eut celuy de la table qui aprez ces mots 
à bien peu se peut tenir de rire. Mais non 
pourtant il sen garda qui peut. Les tables fu- 
rent ostées chacun s’en alla, et le bon Cham- 
penoys démolira avec sa femme laquelle afin 
quelle demoura en santé fut souvent de luy 
racollée. 

L’ABBESSE GUERIE. 

^ur les métes de Normandie y a une bon»-'-, 
ne Abbaye de Dames dont l’Abbesse qui belle 
et jeune et en bon point lors estoit, naguè- 
re s sacoucha malade. Ses- bonnes seurs dévo- 
tes et charitables tantost la vindrenc visitter, .] 
en la confortant et administrant à leur leal.j 
pouvoir de tout ce quelles sentoient que bon j 
luy fut, et quant elles appcrccurent qu'elles! 
se disposoit à garison , elles ordonnèrent que 1 
l’une déliés yroit à Rouen porter son urine, 
et compteroit son cas à ung médecin de grant 
renommée. Pour faire cette ambassade , à 
lendemain l’une d’elles se mist en chemin , 
et fist tant quelle se trouva devers ledit me' 
decin auquel aprez qu’il eust visitté l’urine 
de Madame l’Abbesse elle conta tout au long 
la façon et maniéré de sa maladie , comme 
de son dormir, d’aller en chambre, de boire 
et de manger ; Le saige médecin vrayment 
du cas de Madame informé tant par son urine 

Nouvelle racontée par Phelippes de Laon d’une 
abefle qui fut malade par faute de faire cela que 
vous fcavés , ce que elle ne vouloit faire doutant 
de lès nonains eftre reprochée et toutes luv accordè- 
rent de taire comme elle et ainli s’en firent donnei 
toutes largement. 

comme par la relation de la Religieuse, vou- 
lut ordonner le régime et jacoit ce qu’il eust 
de coustume de bailler à plusieurs ung re- 
cipé par écrit, touttcfois il se fia bien de 
tant en la Religieuse , que de bouche luydi- 
roit cequ’avoit à faire, et luy dit ; belle sueur, 
pour recouvrer la santé de Madame l’Abbes- 
se il luy est mestier et de nécessité qù’elle 
aitcompaignie d’homme, et brief aultrement 
elle se trouvera en peu despace si de mal en- 
techée et surprinse, que la mort luy sera le 
derrain remede; qui fut bien esbahie d'eiiyr 
ces très dures nouvelles ce fut nostre Reli- 
gieuse , qui va dire; helas maisrre Jehan, ne 
voyez vous autre façon pour la recouvrance 
de la santé de Madame. Certes nenny dist 
il il rt’en y a point d’aultre , et si vuëil bien 
que vous saichiez, qu’il se fault advencer de 
faire ce que j’ay dit , car se la maladie par 
faulte d’ayde, peult prendre son cours corn- 
me elle s’efforce , jamais homme à temps ny 
viendra. La bonne Religieuse à peu selle 
n’osa disner à son aise, tantavoit grant haste 
d’annoncer à Madame ces nouvelles. Et à 
laide de sa bonne haguenée , et du grant de- 
sir qu’elle a d’estre à l’ostel s’avança si très 
bien que Madame l’Abbesse fut très esbahye 
de si tost la revoir. Que dist le médecin la 
belle , ce dist la bonne Abbesse, ay je garde 
de mort , vous serez tantost en bon point 
se Dieu plaist. Madame, dist la Religieuse 
messagiere, faictes bonne chiere et prennez 

cueur. Comment? ne nia le médecin point 
ordonné de régime dist Madame : si à dise 
elle , lors luy va dire tout au long comment 
Je médecin avoit veu son urine et les de- 
mandes qu’il fisc de son aage de son menger 
de son dormir etc. Et puis pour conclusion 
il a dit et ordonné qu’il faut que vous ayez 
compaignie charnelle à quelque homme, ou 
brief aultrement vous estes morte, car à vos- 
tre maladie n’a point d’aultre retnede. Com- 
pagnie d’homme dist Madame j’aymeroye 
mieulx plus chier mourir mille fois s’il m’es- 
toit possible , et alors va dire puis que ainsi 
est que mon mal est incurable et mortel se 
je ny pourvois de tel remede. Loüé soit Dieu 
je prens bien la mort en gré appeliez bien 
tost tout mon Couvent : le timbre fur son- 
né, si vindrent à Madame toutes ses Reli- 
gieuses, et quant elles furent en la chambre, 
Madame qui avoit encores toute la langue à 
commandement quelque mal qu’elle eust 
commença une grande et longue harengue 
devant ses sueurs, remonstrant le fait et es- 
tât de son Eglise , en quel point elle la trou- 
va et en quel estât elle est aujourd’huy et 
vint descendre ces parolles, à parler de sa 
maladie que estoit mortelle et incurable com- 
me elle bien sentoit et cognoissoit, et au ju- 
gement aussy d’ung tel médecin elle s’ar- 
restoit, que mortel l’avoit jugée. Et pour- 
tant mes bonnes sueurs je vous recommande 
nostre Eglise , et en vos plus devottes prières 

ma pourc ame ; et à ces parolles larmes en 
granc habondance saillirent de ses yeux que 
furent compaignies d’autres sans nombre sour- 
dans de la fontaine du cueur de son bon Cou- 
vent. Geste plorerie dura assez longuement, 
et fut la le mesnaige long temps sans parler. 
Assez long temps aprez Madame la Prieure 
que saige et bonne estoit, print la parolle 
pour tout le Couvent et dist Madame, de 
vostre mal , quel il est, Dieu le scait, à que 
nul ne peut riens celer, il nous desplaist 
beaucoup , et ny à celle de nous qui ne se 
vouldroit emploier autant que possible est 
et seroit à personne vivant pour la recou- 
vrance de vostre santé. Si vous prions toutes 
ensemble , que vous ne nous espargnez en 
rien, ne chose qui soit des biens de vostre 
Eglise, car mieulx nous vauldroit, et plus 
chier de perdre la plus part de nos biens 
temporels que le prouffit spirituel que vos- 
tre prcsence nous donne. Ma bonne sueur 
dist Madame , je n’ay pas tant desservi que 
vous me offrez , mais je vous en mercie tant 
que je puis en vous advisant et priant de re- 
chief que vous penses comme je vous ay dit 
aux affairres de nostre Eglise que me tou- 
chent prez du cueur, Dieu le scait, en com- 
paignant aux prières que ferés , ma poure ame 
que grant mestier en a. Mêlas Madame dist 
la Prieure et n’est il possible pour bon gou- 
vernement ou par soigneuse diligence de mé- 
decine que vous puissiez .reposser, nenny 

certes ma bonne sueur dise elle. Il me faut 
mettre ou renc des tréspassez , car je ne vaulx 
gueres mieulx, quelque langaige que enco- 
res je prononce. Adonc saillit avant la Re- 
ligieuse qui porta son urine à Roüen, et dist 
Madame il y a bon remedes’il vous plaisoit : 
Créez qu’il ne me plaist pas dist elle, vecy 
sueur Jehanne que revient de Roüen, et a 
monstré mon urine et compté mon cas a ung 
tel médecin que ma jugée morte, veoir se 
ne me vouloie abandonner à aucun homme 
et estre en sacompaignie, et par ce point es- 
peroit il comme il trouvoit par ses livres que 
je n’auroye garde de mort , mais se ainsy ne 
le faisoie , il n’y a point de resource en moy , 
et quant à moy j’en loüe Dieu que me daig- 
ne appeller, aincoys que j’ay fait plus dépê- 
chez à luy me rens, et à la mort je présente 
mon corps vienne quant elle veult. Comment 
Madame dist l’Enfermiere vous estes de vous 
mestnes homicide : Il est en vous de vous 
sauver et ne faut que tendre la main , et re- 
querre ayde et vous la trouverez preste, ce 
n’est pas bien fait et vous ose bien dire que 
vostre ame ne partiroit point seurement, s’en 
cest estât vous mouriez. Ha ma belle sueur 
dist Madame , quanteffois avez vous ouy pre- 
chier que mieux vauldroit à une personne 
s’abandonner à la mort que commettre ung 
seul pechie mortel , et vous scavez que je 
ne puis ma mort füyr ne esloigner sans faire 
et commettre peschie mortel, et qui bien 

autant au cueur me touche s’en se faisant ma 
vie eslongneroie n’en serois je pas deshon- 
nourée cc à tousjours mais reprouchée, et di- 
roit on vêla la Dame etc. raesmes vous tou- 
tes, quelque conseil que me donnes, m’en 
auriez en irreverence et en mains d’amour , 
et vous sembleroit et à bonne cause que in- 
digne seroie d’entre vous présider et gouver- 
ner. Ne dictes et ne pensez jamais cela dist 
Madame la Tresoriere, il n’est chose qu’on 
ne doive entreprendre pour escheverlamort ; 

Et ne dist pas nostre bon Pere saint Augus- 
tin qu’il ne loist à personne de soy oster la 
vie ne tollir ung sien membre, et ne feriez 
vous pas directement encontre sa sentence 
se vous laissez h escient ce qu’il vous peut 
de mal garder. Elle dist bien respondit le Cou- 
vent en général. Madame pour Dieu obéis- 
sez au médecin , et ne soyez en vostre opi- 
nion si aheurtée que par faulte de souste- 
nance vous perdez corps etame et laisser vos- 
tre poure Couvent qui tant vous ayrne dé- 
solé et despourveu de Pastoure. Mes bon- 
nes sueurs dist Madame j’ayme mieulx vou- 
lentairement à la mort tendre les mains, sub- 
mettre mon col, et honorablement l’embras- 
ser que par la fuyr je vive deshonnourée. Et - 
ne diroit on pas , vêla la Dame , qui fist ainsy 
et ainsy. Ne vous chaille- qu’on dye Mada- 
me , vous ne serez ja reprochée de gens de 
bien. Si seroie je dist Madame. Le Couvent 
sc alla esmouvoir, et firent les bonnes lie- 

ligicuses entre elles ung Consistoire dont la 
conclusion s'ensuit, et porta les parolles dy- 
celle la Prieure. Madame vecy vostre désolé 
Couvent si très desplaisant que jamais mai- 
son ne fut plus troublée qu’elle est, dont 
vous estes cause et créez se vous estes si mal 
conseillée de . vous abandonner à la mort que 
bien fuyer vous pouvez, j’en suis bien seure. 
Et affin que vous entendez que nous vous ay- 
mons d'entiere et leal et parfaicte amour, nous 
sommes contentes et avons conclud et délibé- 
ré meurement toutes ensemble et générale' 
ment en saulvant vous et nous, avoir com- 
paignie bien secrettementd’aulcun homme de 
bien, et nous pareillement le ferons, affin 
que vous n’ayez pensée ne imaginacion que 
où tems advenir vous en sourdist reproche 
de nulle de nous. N’est ce pas ainsi mes sueurs. 
Ouy dirent elles toutes de très bon cueur. 
Madame l’Abesse oyant ce que dist est et 
portant au cueur un grant fardeau denny pour 
l’amour de ses sueurs se laissa ferir et s’ac- 
corda combien qua grand regret que le con- 
seil du médecin seroit mis en œuvre. Adonc 
furent mandez moynes, prestres et clercs, 
qui trouvèrent bien à besoigtier et la ouvrè- 
rent si très bien que Madame l’Abbesse fut en 
peu d’heure rappaisée dont son Couvent fut 
très joyeux qui par honneur faignit ce que 
par honte oneques ne laissa. 

Fin du Tome Premier. 

